**ΝΟΜΟΣΧΕΔΙΟ ΜΕ ΤΙΤΛΟ**

**Ο ΠΕΡΙ ΝΑΥΤΙΛΙΑΚΗΣ ΕΤΑΙΡΕΙΑΣ ΠΕΡΙΟΡΙΣΜΕΝΗΣ ΕΥΘΥΝΗΣ (Ν.Ε.Π.Ε.) ΝΟΜΟΣ ΤΟΥ 2022**

|  |  |
| --- | --- |
|  | ΚΑΤΑΤΑΞΗ ΑΡΘΡΩΝ |
|  |  |
| Άρθρο |  |
|  | **ΜΕΡΟΣ Ι- ΕΙΣΑΓΩΓΙΚΕΣ ΔΙΑΤΑΞΕΙΣ** |
| 1. | Συνοπτικός τίτλος. |
| 2. | Ερμηνεία. |
|  | **ΜΕΡΟΣ ΙΙ- ΓΕΝΙΚΕΣ ΔΙΑΤΑΞΕΙΣ** |
| 3. | Άσκηση εξουσιών και εκτέλεση καθηκόντων κρατικών λειτουργών και αξιωματούχων. |
| 4. | Πεδίο εφαρμογής. |
| 5. | Σκοπός Ν.Ε.Π.Ε.. |
| 6. | Έφορος Ν.Ε.Π.Ε.. |
|  | **ΜΕΡΟΣ ΙΙΙ – ΣΥΣΤΑΣΗ Ν.Ε.Π.Ε. ΚΑΙ ΣΥΝΑΦΗ ΘΕΜΑΤΑ** |
| 7. | Τρόπος σύστασης Ν.Ε.Π.Ε.. |
| 8. | Απαιτήσεις σχετικά με το ιδρυτικό έγγραφο. |
| 9. | Υπογραφή ιδρυτικού εγγράφου. |
| 10. | Περιορισμός στην τροποποίηση ιδρυτικού εγγράφου. |
| 11. | Καταστατικό που καθορίζει κανονισμούς για Ν.Ε.Π.Ε.. |
| 12. | Περιεχόμενα Καταστατικού. |
| 13. | Υπογραφή του καταστατικού. |
| 14. | Αλλαγή καταστατικού με ειδικό ψήφισμα. |
| 15. | Έγγραφη ιδρυτικού εγγράφου και καταστατικού. |
| 16. | Αποτέλεσμα εγγραφής και πιστοποιητικό σύστασης. |
| 17. | Αποτέλεσμα ιδρυτικού εγγράφου και καταστατικού. |
| 18. | Αντίγραφα ιδρυτικού εγγράφου και καταστατικού να δίνονται στους μέτοχους. |
| 19. | Εκδιδόμενα αντίγραφα του ιδρυτικού εγγράφου και καταστατικού πρέπει να περιέχουν τις αλλαγές. |
| 20. | Ισχύς συμβάσεων που συνήφθησαν πριν από την σύσταση Ν.Ε.Π.Ε.. |
| 21. | Εγγραφή. Καταχώριση εγγράφων. |
| 22. | Γλώσσα. |
|  | **ΜΕΡΟΣ IV - ΔΙΑΤΑΞΕΙΣ ΣΕ ΣΧΕΣΗ ΜΕ ΟΝΟΜΑΤΑ Ν.Ε.Π.Ε.** |
| 23. | Όνομα. |
| 24. | Αλλαγή ονόματος. |
|  | **ΜΕΡΟΣ V - ΙΔΙΟΤΗΤΑ ΜΕΤΟΧΩΝ Ν.Ε.Π.Ε.** |
| 25. | Ορισμός μετόχου. |
|  | **ΜΕΡΟΣ VΙ – ΣΥΜΒΑΣΕΙΣ** |
| 26. | Τύπος Συμβάσεων. |
| 27. | Εγκυρότητα συναλλαγών που συνάπτονται εκ μέρους της Ν.Ε.Π.Ε.. |
| 28. | Συναλλαγματικές και γραμμάτια σε διαταγή. |
|  | **ΜΕΡΟΣ VII - ΕΠΙΚΥΡΩΣΗ ΕΓΓΡΑΦΩΝ ΚΑΙ ΠΙΣΤΟΠΟΙΗΣΗ ΥΠΟΓΡΑΦΩΝ** |
| 29. | Επικύρωση Εγγράφων. |
| 30. | Πιστοποίηση υπογραφών. |
| 31. | Δυνατότητα χρήσης ηλεκτρονικής μεθόδου. |
|  | **ΜΕΡΟΣ VIIΙ – ΜΕΤΟΧΙΚΟ ΚΕΦΑΛΑΙΟ** |
| 32. | Εξουσία έκδοσης μετοχών. |
| 33. | Εξουσία Ν.Ε.Π.Ε. για αύξηση του μετοχικού της κεφαλαίου. |
| 34. | Αύξηση μετοχικού κεφαλαίου. |
| 35. | Εξουσία Ν.Ε.Π.Ε. για μείωση του μετοχικού της κεφαλαίου. |
| 36. | Αποτέλεσμα μείωσης μετοχικού κεφαλαίου. |
| 37. | Ποινή για απόκρυψη ένστασης εγγεγραμμένου πιστωτή ή για ψευδή δήλωση. |
| 38. | Μεταβίβαση και ενεχυρίαση μετοχών. |
| 39. | Η μεταβίβαση δεν καταχωρείται παρά μόνο με την προσαγωγή μεταβιβαστικού εγγράφου. |
| 40. | Μεταβίβαση από προσωπικό αντιπρόσωπο. |
| 41. | Καταχώρηση μεταβίβασης μετά από αίτηση εκχωρητή. |
| 42. | Ειδοποίηση άρνησης καταχώρησης μεταβίβασης. |
| 43. | Καθήκοντα Ν.Ε.Π.Ε. αναφορικά με την έκδοση πιστοποιητικών. |
| 44. | Το πιστοποιητικό είναι απόδειξη του τίτλου μετοχών. |
| 45. | Καταχώρηση μεταβίβασης μετοχών στον Έφορο Ν.Ε.Π.Ε.. |
| 46. | Ποινή για πλαστοπροσωπία μετόχου. |
|  |  |
|  | **ΜΕΡΟΣ ΙΧ- ΕΠΙΒΑΡΥΝΣΕΙΣ ΚΑΙ ΥΠΟΘΗΚΕΣ** |
| 47. | Εγγραφή Επιβαρύνσεων και Καταχώρηση Υποθηκών. |
| 48. | Μητρώο επιβαρύνσεων τηρείται από τον Έφορο Ν.Ε.Π.Ε.. |
| 49. | Καταχωρήσεις εξόφλησης και απαλλαγή ιδιοκτησίας από επιβάρυνση. |
| 50. | Διόρθωση μητρώου επιβαρύνσεων ή αρχείου υποθηκών. |
| 51. | Αντίγραφα εγγράφων που συνιστούν επιβαρύνσεις και υποθήκες να φυλάσσονται από Ν.Ε.Π.Ε.. |
| 52. | Μητρώο επιβαρύνσεων. |
| 53. | Δικαίωμα επιθεώρησης. |
|  | **ΜΕΡΟΣ Χ- ΔΙΟΙΚΗΣΗ ΚΑΙ ΔΙΑΧΕΙΡΙΣΗ** |
| 54. | Εγγεγραμμένο γραφείο Ν.Ε.Π.Ε.. |
| 55. | Δημοσίευση ονόματος από Ν.Ε.Π.Ε. και αναγραφή στοιχείων σε εμπορικά έγγραφα. |
| 56. | Μητρώο Μετόχων. |
| 57. | Επιθεώρηση μητρώου. |
| 58. | Μητρώο αποτελεί μαρτυρία. |
| 59. | Κοινοποίηση αλλαγής μέτοχων. |
| 60. | Ετήσια Έκθεση. |
| 61. | Ετήσια γενική συνέλευση. |
| 62. | Σύγκληση έκτακτης γενικής συνέλευσης μετά από αίτηση. |
| 63. | Διάρκεια ειδοποίησης για σύγκληση συνελεύσεων. |
| 64. | Γενικές διατάξεις σχετικά με συνεδριάσεις και ψήφους. |
| 65. | Συμμετοχή στη γενική συνέλευση με ηλεκτρονικά μέσα. |
| 66. | Εξουσία Δικαστηρίου να διατάσσει συνέλευση. |
| 67. | Αντιπρόσωποι. |
| 68. | Δικαίωμα αίτησης για ψηφοφορία με βάση τον αριθμό ψήφων. |
| 69. | Έκτακτα και ειδικά ψηφίσματα. |
|  |  |
| 70. | Ψηφίσματα για τα οποία απαιτείται ειδική ειδοποίηση. |
| 71. | Ψηφίσματα για τα οποία απαιτείται μεγαλύτερη πλειοψηφία στο καταστατικό. |
| 72. | Εγγραφή και αντίγραφα ορισμένων ψηφισμάτων. |
| 73. | Ψηφίσματα που εγκρίνονται σε αναβληθείσα συνέλευση. |
| 74. | Πρακτικά διαδικασιών συνελεύσεων συνεδριών Ν.Ε.Π.Ε. και συμβούλων και διαχειριστών. |
| 75. | Επιθεώρηση πρακτικών της γενικής συνέλευσης. |
| 76. | Οικονομικές καταστάσεις και Έλεγχος Ν.Ε.Π.Ε.. |
| 77. | Μεγέθη Εταιρειών Ν.Ε.Π.Ε. και ειδικές ρυθμίσεις για οικονομικές καταστάσεις. |
|  | **ΜΕΡΟΣ ΧΙ- ΣΥΜΒΟΥΛΟΙ ΚΑΙ ΑΛΛΟΙ ΑΞΙΩΜΑΤΟΥΧΟΙ** |
| 78. | Σύμβουλοι. |
| 79. | Γραμματέας. |
| 80. | Απαγόρευση σε ορισμένα πρόσωπα να είναι μοναδικοί σύμβουλοι ή γραμματείς. |
| 81. | Ακύρωση πράξεων που έγιναν από πρόσωπο με διπλή ιδιότητα συμβούλου και γραμματέα. |
| 82. | Εγκυρότητα πράξεων συμβούλων. |
| 83. | Παύση συμβούλων. |
| 84. | Βαθμός επιμέλειας. |
| 85. | Συνεδρίες και συμμετοχή στη συνεδρία των συμβούλων με ηλεκτρονικά μέσα. |
| 86. | Μητρώο διευθυντών και γραμματέων. |
|  | **ΜΕΡΟΣ ΧΙΙ - ΔΙΟΡΙΣΜΟΣ ΕΞΕΤΑΣΤΗ - ΕΚΚΑΘΑΡΙΣΗ – ΠΑΡΑΛΗΠΤΕΣ ΚΑΙ ΔΙΑΧΕΙΡΙΣΤΕΣ – ΠΡΟΣΤΑΣΙΑ ΜΕΙΟΝΟΤΗΤΑΣ** |
| 87. | Διορισμός Εξεταστή, Εκκαθάριση, Παραλήπτες και Διαχειριστές, Προστασία Μειονότητας. |
|  | **ΜΕΡΟΣ ΧΙΙΙ - ΓΕΝΙΚΕΣ ΔΙΑΤΑΞΕΙΣ ΑΝΑΦΟΡΙΚΑ ΜΕ ΕΓΓΡΑΦΗ** |
| 88. | Γραφεία εγγραφής. |
| 89. | Τέλη και δικαιώματα που καταβάλλονται στον Έφορο Ν.Ε.Π.Ε.. |
| 90. | Επιθεώρηση, παρουσίαση και απόδειξη εγγράφων που φυλάγονται από τον Έφορο Ν.Ε.Π.Ε.. |
| 91. | Ειδοποίηση από τον Έφορο Ν.Ε.Π.Ε. περί της φυλάξεως εγγράφων – Αντιταξιμότητα των καταχωρηθέντων στο Μητρώο ή δημοσιευθέντων στην Επίσημη Εφημερίδα της Δημοκρατίας στοιχείων. |
| 92. | Μετατροπή και φύλαξη εγγράφων στο μητρώο Ν.Ε.Π.Ε., σε ηλεκτρονική μορφή. |
| 93. | Πιστοποιημένα αντίγραφα εγγράφων σε ηλεκτρονική μορφή. |
| 94. | Μοναδικός ταυτοποιητής των Ν.Ε.Π.Ε.. |
| 95. | Τέλη και δωρεάν παραχώρηση στοιχείων. |
| 96. | Παροχή πληροφοριών στο μητρώο σχετικά με την εκκαθάριση και την αφερεγγυότητα της Ν.Ε.Π.Ε.. |
| 97. | Διασφάλιση διαλειτουργικότητας του μητρώου Ν.Ε.Π.Ε.. |
| 98. | Παράδοση, καταχώριση, κοινοποίηση και γνωστοποίηση εγγράφων στον Έφορο Ν.Ε.Π.Ε.. |
| 99. | Εφαρμογή καθήκοντος Ν.Ε.Π.Ε. να υποβάλλει εκθέσεις στον Έφορο Ν.Ε.Π.Ε.. |
|  | **ΜΕΡΟΣ ΧIV – ΠΟΙΚΙΛΕΣ ΔΙΑΤΑΞΕΙΣ** |
| 100. | Εφαρμογή διατάξεων του περί Εταιρειών Νόμου. |
| 101. | Διάφορες εξαιρέσεις |
|  | **ΜΕΡΟΣ ΧV – ΜΕΤΑΦΟΡΑ ΕΤΑΙΡΕΙΑΣ ΣΤΟ ΜΗΤΡΩΟ Ν.Ε.Π.Ε.** |
| 102. | Εφαρμογή των άρθρων 102 έως 110. |
| 103. | Καταλληλόλητα για εγγραφή ως Ν.Ε.Π.Ε.. |
| 104. | Αίτηση για εγγραφή. |
| 105. | Εγγραφή στο Μητρώο Ν.Ε.Π.Ε.. |
| 106. | Αποτελέσματα εγγραφής. |
| 107. | Μη αφαίρεση από το μητρώο Εφόρου Εταιρειών. |
| 108. | Πιστοποιητικό Συνέχισης. |
| 109. | Περιπτώσεις Απόρριψης της αίτησης. |
| 110. | Συνέχιση της Ν.Ε.Π.Ε.. |
|  | **ΜΕΡΟΣ ΧVΙ – ΤΕΛΙΚΕΣ ΔΙΑΤΑΞΕΙΣ** |
| 111. | Διοικητικό πρόστιμο. |
| 112. | Ιεραρχική προσφυγή. |
| 113. | Πραγματικοί Δικαιούχοι Ν.Ε.Π.Ε.. |
| 114. | Έκδοση Κανονισμών. |
| 115. | Έναρξη ισχύος Νόμου. |
|  |  |
|  |  |

|  |  |  |  |
| --- | --- | --- | --- |
|  | Η Βουλή των Αντιπροσώπων ψηφίζει ως ακολούθως: | | |
|  |  | | |
|  | **ΜΕΡΟΣ Ι – ΕΙΣΑΓΩΓΙΚΕΣ ΔΙΑΤΑΞΕΙΣ** | | |
|  |  | | |
| Συνοπτικός τίτλος. | **1.** Ο παρών Νόμος θα αναφέρεται ως ο περί Ναυτιλιακής Εταιρείας Περιορισμένης Ευθύνης (Ν.Ε.Π.Ε.) Νόμος του 2022. | | |
|  |  | | |
| Ερμηνεία. | **2.-** (1) Στον παρόντα Νόμο, εκτός αν από το κείμενο προκύπτει διαφορετική έννοια – | | |
|  |  | | |
|  | «αντιπρόσωπος» δεν περιλαμβάνει το δικηγόρο προσώπου που ενεργεί με την ιδιότητα αυτή˙ | | |
|  |  |  | |
|  | «αξιωματούχος» σε σχέση με Ναυτιλιακή Εταιρεία Περιορισμένης Ευθύνης (Ν.Ε.Π.Ε.) περιλαμβάνει σύμβουλο, διευθύνοντα σύμβουλο ή γραμματέα σε Ν.Ε.Π.Ε.˙ | | |
|  |  | | |
|  | «Γενικός Διευθυντής» σημαίνει τον Γενικό Διευθυντή του Υφυπουργείου Ναυτιλίας και περιλαμβάνει τον εκτελούντα χρέη Γενικού Διευθυντή του Υφυπουργείου Ναυτιλίας και τους εξουσιοδοτημένους από το Γενικό Διευθυντή λειτουργούς του Υφυπουργείου Ναυτιλίας﮲ | | |
|  |  | | |
|  | «Γνωστοποίηση» σημαίνει γνωστοποίηση που εκδίδεται από τον Έφορο Ν.Ε.Π.Ε. η οποία δημοσιεύεται στην Επίσημη Εφημερίδα της Δημοκρατίας· | | |
|  |  | | |
|  | «γραμματέας» σημαίνει πρόσωπο που διορίζεται βάσει του άρθρου 79﮲ | | |
|  |  | | |
|  | «Δημοκρατία» σημαίνει την Κυπριακή Δημοκρατία﮲ | | |
|  |  | | |
|  | «διαχειριστής» περιλαμβάνει και τον παραλήπτη κατά την έννοια που προκύπτει από την εφαρμογή των διατάξεων του Μέρους VI του περί Εταιρειών Νόμου, Κεφ. 113∙ | | |
|  |  | | |
|  | «Δικαστήριο» σημαίνει το Δικαστήριο που έχει δικαιοδοσία επί οποιουδήποτε θέματος που αφορά Ν.Ε.Π.Ε.˙ | | |
|  |  | | |
| Κεφ. 2  42 του 1961  20 του 1963  46 του1970  40 του 1975  55 του 1978  71 του 1981  92 του 1983  98 του 1984  17 του 1985  52/1985  9 του 1989  175 του 1991  212 του 1991  9(I) του 1993  56(I) του 1993  83(I) του 1994  76(I) του 1995  ΑΝΑΚ.307  103(I) του 1996  79(I) του 2000  31(I) του 2001  41(I) του 2002  180(I) του 2002  117(I) του 2003  130(I) του 2003  199(I) του 2004  264(I) του 2004  21(I) του 2005  65(I) του 2005  124(I) του 2005  158(I) του 2005  175(I) του 2006  117(I) του 2007  103(I) του 2008  109(I) του 2008  11(I) του 2009  130(I) του 2009  4(I) του 2010  65(I) του 2010  14(I) του 2011  144(I) του 2011  116(I) του 2012  18(Ι) του 2013  84(Ι) του 2014  92(I) του 2017  107(I) του 2018  6(I) του 2020  41(I) του 2020  83(I) του 2020  139(I) του 2020  200(I) του 2020  8(I) του 2021. | «δικηγόρος» σημαίvει πρόσωπo τo oπoίo είvαι εγγεγραμμέvo ως δικηγόρoς, δυvάμει τoυ περί Δικηγόρωv Νόμoυ, Κεφ.2 και περιλαμβάνει Εταιρεία Δικηγόρων της οποίας η εγγραφή έγινε δυνάμει του περί Δικηγόρων Νόμου, Κεφ.2 καθώς και εταιρεία που έχει εγγραφεί στο Μητρώο Επιχειρήσεων Παροχής Διοικητικών Υπηρεσιών του Παγκύπριου Δικηγορικού Συλλόγου· | | |
|  |  | | |
|  | «Διοικητικό Συμβούλιο» σημαίνει το εκάστοτε Διοικητικό Συμβούλιο της Ν.Ε.Π.Ε.∙ | | |
|  |  | | |
|  | «εγγεγραμμένος πιστωτής» σημαίνει πιστωτή του οποίου η σχετική επιβάρυνση έχει καταχωρηθεί στο μητρώο επιβαρύνσεων της Ν.Ε.Π.Ε. δυνάμει των άρθρων 47 και 48﮲ | | |
|  |  | | |
|  | «έγγραφο» περιλαμβάνει κλήση, ειδοποίηση, διάταγμα και άλλα δικόγραφα καθώς και κάθε πράξη ή έγγραφο που κατατίθεται στον Έφορο Ν.Ε.Π.Ε., όπως απαιτείται από τον παρόντα Νόμο· | | |
|  |  | | |
|  | «ειδικό ψήφισμα» σημαίνει το ψήφισμα που λαμβάνεται σύμφωνα με το άρθρο 69 του παρόντος Νόμου· | | |
|  |  | | |
| 133(I) του 2021. | «Επίσημος Παραλήπτης» έχει την έννοια που αποδίδεται στον όρο αυτό στην παράγραφο (β) του εδαφίου (1) του άρθρου 7 του περί του Τμήματος Εφόρου Εταιρειών και Διανοητικής Ιδιοκτησίας Νόμου του 2021· | | |
|  | | | |
| Κεφ. 113  9 του 1968  76 του 1977  17 του 1979  105 του 1985  198 του 1986  19 του 1990  46(I) του 1992  96(I) του 1992  41(I) του 1994  15(I) του 1995  21(I) του 1997 ΑΝΑΚ.2331  82(I) του 1999  149(I) του 1999  2(I) του 2000  135(I) του 2000  151(I) του 2000  76(I) του 2001  70(I) του 2003  167(I) του 2003  92(I) του 2004  24(I) του 2005  129(I) του 2005  130(I) του 2005  98(I) του 2006  124(I) του 2006  70(I) του 2007  71(I) του 2007  131(I) του 2007  186(I) του 2007  87(I) του 2008  41(I) του 2009  49(I) του 2009  99(I) του 2009  42(I) του 2010  60(I) του 2010  88(I) του 2010  53(I) του 2011  117(I) του 2011  145(I) του 2011  157(I) του 2011  198(I) του 2011  64(I) του 2012  98(I) του 2012  190(Ι) του 2012  203(Ι) του 2012  6(Ι) του 2013  90(I) του 2013  74(Ι) του 2014  75(Ι) του 2014  18(Ι) του 2015  62(Ι) του 2015  63(Ι) του 2015  89(I) του 2015  120(I) του 2015  40(I) του 2016  90(I) του 2016  97(I) του 2016  17(I) του 2017  33(I) του 2017  51(I) του 2017  37(I) του 2018  83(I) του 2018  149(I) του 2018  163(I) του 2019  38(I) του 2020  43(I) του 2020  191(I) του 2020  192(I) του 2020  43(I) του 2021. | «εταιρεία» σημαίνει εταιρεία που συστάθηκε και γράφτηκε βάσει του περί Εταιρειών Νόμου, Κεφ. 113˙ | | |
|  |  | | |
|  | «ετήσια έκθεση» σημαίνει την έκθεση που απαιτείται να γίνει βάσει του άρθρου 60˙ | | |
|  |  | | |
|  | «Έφορος Εταιρειών» σημαίνει τον έφορο εταιρειών του Τμήματος Εφόρου Εταιρειών και Διανοητικής Ιδιοκτησίας όπως ορίζεται στον περί του Τμήματος Εφόρου Εταιρειών και Διανοητικής Ιδιοκτησίας Νόμο του 2021· | | |
|  |  | | |
|  | «Έφορος Ναυτιλιακών Εταιρειών Περιορισμένης Ευθύνης ή Έφορος Ν.Ε.Π.Ε.» σημαίνει τον αρμόδιο Έφορο όπως καθορίζεται στο άρθρο 6 του παρόντος Νόμου∙ | | |
|  |  | | |
|  | «ηλεκτρονικά μέσα» σημαίνει μέσα ηλεκτρονικού μηχανισμού για την επεξεργασία (περιλαμβανομένης ψηφιακής συμπίεσης), αποθήκευση και την μετάδοση δεδομένων, χρησιμοποιώντας καλώδια, ράδιο, οπτικές τεχνολογίες ή οποιοδήποτε άλλο ηλεκτρομαγνητικό μέσο· | | |
|  |  | | |
|  | «θέσμια δήλωση» σημαίνει ένορκη δήλωση ή άλλη δήλωση που γίνεται με όρκο ή με βεβαίωση˙ | | |
|  |  | | |
|  | «ιδιοκτησία» σημαίνει είτε την ιδιοκτησία μεριδίου κυπριακού πλοίου ή τη γυμνή ναύλωση κυπριακού πλοίου﮲ | | |
|  |  | | |
|  | «ιδρυτικό έγγραφο» σημαίνει το ιδρυτικό έγγραφο Ν.Ε.Π.Ε.· | | |
|  |  | | |
|  | «καταστατικό» σημαίνει το καταστατικό Ν.Ε.Π.Ε.· | | |
|  |  | | |
| 45 του 1963  32 του 1965  82 του 1968  62 του 1973  102 του 1973  42 του 1979  25 του 1980  14 του 1982  57 του 1986  64 του 1987  28(I) του 1995  37(I) του 1996  138(I) του 2003  169(I) του 2004  108(I) του 2005  186(I) του 2020. | «κυπριακό πλοίο» σημαίνει πλοίο εγγεγραμμένο στο Κυπριακό Νηολόγιο, δυνάμει των περί Εμπορικής Ναυτιλίας (Νηολόγηση, Πώληση και Υποθήκευση Πλοίων) Νόμων του 1963 μέχρι 2020, και περιλαμβάνει πλοίο αλλοδαπού νηολογίου εγγεγραμμένο στο Ειδικό Βιβλίο Παράλληλης Νηολόγησης δυνάμει του Μέρους VΑ του ιδίου Νόμου· | | |
|  |  | | |
|  | «μετοχή» σημαίνει μετοχή στο μετοχικό κεφάλαιο Ν.Ε.Π.Ε.· | | |
|  |  | | |
|  | «Μητρώο Ν.Ε.Π.Ε.» σημαίνει το μητρώο που προβλέπεται δυνάμει του εδαφίου (4) του άρθρου 6 και περιλαμβάνει και ηλεκτρονικό μητρώο∙ | | |
|  |  | | |
|  | «μοναδικός ταυτοποιητής» σημαίνει τον κωδικό/αριθμό που χρησιμοποιείται για την επικοινωνία μεταξύ των μητρώων των κρατών μελών μέσω του συστήματος διασύνδεσης των μητρώων˙ | | |
|  |  | | |
|  | «Ναυτιλιακή Εταιρεία Περιορισμένης Ευθύνης» ή «Ν.Ε.Π.Ε.» σημαίνει την ναυτιλιακή εταιρεία περιορισμένης ευθύνης που συστάθηκε και γράφτηκε βάσει των διατάξεων του παρόντος Νόμου και περιλαμβάνει εταιρεία που μεταφέρθηκε στο Μητρώο Ν.Ε.Π.Ε. δυνάμει των διατάξεων του Μέρους XV∙ | | |
|  |  |  | |
|  | «νομοθεσία» σημαίνει τους νόμους και κανονισμούς της Δημοκρατίας∙ | | |
|  |  |  | |
| Επίσημη Εφημερίδα της Ε.Ε.: L 182, 29.6.2013, σ. 19. | «Οδηγία 2013/34/EE» σημαίνει την Οδηγία 2013/34/EE του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις ετήσιες οικονομικές καταστάσεις, τις ενοποιημένες οικονομικές καταστάσεις και συναφείς εκθέσεις επιχειρήσεων ορισμένων μορφών, την τροποποίηση της οδηγίας 2006/43/ΕΚ του Ευρωπαϊκού Κοινοβουλίου και του Συμβουλίου και την κατάργηση των οδηγιών 78/660/EOK και 83/349/ΕΟΚ του Συμβουλίου Κείμενο που παρουσιάζει ενδιαφέρον για τον ΕΟΧ, όπως εκάστοτε τροποποιείται ή αντικαθίσταται∙ | | |
|  |  | | |
| Επίσημη Εφημερίδα της Ε.Ε.: L 169, 30.6.2017, σ. 46. | «Οδηγία (ΕΕ) 2017/1132» σημαίνει την Οδηγία (ΕΕ) 2017/1132 του Ευρωπαϊκού Κοινοβουλίου και του Συμβουλίου, της 14ης Ιουνίου 2017, σχετικά με ορισμένες πτυχές του εταιρικού δίκαιου, όπως εκάστοτε τροποποιείται ή αντικαθίσταται∙ | | |
|  |  | | |
|  | «οικονομικές καταστάσεις» σημαίνει τις οικονομικές καταστάσεις που προβλέπονται στο άρθρο 76 του παρόντος Νόμου∙ | | |
|  |  | | |
| 165(Ι) του 2012. | «πιστοποιών υπάλληλος» σημαίνει διορισθέν πρόσωπο δυνάμει του περί Πιστοποιούντων Υπαλλήλων Νόμου του 2012∙ | | |
|  |  |  | |
|  | «πλατφόρμα» σημαίνει την Ευρωπαϊκή κεντρική πλατφόρμα που δημιουργείται δυνάμει της παραγράφου 1 του άρθρου 22 της Οδηγίας (ΕΕ) 2017/1132∙ | | |
|  |  | | |
|  | «πλοιοκτήτης» σημαίνει τον ιδιοκτήτη μεριδίου κυπριακού πλοίου και περιλαμβάνει το ναυλωτή γυμνού πλοίου, παράλληλα νηολογημένου στο Νηολόγιο, κατά τα οριζόμενα στο Μέρος VΑ των περί Εμπορικής Ναυτιλίας (Νηολόγηση, Πώληση και Υποθήκευση Πλοίων) Νόμων του 1963 μέχρι 2020· | | |
|  |  | | |
|  | «στον καθορισμένο τύπο» σημαίνει τον τύπο που καθορίζεται εκάστοτε σε Γνωστοποίηση· | | |
|  |  | | |
|  | «Σύμβουλος» ή «Διοικητικός Σύμβουλος» σημαίνει μέλος του Διοικητικού Συμβουλίου∙ | | |
|  |  | | |
|  | «σύστημα διασύνδεσης των μητρώων» σημαίνει το σύστημα διασύνδεσης των κεντρικών και εμπορικών μητρώων καθώς και των μητρώων εταιρειών το οποίο αποτελείται από τα μητρώα των κρατών μελών, την Ευρωπαϊκή κεντρική πλατφόρμα και την πύλη που αποτελεί το Ευρωπαϊκό σημείο ηλεκτρονικής πρόσβασης σύμφωνα με την παράγραφο 2 του άρθρου 22 της Οδηγίας (ΕΕ) 2017/1132∙ | | |
|  |  | | |
| 68(Ι) του 2020. | «Τμήμα Αφερεγγυότητας» σημαίνει το Τμήμα Αφερεγγυότητας που ιδρύθηκε δυνάμει του περί του Τμήματος Αφερεγγυότητας και Συναφών Θεμάτων Νόμου του 2020 και στο οποίο μεταφέρθηκαν οι αρμοδιότητες και τα καθήκοντα του Επίσημου Παραλήπτη· | | |
|  |  | | |
| 123(I) του 2017. | «Υφυπουργός Ναυτιλίας» ή «Υφυπουργός» σημαίνει τον Υφυπουργό Ναυτιλίας που διορίζεται και ασκεί τις εξουσίες και αρμοδιότητες που του ανατίθενται σύμφωνα με τα προβλεπόμενα στον περί της Ίδρυσης Υφυπουργείου Ναυτιλίας και περί Διορισμού Υφυπουργού Ναυτιλίας παρά τω Προέδρω και Συναφών Θεμάτων Νόμο του 2017· | | |
|  |  | | |
|  | «Υφυπουργείο Ναυτιλίας» σημαίνει το Υφυπουργείο Ναυτιλίας που ιδρύθηκε και λειτουργεί δυνάμει των διατάξεων του περί της Ίδρυσης Υφυπουργείου Ναυτιλίας και περί Διορισμού Υφυπουργού Ναυτιλίας παρά τω Προέδρω και Συναφών Θεμάτων Νόμου του 2017· | | |
|  |  | | |
|  | (2) Στον παρόντα Νόμο, και στις δυνάμει αυτού εκδιδόμενες κανονιστικές διοικητικές πράξεις, αναφορά σε πράξη Ευρωπαϊκής Κοινότητας ή/και της Ευρωπαϊκής Ένωσης ή σε εθνική νομοθεσία, σημαίνει την εν λόγω πράξη ή νομοθεσία όπως εκάστοτε τροποποιείται ή αντικαθίσταται. | | |
|  |  | | |
|  | (3) Εκτός αν από το κείμενο προκύπτει διαφορετική έννοια, οι χρησιμοποιούμενοι στον παρόντα Νόμο όροι έχουν την έννοια που τους αποδίδει ο περί Εταιρειών Νόμος, Κεφ.113. | | |
|  |  |  | |
|  | **ΜΕΡΟΣ ΙΙ – ΓΕΝΙΚΕΣ ΔΙΑΤΑΞΕΙΣ** | | |
|  |  | | |
| Άσκηση εξουσιών και εκτέλεση καθηκόντων κρατικών λειτουργών και αξιωματούχων. | **3.**-(1)(α) Με εξαίρεση τις εξουσίες που προβλέπονται στα άρθρα 111 και 112 ο Υφυπουργός δύναται να μεταβιβάζει γραπτώς σε οποιαδήποτε από τα ακόλουθα πρόσωπα, την άσκηση οποιασδήποτε εξουσίας και την εκτέλεση οποιουδήποτε καθήκοντος, που ο παρών Νόμος ή οι εκδιδόμενοι δυνάμει αυτού Κανονισμοί χορηγούν ή αναθέτουν, αντίστοιχα, στον ίδιο: - | | |
|  |  | | |
|  | (i) στο Γενικό Διευθυντή του Υφυπουργείου Ναυτιλίας﮲ | | |
|  |  | | |
|  | (ii) σε οποιαδήποτε άλλα πρόσωπα που υπηρετούν στο Υφυπουργείο Ναυτιλίας: | | |
|  |  | | |
|  | Νοείται ότι, σε περίπτωση τέτοιας μεταβίβασης, ο Υφυπουργός διατηρεί την εξουσία να ασκεί την ούτως μεταβιβαζόμενη εξουσία και να εκτελεί το ούτως μεταβιβαζόμενο καθήκον, από και κατά την διάρκεια της εν λόγω μεταβίβασης. | | |
|  |  | | |
|  | (β) Ο Έφορος Ν.Ε.Π.Ε. δύναται να μεταβιβάζει γραπτώς σε οποιοδήποτε πρόσωπο υπηρετεί στο Υφυπουργείο Ναυτιλίας την άσκηση οποιασδήποτε εξουσίας και την εκτέλεση οποιουδήποτε καθήκοντος που ο παρών Νόμος ή οι εκδιδόμενοι δυνάμει αυτού κανονισμοί χορηγούν ή αναθέτουν στον Έφορο Ν.Ε.Π.Ε.. | | |
|  |  | | |
|  | Νοείται ότι, σε περίπτωση τέτοιας μεταβίβασης, ο Έφορος Ν.Ε.Π.Ε. διατηρεί την εξουσία να ασκεί την ούτως μεταβιβαζόμενη εξουσία και να εκτελεί το ούτως μεταβιβαζόμενο καθήκον, από και κατά τη διάρκεια της εν λόγω μεταβίβασης. | | |
|  |  | | |
|  | (2) Πρόσωπο στο οποίο μεταβιβάστηκε η άσκηση εξουσίας ή η εκτέλεση καθήκοντος δυνάμει του εδαφίου (1) έχει υποχρέωση να ασκεί την εξουσία και να εκτελεί το καθήκον σύμφωνα με τις τυχόν οδηγίες του προσώπου που διενήργησε τη μεταβίβαση. | | |
|  |  | | |
|  | (3) Ο Υφυπουργός και ο Έφορος Ν.Ε.Π.Ε. δύναται έκαστος να τροποποιούν και να ανακαλούν μεταβίβαση που έκαναν δυνάμει του εδαφίου (1), με γραπτή ειδοποίηση προς το πρόσωπο στο οποίο έγινε η μεταβίβαση. | | |
|  |  | | |
|  | (4) Σε περίπτωση που δυνάμει του παρόντος άρθρου δύο ή περισσότερα πρόσωπα ταυτόχρονα ασκούν την ίδια εξουσία ή εκτελούν το ίδιο καθήκον, ο ιεραρχικά υφιστάμενος από τα εν λόγω πρόσωπα λαμβάνει τα δέοντα μέτρα ούτως ώστε να μην ασκεί την εξουσία ή εκτελεί το καθήκον στα ίδια πραγματικά γεγονότα με τον ιεραρχικά ανώτερό του, εκτός εάν ο τελευταίος το επιτρέπει και σύμφωνα με τυχόν οδηγίες του τελευταίου. | | |
|  |  | | |
|  | (5) Σε περίπτωση που δυνάμει του παρόντος άρθρου πρόσωπο ασκεί εξουσία ή εκτελεί καθήκον, που ο παρών Νόμος ή οι εκδιδόμενοι δυνάμει αυτού κανονισμοί χορηγούν ή αναθέτουν, αντίστοιχα, σε άλλο πρόσωπο, ο παρών Νόμος και οι εκδιδόμενοι δυνάμει αυτού κανονισμοί εφαρμόζονται ως εάν είχαν χορηγήσει ρητά την εν λόγω εξουσία στο ασκών αυτήν πρόσωπο και είχαν αναθέσει ρητά το εν λόγω καθήκον στο εκτελών αυτό πρόσωπο. | | |
|  |  | | |
| Πεδίο εφαρμογής. | **4.** Ο παρών Νόμος εφαρμόζεται: | | |
|  |  | | |
|  | (α) σε όλες τις Ν.Ε.Π.Ε. οι οποίες συστάθηκαν δυνάμει του παρόντος Νόμου, ή | | |
|  |  | | |
|  | (β) σε κάθε εταιρεία, η οποία μεταφέρθηκε στο Μητρώο Ν.Ε.Π.Ε. δυνάμει των διατάξεων του Μέρους XV και υπόκειται στις διατάξεις του παρόντος Νόμου. | | |
|  |  | | |
| Σκοπός Ν.Ε.Π.Ε.. | **5.** – (1) Κάθε Ν.Ε.Π.Ε. έχει ως μοναδικό σκοπό την απόκτηση, Ιδιοκτησία, εκμετάλλευση και διάθεση κυπριακού πλοίου καθώς και όλων των συναφών δικαιωμάτων επί αυτών. | | |
|  |  |  | |
|  | (2) Κάθε Ν.Ε.Π.Ε. δύναται να κατέχει οποιαδήποτε κινητή περιουσία για την επίτευξη του πιο πάνω σκοπού. | | |
|  |  |  | |
| Έφορος Ν.Ε.Π.Ε.. | **6**.-(1)(α) Δια του παρόντος Νόμου, θεσπίζεται ο θεσμός του Εφόρου Ν.Ε.Π.Ε.. | | |
|  |  | | |
|  | (β) Καθήκοντα Εφόρου Ν.Ε.Π.Ε. εκτελεί ο εκάστοτε Γενικός Διευθυντής του Υφυπουργείου Ναυτιλίας. | | |
|  |  | | |
|  | (2) Ο Έφορος Ν.Ε.Π.Ε. έχει την εξουσία να εκδίδει Γνωστοποιήσεις δυνάμει του παρόντος Νόμου σχετικά με όλα τα θέματα που αφορούν την ερμηνεία ή/και εφαρμογή οποιασδήποτε από τις διατάξεις του. | | |
|  |  |  | |
|  | (3) (α) Ο Έφορος Ν.Ε.Π.Ε. είναι υπεύθυνος για την καταχώριση και φύλαξη όλων των εγγράφων που απαιτούνται ή επιτρέπεται να καταχωριστούν σύμφωνα με τον παρόντα Νόμο, γραπτώς ή/και σε ηλεκτρονική μορφή, όπως εκάστοτε απαιτείται, καθώς και για την έκδοση πιστοποιητικών και επικυρωμένων αντίγραφων σε σχέση με τις εν λόγω καταχωρήσεις και αρχεία, για τις Ν.Ε.Π.Ε. υπό την αρμοδιότητά του. | | |
|  |  | | |
|  | (β) Οι διαδικασίες καταχώρησης, η μορφή ή ο μορφότυπος των εν λόγω εγγράφων και πιστοποιητικών καθορίζονται από τον Έφορο Ν.Ε.Π.Ε. με Γνωστοποίηση ή με γραπτές εγκυκλίους ή με άλλο τρόπο ως κρίνει απαραίτητο. | | |
|  |  | | |
|  | (4) (α) Ο Έφορος Ν.Ε.Π.Ε. τηρεί Μητρώο Ν.Ε.Π.Ε. στο οποίο, κατά τη σύσταση Ν.Ε.Π.Ε. καταχωρεί το όνομα, τον αριθμό και την ημερομηνία σύστασής. | | |
|  |  | | |
|  | (β) Το Μητρώο Ν.Ε.Π.Ε. τηρείται σε ηλεκτρονική μορφή και είναι συνδεδεμένο με το σύστημα διασύνδεσης των μητρώων. | | |
|  |  | | |
|  | **ΜΕΡΟΣ ΙΙΙ – ΣΥΣΤΑΣΗ Ν.Ε.Π.Ε. ΚΑΙ ΣΥΝΑΦΗ ΘΕΜΑΤΑ** | | |
|  |  | | |
| Τρόπος σύστασης Ν.Ε.Π.Ε.. | **7.** -(1) Οποιοδήποτε ένα ή περισσότερα πρόσωπα που συνεργάζονται με σκοπό την πλοιοκτησία - κυριότητα κυπριακού πλοίου δύνανται, με την υπογραφή των ονομάτων τους στο ιδρυτικό έγγραφο και αφού διαφορετικά συμμορφωθούν με τις απαιτήσεις που απαιτούνται από το Νόμο αυτό, για την εγγραφή, να συστήσουν Ν.Ε.Π.Ε.. | | |
|  |  | | |
|  | (2) Η ευθύνη των μετόχων της Ν.Ε.Π.Ε. περιορίζεται από το ιδρυτικό έγγραφο στο ποσό, αν υπάρχει, που δεν πληρώθηκε για τις μετοχές που κατέχουν αντίστοιχα. | | |
|  |  | | |
| Απαιτήσεις σχετικά με το ιδρυτικό έγγραφο. | **8.** -(1) Το ιδρυτικό έγγραφο κάθε Ν.Ε.Π.Ε. πρέπει να αναφέρει- | | |
|  |  | | |
|  | (α) | το όνομα της Ν.Ε.Π.Ε. μαζί με τις λέξεις «Ναυτιλιακή Εταιρεία Περιορισμένης Ευθύνης» ή «Ν.Ε.Π.Ε.» ή στην περίπτωση που το όνομα της Ν.Ε.Π.Ε.  αναγράφεται με λατινικούς χαρακτήρες, με τις λέξεις «Shipping Limited Liability Company» ή  «S.L.L.C.», ως την τελευταία λέξη του  ονόματος∙ | |
|  |  |  | |
|  | (β) | τους σκοπούς της Ν.Ε.Π.Ε. όπως καθορίζονται εκάστοτε σε Γνωστοποίηση . | |
|  |  |  | |
|  | (γ) | το ύψος του εγκεκριμένου κεφαλαίου και το ύψος του καλυφθέντος κεφαλαίου κατά τον χρόνο της σύστασης της Ν.Ε.Π.Ε., καθώς επίσης σε κάθε μεταβολή του εγκεκριμένου κεφαλαίου· | |
|  |  |  | |
|  | (2) Το ιδρυτικό έγγραφο Ν.Ε.Π.Ε. πρέπει να δηλώνει ότι η ευθύνη των μετόχων της είναι περιορισμένη. | | |
|  |  | | |
|  | (3) Το ιδρυτικό έγγραφο Ν.Ε.Π.Ε. πρέπει επίσης να δηλώνει το ποσό του μετοχικού κεφαλαίου με το οποίο η Ν.Ε.Π.Ε. προτίθεται να εγγραφεί, τη διαίρεση του σε μετοχές καθορισμένου ποσού και αν είναι αριθμημένες ή μη. | | |
|  |  |  | |
|  | (4) Κανένα πρόσωπο από αυτά που υπέγραψαν το ιδρυτικό έγγραφο δεν δύναται  να πάρει λιγότερο από μια μετοχή. | | |
|  |  |  | |
|  | (5) Κάθε πρόσωπο που υπέγραψε το ιδρυτικό έγγραφο πρέπει να γράψει απέναντι από το όνομα του τον αριθμό των μετοχών που λαμβάνει. | | |
|  |  | | |
| Υπογραφή ιδρυτικού εγγράφου. | **9.** Το ιδρυτικό έγγραφο υπογράφεται από κάθε υπογραφέα στην παρουσία δικηγόρου ο οποίος πρέπει να βεβαιώνει την υπογραφή. | | |
|  | | | |
| Περιορισμός στην τροποποίηση ιδρυτικού εγγράφου. | **10.** Ν.Ε.Π.Ε. δεν πρέπει να τροποποιεί τους όρους που περιέχονται στο ιδρυτικό της έγγραφο εκτός στις περιπτώσεις, με τον τρόπο και στην έκταση που ρητά προνοείται από τον παρόντα Νόμο. | | |
|  |  | | |
| Καταστατικό που καθορίζει κανονισμούς για Ν.Ε.Π.Ε.. | **11.** Μαζί με το ιδρυτικό έγγραφο πρέπει να εγγράφεται και καταστατικό που καθορίζει κανονισμούς για την Ν.Ε.Π.Ε. υπογεγραμμένο από τα πρόσωπα που υπέγραψαν το ιδρυτικό έγγραφο. | | |
|  |  | | |
| Περιεχόμενα Καταστατικού. | **12.** Το καταστατικό υιοθετεί όλους τους κανονισμούς που καθορίζονται εκάστοτε σε Γνωστοποίηση και το οποίο περιλαμβάνει τουλάχιστον τα στοιχεία που προβλέπονται στα άρθρα 3(ε) και 4 της Οδηγίας (ΕΕ) 2017/1132. | | |
|  |  | | |
| Υπογραφή του καταστατικού. | **13.** Το καταστατικό πρέπει να είναι υπογραμμένο από κάθε πρόσωπο που προσυπόγραψε το ιδρυτικό έγγραφο στην παρουσία δικηγόρου που πρέπει να επιβεβαιώσει την υπογραφή. | | |
|  |  | | |
| Αλλαγή καταστατικού με ειδικό ψήφισμα. | **14.** Τηρουμένων των διατάξεων του Νόμου αυτού και των όρων που περιέχονται στο ιδρυτικό έγγραφο, Ν.Ε.Π.Ε. δύναται με ειδικό ψήφισμα να κάνει αλλαγές ή προσθήκες στο καταστατικό της. | | |
|  |  | | |
| Έγγραφη ιδρυτικού εγγράφου και καταστατικού. | **15.** Το ιδρυτικό έγγραφο και καταστατικό κατατίθεται στον Έφορο Ν.Ε.Π.Ε. από δικηγόρο και ακολούθως ο Έφορος Ν.Ε.Π.Ε. αφού πρώτα επιβεβαιώσει την ορθότητα του περιεχομένου τους προβαίνει στην εγγραφή τους. | | |
|  |  |  | |
| Αποτέλεσμα εγγραφής και πιστοποιητικό σύστασης. | **16.**-(1) Με την εγγραφή του ιδρυτικού εγγράφου και καταστατικού, ο Έφορος Ν.Ε.Π.Ε. πιστοποιεί ότι συστάθηκε ναυτιλιακή εταιρεία περιορισμένης ευθύνης (Ν.Ε.Π.Ε.), εκδίδει τα πιστοποιητικά που αφορούν στη σύσταση και καταχωρεί τα στοιχεία της Ν.Ε.Π.Ε. στο Μητρώο Ν.Ε.Π.Ε. που τηρεί ο Έφορος Ν.Ε.Π.Ε.. | | |
|  |  |  | |
|  | (2) Από την ημερομηνία σύστασης της που αναφέρεται στο πιστοποιητικό σύστασης, όσοι προσυπόγραψαν το ιδρυτικό έγγραφο μαζί με οποιαδήποτε άλλα πρόσωπα που από καιρό σε καιρό γίνονται μέτοχοι της Ν.Ε.Π.Ε., θα αποτελούν νομικό πρόσωπο με το όνομα που περιλαμβάνεται στο ιδρυτικό έγγραφο ικανό να ασκήσει αμέσως όλες τις λειτουργίες μια συσταθείσας Ν.Ε.Π.Ε., και έχει διηνεκή διαδοχή. | | |
|  |  | | |
|  | (3) Το πιστοποιητικό σύστασης που παραχωρείται από τον Έφορο Ν.Ε.Π.Ε. αποτελεί αναμφισβήτητη μαρτυρία ότι όλες οι απαιτήσεις του παρόντος Νόμου που αφορούν στην εγγραφή και στα προηγούμενα με την εγγραφή συναφή θέματα έχουν τηρηθεί, και ότι εγγράφηκε δεόντως με βάση τον παρόντα Νόμο. | | |
|  |  | | |
|  | (4) Θέσμια δήλωση συμμόρφωσης προς όλες ή οποιεσδήποτε από τις πιο πάνω απαιτήσεις από δικηγόρο που ανέλαβε τη σύσταση της εταιρείας ή από πρόσωπο που κατονομάζεται στο καταστατικό ως σύμβουλος ή γραμματέας της Ν.Ε.Π.Ε. πρέπει να παραδίνεται στον Έφορο Ν.Ε.Π.Ε. και ο Έφορος Ν.Ε.Π.Ε. δύναται να αποδέχεται τη δήλωση αυτή ως ικανοποιητική μαρτυρία συμμόρφωσης. | | |
|  |  | | |
| Αποτέλεσμα ιδρυτικού εγγράφου και καταστατικού. | **17.** -(1) Τηρουμένων των διατάξεων του Νόμου αυτού το ιδρυτικό έγγραφο και καταστατικό όταν εγγραφούν, δεσμεύουν τη Ν.Ε.Π.Ε. και τους μέτοχους της στην ίδια έκταση όπως αν είχαν υπογραφεί από κάθε μέτοχο αντίστοιχα και περιλαμβάνουν συμφωνία εκ μέρους καθενός μέτοχου να τηρεί όλες τις πρόνοιες του ιδρυτικού εγγράφου και καταστατικού. | | |
|  |  | | |
|  | (2) Όλα τα χρήματα που είναι πληρωτέα από οποιοδήποτε μέτοχο στην Ν.Ε.Π.Ε. με βάση το ιδρυτικό έγγραφο ή καταστατικό αποτελούν οφειλόμενο χρέος από αυτό προς την Ν.Ε.Π.Ε.. | | |
|  |  | | |
| Αντίγραφα ιδρυτικού εγγράφου και καταστατικού να δίνονται στους μέτοχους. | **18.** -(1) Όταν μέτοχος ζητήσει από Ν.Ε.Π.Ε. να του αποστείλει αντίγραφο του ιδρυτικού εγγράφου και καταστατικού, η Ν.Ε.Π.Ε. του τα αποστέλλει. | | |
|  |  | | |
|  | (2) Αν Ν.Ε.Π.Ε. παραλείπει να συμμορφωθεί με το άρθρο αυτό, η Ν.Ε.Π.Ε. και κάθε αξιωματούχος της Ν.Ε.Π.Ε. που παραλείπει να συμμορφωθεί υπόκειται σε διοικητικό πρόστιμο. | | |
|  |  | | |
| Εκδιδόμενα αντίγραφα του ιδρυτικού εγγράφου και καταστατικού πρέπει να περιέχουν τις αλλαγές. | **19.** -(1) Όταν γίνεται αλλαγή στο ιδρυτικό έγγραφο και στο καταστατικό της Ν.Ε.Π.Ε., κάθε αντίγραφο του που εκδίδεται μετά την ημερομηνία της αλλαγής πρέπει να περιέχει την εν λόγω αλλαγή. | | |
|  |  | | |
|  | (2) Όταν, μετά από μια τέτοια αλλαγή η Ν.Ε.Π.Ε. σε οποιοδήποτε χρόνο μετά την ημερομηνία της αλλαγής εκδίδει αντίγραφα του ιδρυτικού εγγράφου που δεν συμφωνούν με την αλλαγή υπόκειται σε διοικητικό πρόστιμο για κάθε αντίγραφο που εκδίδεται με τον τρόπο αυτό και κάθε αξιωματούχος της Ν.Ε.Π.Ε. που υπόκειται σε παράλειψη υπόκειται στην ίδια ποινή. | | |
|  |  | | |
| Ισχύς συμβάσεων που συνήφθησαν πριν από την σύσταση Ν.Ε.Π.Ε. | **20.** -(1) Οποιαδήποτε σύμβαση, η οποία συνάπτεται πριν από την σύσταση Ν.Ε.Π.Ε. από τα πρόσωπα που υπέγραψαν το ιδρυτικό έγγραφο, ή από εξουσιοδοτημένα από αυτά πρόσωπα, επ’ ονόματι ή για λογαριασμό της υπό σύσταση Ν.Ε.Π.Ε., είναι προσωρινή και δεν την δεσμεύει μέχρι την ημερομηνία της συστάσεως της. Μετά την πάροδο της ημερομηνίας αυτής, η σύμβαση καθίσταται αυτοδικαίως δεσμευτική για την Ν.Ε.Π.Ε και μεταφέρεται στη Ν.Ε.Π.Ε.. | | |
|  |  | | |
|  | (2) Σε περίπτωση που τελικά η Ν.Ε.Π.Ε. δεν συσταθεί, οι υποχρεώσεις που ανελήφθησαν από οποιοδήποτε πρόσωπο επ’ ονόματι ή για λογαριασμό της, είναι ισχυρές μόνον ως υποχρεώσεις των προσώπων αυτών. Η ευθύνη των προσώπων αυτών είναι απεριόριστη, από κοινού και κεχωρισμένως. | | |
|  |  | | |
|  | (3) Η κατά το εδάφιο (2) ευθύνη δεν υφίσταται σε περίπτωση που οι υποχρεώσεις ρητώς ανελήφθησαν υπό την αίρεση της συστάσεως της Ν.Ε.Π.Ε.. | | |
|  |  |  | |
| Εγγραφή  και καταχώριση εγγράφων. | **21.** Όλα τα έντυπα, οδηγίες και έγγραφα που απαιτούνται για καταχώρηση δυνάμει του παρόντος Νόμου και ο τύπος των οποίων καθορίζονται εκάστοτε σε Γνωστοποίηση πρέπει να υπογράφονται και να καταχωρούνται στον Έφορο Ν.Ε.Π.Ε. από οποιοδήποτε αξιωματούχο της Ν.Ε.Π.Ε. όπως απαιτείται από τον παρόντα Νόμο. | | |
|  |  | | |
| Γλώσσα. | **22.** Όλα τα πιστοποιητικά, βεβαιώσεις και άλλα έγραφα που εκδίδονται από τον Έφορο Ν.Ε.Π.Ε. θα είναι δίγλωσσα στην Ελληνική και Αγγλική γλώσσα ή στην Τουρκική και Αγγλική γλώσσα. | | |
|  |  | | |
|  | Νοείται ότι σε περίπτωση διαφοράς στην μετάφραση, θα υπερισχύει το Ελληνικό ή Τουρκικό κείμενο αντίστοιχα. | | |
|  |  |  | |
|  |  |  | |
|  |  |  | |
|  | **ΜΕΡΟΣ IV - ΔΙΑΤΑΞΕΙΣ ΣΕ ΣΧΕΣΗ ΜΕ ΟΝΟΜΑΤΑ Ν.Ε.Π.Ε.** | | |
|  |  | | |
| Όνομα. | **23.** – (1) Ο Έφορος Ν.Ε.Π.Ε. έχει εξουσία να αρνηθεί την εγγραφή Ν.Ε.Π.Ε. με οποιοδήποτε όνομα ή την αλλαγή του ονόματος οποιασδήποτε Ν.Ε.Π.Ε. με άλλο όνομα στις ακόλουθες περιπτώσεις: - | | |
|  |  |  | |
|  | (α) | αν το όνομα αυτό κατέχεται ή μοιάζει με το όνομα άλλης Ν.Ε.Π.Ε. σε βαθμό ώστε να δημιουργείται πιθανότητα τα δύο ονόματα να εκλαμβάνονται ως το ίδιο όνομα∙ | |
|  |  |  | |
|  | (β) | αν κατά τη γνώμη του Εφόρου Ν.Ε.Π.Ε. το προτεινόμενο όνομα είναι ανεπιθύμητο. | |
|  |  |  | |
|  | (2) Η διαδικασία κράτησης ονόματος καθορίζεται εκάστοτε με Γνωστοποίηση. | | |
|  |  |  | |
| Αλλαγή ονόματος. | **24.** – (1) Ν.Ε.Π.Ε. δύναται με ειδικό ψήφισμα να αλλάξει το όνομα της. | | |
|  |  | | |
|  | (2) Όταν Ν.Ε.Π.Ε. αλλάζει το όνομα της βάσει του άρθρου αυτού ο Έφορος Ν.Ε.Π.Ε. καταχωρεί στο μητρώο, στη θέση του προηγούμενου ονόματος το νέο όνομα, νοουμένου ότι έχει εγκριθεί σύμφωνα με το άρθρο 23 του παρόντος Νόμου και εκδίδει πιστοποιητικό αλλαγής ονόματος για να αντιμετωπίσει τις περιστάσεις της υπόθεσης. | | |
|  |  | | |
|  | (3) Αλλαγή ονόματος από Ν.Ε.Π.Ε. που έγινε βάσει του άρθρου αυτού δεν επηρεάζει οποιαδήποτε δικαιώματα ή υποχρεώσεις της Ν.Ε.Π.Ε. ή καθιστά ελαττωματική οποιαδήποτε νομική διαδικασία από ή εναντίον της και οποιαδήποτε νομική διαδικασία που δυνατό να συνεχίζεται ή άρχισε εναντίον της με το προηγούμενο της όνομα, δύναται να συνεχίζεται ή αρχίζει εναντίον της με το νέο της όνομα. | | |
|  |  | | |
|  | **ΜΕΡΟΣ V - ΙΔΙΟΤΗΤΑ ΜΕΤΟΧΩΝ Ν.Ε.Π.Ε.** | | |
|  |  | | |
| Ορισμός μετόχου. | **25.** -(1) Τα πρόσωπα που προσυπόγραψαν το ιδρυτικό έγγραφο Ν.Ε.Π.Ε. θα θεωρούνται ότι έχουν συμφωνήσει να γίνουν μέτοχοι της Ν.Ε.Π.Ε. και με την εγγραφή της καταχωρούνται ως μέτοχοι στο μητρώο μετόχων όπως καθορίζεται στο άρθρο 56 του παρόντος Νόμου. | | |
|  |  | | |
|  | (2) Οποιοδήποτε άλλο πρόσωπο που συμφωνεί να γίνει μέτοχος Ν.Ε.Π.Ε. και το όνομα του καταχωρείται στο μητρώο των μετόχων της, είναι μέτοχος της Ν.Ε.Π.Ε και έχει τις ίδιες υποχρεώσεις και δικαιώματα των υφιστάμενων μετόχων της Ν.Ε.Π.Ε.. | | |
|  |  | | |
|  | **ΜΕΡΟΣ VI - ΣΥΜΒΑΣΕΙΣ** | | |
|  |  | | |
| Τύπος Συμβάσεων. | **26.** -(1) Συμβάσεις εκ μέρους της Ν.Ε.Π.Ε. συνάπτονται προφορικώς ή γραπτώς ή ηλεκτρονικά. | | |
|  |  | | |
|  | Νοείται ότι σε περίπτωση Ν.Ε.Π.Ε. με ένα και μοναδικό μέτοχο, οι συμβάσεις που συνάπτονται μεταξύ του μετόχου αυτού και της εν λόγω Ν.Ε.Π.Ε. καταγράφονται σε πρακτικά, ή καταρτίζονται γραπτώς, εκτός εάν αφορούν τις τρέχουσες πράξεις της Ν.Ε.Π.Ε. που συνάπτονται υπό κανονικές συνθήκες. | | |
|  |  | | |
|  | (2) Σύμβαση που γίνεται σύμφωνα με το άρθρο αυτό έχει νομικό αποτέλεσμα και δεσμεύει τη Ν.Ε.Π.Ε. και τους διαδόχους της και όλα τα άλλα μέρη της. | | |
|  |  | | |
|  | (3) Σύμβαση που έγινε σύμφωνα με το άρθρο αυτό δύναται να μεταβληθεί ή ακυρωθεί με τον ίδιο τρόπο που η σύμβαση εξουσιοδοτήθηκε να γίνει σύμφωνα με το άρθρο αυτό. | | |
|  |  | | |
| Εγκυρότητα συναλλαγών που συνάπτονται εκ μέρους της Ν.Ε.Π.Ε.. | **27.** -(1) Η Ν.Ε.Π.Ε. δεσμεύεται έναντι τρίτων από πράξεις ή συναλλαγές των αξιωματούχων της, έστω και εάν τέτοιες πράξεις ή συναλλαγές δεν εμπίπτουν στους σκοπούς της Ν.Ε.Π.Ε., εκτός εάν τέτοιες πράξεις ή συναλλαγές τελούνται καθ' υπέρβαση των εξουσιών, που ο νόμος παρέχει ή επιτρέπει να παρέχονται στους συγκεκριμένους αξιωματούχους: | | |
|  |  | | |
|  | Νοείται ότι, η Ν.Ε.Π.Ε. δεν δεσμεύεται έναντι τρίτων σε περίπτωση που τέτοιες πράξεις ή συναλλαγές δεν εμπίπτουν στους σκοπούς της Ν.Ε.Π.Ε., εάν και εφόσον, η Ν.Ε.Π.Ε. αποδείξει ότι το τρίτο πρόσωπο γνώριζε ότι οι πράξεις ή συναλλαγές δεν εμπίπτουν στους σκοπούς της Ν.Ε.Π.Ε. ή δεν ήταν δυνατό λαμβανομένων υπόψη των περιστάσεων, να το αγνοεί: | | |
|  |  | | |
|  | Νοείται περαιτέρω, ότι η δημοσίευση του ιδρυτικού εγγράφου και καταστατικού της Ν.Ε.Π.Ε. δεν αποτελεί, από μόνη της, επαρκή απόδειξη γνώσης από μέρους τρίτου προσώπου. | | |
|  |  | | |
|  | (2) Οι εκ του ιδρυτικού εγγράφου και καταστατικού ή οι εξ αποφάσεως των συμβούλων ή της γενικής συνελεύσεως της Ν.Ε.Π.Ε., περιορισμοί στις εξουσίες των αξιωματούχων της Ν.Ε.Π.Ε., δεν δύναται να αντιταχθούν έναντι τρίτων προσώπων, ακόμα και εάν έχουν δημοσιευτεί. | | |
|  |  | | |
| Συναλλαγματικές και γραμμάτια σε διαταγή. | **28.** Συναλλαγματική ή γραμμάτιο θεωρείται ότι έγινε αποδεκτό ή οπισθογραφήθηκε εκ μέρους Ν.Ε.Π.Ε. ή έγινε αποδεκτό ή οπισθογραφήθηκε στο όνομα ή υπό ή εκ μέρους ή για λογαριασμό της Ν.Ε.Π.Ε. από οποιοδήποτε πρόσωπο που ενεργεί με εξουσιοδότηση της. | | |
|  |  | | |
|  |  | | |
|  | **ΜΕΡΟΣ VII - ΕΠΙΚΥΡΩΣΗ ΕΓΓΡΑΦΩΝ ΚΑΙ ΠΙΣΤΟΠΟΙΗΣΗ ΥΠΟΓΡΑΦΩΝ** | | |
|  | | | |
| Επικύρωση Εγγράφων. | **29.** Έγγραφο ή πρακτικό που χρειάζεται επικύρωση ή βεβαίωση από Ν.Ε.Π.Ε., δύναται να υπογράφεται από οποιοδήποτε αξιωματούχο της Ν.Ε.Π.Ε.. | | |
|  |  |  | |
| Πιστοποίηση υπογραφών. | **30.** Σε περίπτωση που απαιτείται πιστοποίηση υπογραφής σε οποιοδήποτε έγγραφο από τον παρόντα Νόμο, η πιστοποίηση γίνεται ως ακολούθως: | | |
|  |  |  | |
|  | (1) | επίσημη πιστοποίηση της υπογραφής από πιστοποιών υπάλληλο ή από δικηγόρο ή από πρόσωπο ή αρχή που εξουσιοδοτείται προς το σκοπό αυτό από το δίκαιο της χώρας στην οποία πιστοποιείται το έγγραφο αυτό, | |
|  |  |  | |
|  | (2) | η υπογραφή του προσώπου ή των προσώπων που υπογράφουν ένα έγγραφο αποτελεί την επιβεβαίωση ή την αναγνώριση του υπογράφοντος ότι το έγγραφο είναι πράξη της Ν.Ε.Π.Ε. και ότι τα γεγονότα που αναφέρονται σε αυτό είναι αληθή. | |
|  |  |  | |
| Δυνατότητα χρήσης ηλεκτρονικής μεθόδου. | **31.** -(1) Κάθε έντυπο, πιστοποιητικό, πρακτικό ή άλλο έγγραφο που παραδίδεται ή αποστέλλεται στον Έφορο Ν.Ε.Π.Ε. για καταχώρηση ή που εκδίδεται από τον Έφορο Ν.Ε.Π.Ε., αναλόγως με την περίπτωση, για το οποίο απαιτείται βάσει του παρόντος Νόμου βεβαίωση, πιστοποίηση ή υπογραφή, υπογράφεται και/ή πιστοποιείται και/ή επικυρώνεται με ηλεκτρονική μέθοδο, εφόσον ο Έφορος Ν.Ε.Π.Ε. εγκρίνει τη χρήση τέτοιας μεθόδου, με Γνωστοποίηση που εκδίδει δυνάμει του εδαφίου (2): | | |
|  |  | | |
| 188(Ι) του 2004  34(Ι) του 2009  86(Ι) του 2012  55 (Ι) του 2018. | Νοείται ότι, το Υπουργικό Συμβούλιο δύναται, με απόφασή του που δημοσιεύεται στην Επίσημη Εφημερίδα της Δημοκρατίας, να αποφασίσει ότι, από μεταγενέστερη ημερομηνία την οποία θα καθορίσει στην απόφασή του, δύναται να χρησιμοποιείται η προηγμένη ηλεκτρονική υπογραφή, κατά την έννοια που αποδίδεται στον όρο αυτό από το άρθρο 2 των περί του Νομικού Πλαισίου για τις Ηλεκτρονικές Υπογραφές καθώς και για Συναφή Θέματα Νόμων του 2004 έως 2018, συμπληρωματικά προς την αναφερθείσα στο παρόν εδάφιο ηλεκτρονική μέθοδο ή σε αντικατάσταση αυτής. | | |
|  |  |  | |
|  | (2)(α) Ο Έφορος Ν.Ε.Π.Ε. εκδίδει Γνωστοποίηση, με την οποία καθορίζει- | | |
|  |  |  | |
|  |  | (i) τη διαδικασία εφαρμογής των διατάξεων του παρόντος άρθρου, | |
|  |  |  | |
|  |  | (ii) την ερμηνεία των όρων «έντυπο»,  «πιστοποιητικό», «πρακτικό» ή «άλλο έγγραφο», για τους σκοπούς του παρόντος άρθρου, και | |
|  |  |  | |
|  |  | (iii) τις λεπτομέρειες της ηλεκτρονικής μεθόδου που θα χρησιμοποιείται σε κάθε περίπτωση. | |
|  |  |  | |
|  | (β) Η αναφερόμενη στην παράγραφο (α) Γνωστοποίηση του Εφόρου Ν.Ε.Π.Ε. δημοσιεύεται στην ιστοσελίδα του γραφείου του που διατηρεί στο διαδίκτυο. | | |
|  |  |  | |
|  | (3) Όπου γίνεται χρήση υπογραφής με ηλεκτρονική μέθοδο, αυτή θα θεωρείται ότι υπέχει την ίδια θέση με χειρόγραφη υπογραφή, για τους σκοπούς οποιασδήποτε ποινικής ή πολιτικής διαδικασίας, και το πρόσωπο που κάνει χρήση τέτοιας υπογραφής θα θεωρείται ότι έχει γνώση του περιεχομένου του εγγράφου που υπογράφει. | | |
|  |  |  | |
|  | (4)(α) Άνευ  επηρεασμού  της  γενικότητας του εδαφίου (1), η αναφερόμενη στο εδάφιο (4) του άρθρου 16 θέσμια δήλωση δύναται να υποβάλλεται με ηλεκτρονική μέθοδο στον Έφορο Ν.Ε.Π.Ε.. | | |
|  |  | | |
|  | (β) Σε περίπτωση που θέσμια δήλωση, η οποία υποβάλλεται σύμφωνα με τα διαλαμβανόμενα στην παράγραφο (α), δεν είναι αληθής, ο δηλών υπέχει την ίδια ποινική και αστική ευθύνη που θα είχε ως εάν είχε προβεί σε ψευδή ένορκο δήλωση. | | |
|  | **ΜΕΡΟΣ VIII - ΜΕΤΟΧΙΚΟ ΚΕΦΑΛΑΙΟ** | | |
|  |  | | |
| Εξουσία έκδοσης μετοχών. | **32.** Κάθε Ν.Ε.Π.Ε. έχει εξουσία να εκδίδει τον αριθμό των μετοχών που αναγράφεται στο Ιδρυτικό Έγγραφο και Καταστατικό της. | | |
|  |  | | |
| Εξουσία Ν.Ε.Π.Ε. για αύξηση του μετοχικού της κεφαλαίου. | **33.** -(1) Κάθε Ν.Ε.Π.Ε. δύναται δυνάμει του καταστατικού της να αλλάξει τους όρους του ιδρυτικού εγγράφου για σκοπούς αύξησης του μετοχικού της κεφαλαίου με νέες μετοχές με τέτοιο ποσό όπως ήθελε κρίνει σκόπιμο. | | |
|  |  | | |
|  | (2) Οι εξουσίες που παρέχονται από το άρθρο αυτό πρέπει να ασκούνται από την Ν.Ε.Π.Ε. σε γενική συνέλευση. | | |
|  |  | | |
|  | (3) Για την αύξηση του κεφαλαίου απαιτείται στην κατά το εδάφιο (2) γενική συνέλευση απλή πλειοψηφία. | | |
|  |  | | |
|  | (4) Κατά τη γενική συνέλευση αποφασιζεται κατά περίπτωση, να αυξηθεί το καλυφθέν κεφάλαιο στα όρια του ποσού που ορίσθηκε. Η εξουσία αυτή έχει ανώτατη διάρκεια πέντε ετών και μπορεί να ανανεώνεται μία ή περισσότερες φορές από τη γενική συνέλευση για χρονικό διάστημα που δεν μπορεί να υπερβαίνει τα πέντε έτη για κάθε ανανέωση. | | |
|  |  | | |
| Αύξηση μετοχικού κεφαλαίου. | **34.** -(1) Όταν Ν.Ε.Π.Ε. αυξάνει το μετοχικό της κεφάλαιο πέρα από το εγγεγραμμένο κεφάλαιο, είτε οι μετοχές αυτές μετατρέπονται σε ποσοστό κεφαλαίου είτε όχι, οφείλει μέσα σε δεκαπέντε ημέρες από την έγκριση ψηφίσματος που εξουσιοδοτεί την αύξηση να δώσει στον Έφορο Ν.Ε.Π.Ε. ειδοποίηση στον καθορισμένο τύπο και ο Έφορος Ν.Ε.Π.Ε. καταχωρεί την αύξηση. | | |
|  |  | | |
|  | (2) Παραδίδεται στον Έφορο Ν.Ε.Π.Ε. αντίγραφο του ψηφίσματος που εξουσιοδοτεί την αύξηση και λογίζεται ότι αντικαθιστά το αντίστοιχο μέρος του ιδρυτικού εγγράφου και είναι έγκυρο και δύναται να αλλαχτεί ωσάν να περιλαμβανόταν αρχικά σε αυτό. | | |
|  |  | | |
|  | (3) Σε περίπτωση παράλειψης συμμόρφωσης με το άρθρο αυτό η Ν.Ε.Π.Ε. και κάθε αξιωματούχος της που ευθύνεται για την παράλειψη υπόκειται σε διοικητικό πρόστιμο. | | |
|  |  | | |
| Εξουσία Ν.Ε.Π.Ε. για μείωση του μετοχικού της κεφαλαίου. | **35.** -(1) Αν εξουσιοδοτείται από το καταστατικό της, κάθε Ν.Ε.Π.Ε. δύναται να μειώσει το μετοχικό της κεφάλαιο, εφόσον δώσει ειδοποίηση στους εγγεγραμμένους πιστωτές της 15 μέρες πριν τη γενική της συνέλευση και νοουμένου ότι δεν έχει λάβει στο διάστημα αυτό οποιαδήποτε ένσταση από τους εγγεγραμμένους πιστωτές στη μείωση του μετοχικού της κεφαλαίου ή λάβει συγκατάθεση για την προτεινόμενη μείωση από κάθε εγγεγραμμένο πιστωτή. | | |
|  |  | | |
|  | (2) Η απόφαση για τη μείωση του μετοχικού κεφαλαίου λαμβάνεται με ειδικό ψήφισμα. | | |
|  |  | | |
|  | (3) Η Ν.Ε.Π.Ε. οφείλει μέσα σε δεκαπέντε ημέρες από την έγκριση του ειδικού ψηφίσματος που εξουσιοδοτεί τη μείωση να δώσει στον Έφορο Ν.Ε.Π.Ε. ειδοποίηση στον καθορισμένο τύπο και ο Έφορος Ν.Ε.Π.Ε. καταχωρεί τη μείωση, | | |
|  |  | | |
|  | (4) Παραδίδεται στον Έφορο Ν.Ε.Π.Ε.: | | |
|  |  | | |
|  | (α) υπεύθυνη δήλωση των αξιωματούχων της Ν.Ε.Π.Ε., ότι με την μείωση του κεφαλαίου δεν έφεραν ένσταση οποιοιδήποτε εγγεγραμμένοι πιστωτές∙ και | | |
|  |  | | |
|  | (β) πιστό αντίγραφο του ειδικού ψηφίσματος που εξουσιοδοτεί τη μείωση και το οποίο λογίζεται ότι αντικαθιστά το αντίστοιχο μέρος του ιδρυτικού εγγράφου και είναι έγκυρο και δύναται να αλλαχτεί ωσάν να περιλαμβανόταν αρχικά σε αυτό. | | |
|  |  | | |
|  | (5) Σε περίπτωση παράλειψης συμμόρφωσης με το άρθρο αυτό η Ν.Ε.Π.Ε. και κάθε αξιωματούχος της που ευθύνεται για την παράλειψη υπόκειται σε διοικητικό πρόστιμο. | | |
|  |  | | |
| Αποτέλεσμα μείωσης μετοχικού κεφαλαίου. | **36. –** (1) Κατά την καταχώρηση του ειδικού ψηφίσματος και όχι προηγουμένως, το ψήφισμα για τη μείωση του μετοχικού κεφαλαίου έχει εφαρμογή. | | |
|  |  | | |
|  | (2) Ο Έφορος Ν.Ε.Π.Ε., πιστοποιεί την καταχώρηση του ειδικού ψηφίσματος, και το πιστοποιητικό του αποτελεί αμάχητη απόδειξη ότι υπήρξε συμμόρφωση με όλες τις απαιτήσεις του Νόμου αυτού, αναφορικά με τη μείωση του μετοχικού κεφαλαίου, και ότι το μετοχικό κεφάλαιο της Ν.Ε.Π.Ε. είναι όπως αναφέρεται στο ειδικό ψήφισμα. | | |
|  |  | | |
|  | (3) Το ειδικό ψήφισμα όταν καταχωρηθεί, θα λογίζεται ότι αντικαθιστά το αντίστοιχο μέρος του ιδρυτικού εγγράφου, και είναι έγκυρο και δύναται να αλλαχτεί ωσάν να περιλαμβανόταν αρχικά σε αυτό. | | |
|  |  | | |
|  | (4) Η αντικατάσταση μέρους του ιδρυτικού εγγράφου της Ν.Ε.Π.Ε. με οποιοδήποτε τέτοιο ειδικό ψήφισμα όπως προαναφέρθηκε λογίζεται αλλαγή του ιδρυτικού εγγράφου με την έννοια του άρθρου 19. | | |
|  |  | | |
| Ποινή για απόκρυψη ένστασης εγγεγραμμένου πιστωτή ή για ψευδή δήλωση. | **37.** Αν αξιωματούχος της Ν.Ε.Π.Ε.:- | | |
|  |  | | |
|  | (α) αποκρύπτει εσκεμμένα το όνομα εγγεγραμμένου πιστωτή που δικαιούται να φέρει ένσταση στη μείωση, ή | | |
|  |  | | |
|  | (β) παραποιεί εσκεμμένα τη φύση ή ποσό του χρέους ή απαιτήσεις οποιουδήποτε εγγεγραμμένου πιστωτή, ή | | |
|  |  | | |
|  | (γ) βοηθά, παρακινεί ή γνωρίζει οποιαδήποτε τέτοια απόκρυψη ή παραποίηση όπως προαναφέρθηκε, | | |
|  |  | | |
|  | είναι ένοχος αδικήματος και υπόκειται σε περίπτωση καταδίκης σε φυλάκιση που δεν υπερβαίνει τα δύο έτη ή σε πρόστιμο που δεν υπερβαίνει τα δύο χιλιάδες εξακόσια ευρώ (€2,600) ή και στις δύο αυτές ποινές της φυλάκισης και του προστίμου. | | |
|  |  | | |
| Μεταβίβαση και ενεχυρίαση μετοχών. | **38.** – (1) Οι μετοχές οποιουδήποτε μέτοχου στην Ν.Ε.Π.Ε. είναι προσωπική ιδιοκτησία, που δύναται να μεταβιβαστούν με τον τρόπο που προβλέπει το καταστατικό της Ν.Ε.Π.Ε. και να ενεχυριαστούν με οποιοδήποτε τρόπο συμφωνήσει ο μέτοχος. | | |
|  |  | | |
|  | (2) Οι μετοχές οποιουδήποτε μέτοχου στην Ν.Ε.Π.Ε. δεν αποτελούν ακίνητη ιδιοκτησία. | | |
|  |  | | |
| Η μεταβίβαση δεν καταχωρείται παρά μόνο με την προσαγωγή μεταβιβαστικού εγγράφου. | **39.** Ανεξάρτητα από οτιδήποτε περιέχεται στο καταστατικό της Ν.Ε.Π.Ε.: | | |
|  |  | | |
|  | (α) η μεταβίβαση μετοχών της Ν.Ε.Π.Ε. δεν είναι νόμιμη εκτός αν παραδοθεί κατάλληλο μεταβιβαστικό έγγραφο σε αξιωματούχο της Ν.Ε.Π.Ε., και | | |
|  |  | | |
|  | (β) η ενεχυρίαση μετοχών της Ν.Ε.Π.Ε. δεν είναι νόμιμη εκτός αν εγγραφεί στο μητρώο μετόχων της Ν.Ε.Π.Ε.. | | |
|  |  | | |
|  | Νοείται ότι καμιά διάταξη στο άρθρο αυτό δεν επηρεάζει οποιαδήποτε εξουσία της Ν.Ε.Π.Ε. να γράψει ως μέτοχο οποιοδήποτε πρόσωπο που το δικαίωμα για μετοχές της Ν.Ε.Π.Ε., μεταβιβάστηκε ως αποτέλεσμα νόμου ή συμφωνίας των ενδιαφερόμενων μερών. | | |
|  |  | | |
| Μεταβίβαση από προσωπικό αντιπρόσωπο. | **40.** Μεταβίβαση από προσωπικό αντιπρόσωπο μετοχής ή άλλου συμφέροντος μετόχου της Ν.Ε.Π.Ε. που απεβίωσε, αν και ο προσωπικός αντιπρόσωπος δεν είναι ο ίδιος μέτοχος της Ν.Ε.Π.Ε., είναι έγκυρη ως να έγινε από τέτοιο μέτοχο κατά το χρόνο της κατάρτισης του μεταβιβαστικού εγγράφου. | | |
|  |  | | |
| Καταχώρηση μεταβίβασης μετά από αίτηση εκχωρητή. | **41.** Με την αίτηση του εκχωρητή οποιασδήποτε μετοχής ή συμφέροντος στην Ν.Ε.Π.Ε., ο γραμματέας της Ν.Ε.Π.Ε., καταχωρεί στο μητρώο μετόχων της το όνομα του εκδοχέα με τον ίδιο τρόπο και με τους ίδιους όρους ωσάν η καταχώρηση της αίτησης γινόταν από τον εκδοχέα. | | |
|  |  | | |
| Ειδοποίηση άρνησης καταχώρησης μεταβίβασης. | **42.** -(1) Αν Ν.Ε.Π.Ε., αρνηθεί να καταχωρήσει μεταβίβαση μετοχών, η Ν.Ε.Π.Ε., πρέπει, μέσα σε δύο μήνες από την ημερομηνία που κατατέθηκε στην Ν.Ε.Π.Ε., η μεταβίβαση, να αποστείλει στον εκδοχέα ειδοποίηση για την άρνηση. | | |
|  |  | | |
|  | (2) Αν γίνει παράλειψη συμμόρφωσης με το άρθρο αυτό, η Ν.Ε.Π.Ε., και κάθε αξιωματούχος της που ευθύνεται για παράλειψη υπόκειται σε διοικητικό πρόστιμο. | | |
|  |  | | |
| Καθήκοντα Ν.Ε.Π.Ε. αναφορικά με την έκδοση πιστοποιητικών. | **43.** -(1) Εκάστη Ν.Ε.Π.Ε., μέσα σε δύο μήνες από την ημερομηνία που η μεταβίβαση οποιωνδήποτε τέτοιων μετοχών κατατέθηκε στην Ν.Ε.Π.Ε., συμπληρώνει και ετοιμάζει για παράδοση τα πιστοποιητικά όλων των μετοχών που παραχωρήθηκαν ή μεταβιβάστηκαν, εκτός αν οι όροι έκδοσης των μετοχών προνοούν διαφορετικά. | | |
|  |  | | |
|  | Νοείται ότι τίποτε δεν εμποδίζει την Ν.Ε.Π.Ε. να εκδίδει έγγραφα και πιστοποιητικά σε ηλεκτρονική μορφή. | | |
|  |  | | |
|  | (2) Αν σημειωθεί παράλειψη συμμόρφωσης προς το άρθρο αυτό η Ν.Ε.Π.Ε. και κάθε αξιωματούχος της που ευθύνεται για παράλειψη υπόκειται σε διοικητικό πρόστιμο. | | |
|  |  | | |
|  | (3) Αν Ν.Ε.Π.Ε. στην οποία επιδόθηκε ειδοποίηση που την καλεί να επανορθώσει την παράλειψη συμμόρφωσης με τις διατάξεις του εδαφίου (1) δεν επανορθώνει, μέσα σε δέκα ημέρες από την επίδοση της ειδοποίησης, το Δικαστήριο δύναται, μετά από αίτηση του προσώπου που τα πιστοποιητικά πρέπει να του παραδοθούν, να εκδώσει διάταγμα που να διατάσσει την Ν.Ε.Π.Ε. και οποιοδήποτε αξιωματούχο της να επανορθώσει την παράλειψη μέσα σε τέτοιο χρονικό διάστημα που δυνατό να οριστεί στο διάταγμα και τέτοιο διάταγμα δύναται να προνοεί ότι η Ν.Ε.Π.Ε. ή οποιοσδήποτε αξιωματούχος της που είναι υπεύθυνος για την παράλειψη επιβαρύνεται με όλα τα έξοδα της αίτησης ή που είναι συναφή με αυτή. | | |
|  |  | | |
| Απόδειξη του τίτλου μετοχὠν. | **44.** Πιστοποιητικό μετοχών που εκδίδεται από την Ν.Ε.Π.Ε. και ορίζει οποιεσδήποτε μετοχές που κατέχονται από μέτοχο, αποτελεί εκ πρώτης όψεως απόδειξη του τίτλου του μετόχου για τις μετοχές. | | |
|  |  | | |
| Καταχώρηση μεταβίβασης μετοχών στον Έφορο Ν.Ε.Π.Ε.. | **45.** Ο γραμματέας της Ν.Ε.Π.Ε. οφείλει μέσα σε δεκαπέντε ημέρες από την ημερομηνία της μεταβίβασης οποιωνδήποτε τέτοιων μετοχών να δώσει στον Έφορο Ν.Ε.Π.Ε. ειδοποίηση στον καθορισμένο τύπο σύμφωνα με Γνωστοποίηση και ο Έφορος Ν.Ε.Π.Ε. καταχωρεί τη μεταβίβαση των μετοχών και εκδίδει σχετικό πιστοποιητικό μετοχών ο τύπος του οποίου καθώς και το σχετικό τέλος που καταβάλλεται καθορίζονται με Γνωστοποίηση. | | |
|  |  | | |
| Ποινή για πλαστοπροσωπία μετόχου. | **46.** Αν οποιοδήποτε πρόσωπο πλαστοπροσωπεί ψευδώς και δολίως οποιοδήποτε ιδιοκτήτη μετοχών που εκδίδεται σύμφωνα με τον παρόντα Νόμο, και με αυτό αποκτά ή αποπειράται να αποκτήσει οποιαδήποτε τέτοια μετοχή ή λαμβάνει ή αποπειράται να λάβει χρήματα που οφείλονται σε οποιοδήποτε τέτοιο ιδιοκτήτη, ωσάν ο παραβάτης ήταν ο πραγματικός και νόμιμος ιδιοκτήτης, είναι ένοχο αδικήματος και σε περίπτωση καταδίκης του υπόκειται σε φυλάκιση για χρονικό διάστημα που δεν υπερβαίνει τα πέντε χρόνια. | | |
|  |  | | |
|  | **ΜΕΡΟΣ IX - ΕΠΙΒΑΡΥΝΣΕΙΣ ΚΑΙ ΥΠΟΘΗΚΕΣ** | | |
|  |  | | |
| Εγγραφή Επιβαρύνσεων και Καταχώρηση Υποθηκών. | **47.** -(1) Τηρουμένων των διατάξεων των εδαφίων (2) και (3), κάθε υποθήκη και κάθε εκχώρηση αυτής, πάνω σε κυπριακό πλοίο ή σε μερίδιο κυπριακού πλοίου που καταχωρείται στο Κυπριακό Νηολόγιο δυνάμει του άρθρου 31 των περί Εμπορικής Ναυτιλίας (Νηολόγηση, Πώληση και Υποθήκευση Πλοίων) Νόμων του 1963 έως 2020, ή σε οποιαδήποτε άλλη κινητή ιδιοκτησία της Ν.Ε.Π.Ε., καταχωρείται ως επιβάρυνση σε Ν.Ε.Π.Ε. και θα παρέχει ασφάλεια πάνω στην ιδιοκτησία της Ν.Ε.Π.Ε.. | | |
|  |  | | |
|  | (2) Τα καθορισμένα στοιχεία κάθε υποθήκης και κάθε εκχώρησης αυτής, πάνω σε κυπριακό πλοίο ή σε μερίδιο κυπριακού πλοίου, που είναι εγγεγραμμένο στην ιδιοκτησία Ν.Ε.Π.Ε., παραδίδονται στον Έφορο Ν.Ε.Π.Ε. από το Νηολόγιο Κυπριακών Πλοίων για σχετική καταχώρηση. | | |
|  |  | | |
|  | (3) Τα καθορισμένα στοιχεία κάθε επιβάρυνσης και κάθε εκχώρησης αυτής, πάνω σε οποιαδήποτε άλλη κινητή ιδιοκτησία της Ν.Ε.Π.Ε., εκτός από την περίπτωση κυπριακού πλοίου σύμφωνα με το εδάφιο (2) πιο πάνω, καταχωρούνται στον Έφορο Ν.Ε.Π.Ε. από τον Γραμματέα εντός τριάντα (30) ημερών από την ημερομηνία της σύστασης της επιβάρυνσης ή της εκχώρησης αυτής. | | |
|  |  | | |
| Μητρώο επιβαρύνσεων τηρείται από τον Έφορο Ν.Ε.Π.Ε.. | **48.** -(1) Ο Έφορος Ν.Ε.Π.Ε., τηρεί αναφορικά με κάθε Ν.Ε.Π.Ε., μητρώο και αρχείο με τον καθορισμένο τύπο, όλων των επιβαρύνσεων που καταχωρούνται δυνάμει του άρθρου 47 του παρόντος Νόμου, και με την πληρωμή τέτοιου δικαιώματος όπως ήθελε οριστεί με Απόφαση του Υφυπουργού που δημοσιεύεται στην Επίσημη Εφημερίδα της Κυπριακής Δημοκρατίας, εγγράφει στο μητρώο και καταχωρεί στο αρχείο τα ακόλουθα στοιχεία αναφορικά με τις εν λόγω επιβαρύνσεις: - | | |
|  |  | | |
|  |  | (i) την ημερομηνία και περιγραφή του εγγράφου που κάνει ή αποδεικνύει την επιβάρυνση, και | |
|  |  |  | |
|  |  | (ii) τον αριθμό και ημερομηνία του πιστοποιητικού επιβάρυνσης, και | |
|  |  |  | |
|  |  | (iii) το με την επιβάρυνση εξασφαλισμένο ποσό ή υποχρέωσης, και | |
|  |  |  | |
|  |  | (iv) περιληπτικά στοιχεία της επιβαρυνθείσας ιδιοκτησίας, και | |
|  |  |  | |
|  |  | (v) τα πρόσωπα που δικαιούνται στην επιβάρυνση. | |
|  |  |  | |
|  | (2) Ο Έφορος Ν.Ε.Π.Ε. χορηγεί πιστοποιητικό της εγγραφής επιβάρυνσης, που καταχωρήθηκε σύμφωνα με το άρθρο 47, δηλώνοντας το ποσό που εξασφαλίστηκε από αυτή, και το πιστοποιητικό αποτελεί, αμάχητη απόδειξη ότι υπήρξε συμμόρφωση με τις απαιτήσεις του Μέρους αυτού αναφορικά με την καταχώρηση. | | |
|  |  | | |
|  | (3) Το μητρώο και το αρχείο που τηρούνται σύμφωνα με το άρθρο αυτό υπόκεινται σε επιθεώρηση από οποιοδήποτε πρόσωπο. | | |
|  |  | | |
| Καταχωρήσεις εξόφλησης και απαλλαγή ιδιοκτησίας από επιβάρυνση. | **49.** Ο Έφορος Ν.Ε.Π.Ε. όταν δίνεται απόδειξη εξάλειψης εγγεγραμμένης υποθήκης δυνάμει του άρθρου 32 των περί Εμπορικής Ναυτιλίας (Νηολόγηση, Πώληση και Υποθήκευση Πλοίων) Νόμων του 1963 έως 2020, σύμφωνα με τον καθορισμένο τύπο, αναφορικά με εγγεγραμμένη επιβάρυνση, δυνάμει του άρθρου 47, καταχωρεί μνημόνιο εξόφλησης και παρέχει στην Ν.Ε.Π.Ε. αντίγραφο αυτού. | | |
|  |  | | |
| Διόρθωση μητρώου επιβαρύνσεων ή αρχείου υποθηκών. | **50.** -(1) Το Δικαστήριο, αφού ικανοποιηθεί ότι η παράλειψη εγγραφής επιβαρύνσεως ή καταγραφής υποθήκης μέσα στην περίοδο που απαιτεί ο Νόμος αυτός, ή ότι η παράλειψη ή ανακριβής δήλωση κάποιου στοιχείου αναφορικά με οποιαδήποτε τέτοια επιβάρυνση ή υποθήκη ή σε μνημόνιο εξόφλησης ή ακύρωσης υποθήκης, ήταν τυχαία, ή οφειλόταν σε παραδρομή ή άλλη ικανοποιητική αιτία ή δεν είναι τέτοιας φύσης ώστε να επηρεάζει τη θέση των πιστωτών ή μετόχων της Ν.Ε.Π.Ε., ή ότι για άλλους λόγους η παροχή ανακούφισης είναι δίκαιη και σύμφωνα με τους κανόνες της φυσικής δικαιοσύνης, δύναται, με αίτηση της Ν.Ε.Π.Ε. ή οποιουδήποτε ενδιαφερόμενου προσώπου, και με τέτοιους όρους που φαίνονται στο Δικαστήριο δίκαιοι και σκόπιμοι να διατάξει ώστε η περίοδος για εγγραφή ή καταχώρηση επεκταθεί, ή, ανάλογα με την περίπτωση, η παράλειψη ή η ανακριβής δήλωση διορθωθεί. | | |
|  |  | | |
|  | (2) Αντίγραφο του διατάγματος του Δικαστηρίου που εκδίδεται σύμφωνα με τις διατάξεις του εδαφίου (1) και που αφορά επέκταση χρόνου εγγραφής επιβάρυνσης ή καταγραφής υποθήκης παραδίδεται από την Ν.Ε.Π.Ε. ή τον αιτητή στον Έφορο Ν.Ε.Π.Ε. μαζί με τον καθορισμένο τύπο καταχώρισης της επιβάρυνσης ή καταγραφής της υποθήκης και ο Έφορος Ν.Ε.Π.Ε. εγγράφει την επιβάρυνση ή καταγράφει την υποθήκη, ανάλογα με την περίπτωση. | | |
|  |  | | |
|  | (3) Αντίγραφο του διατάγματος του Δικαστηρίου που εκδίδεται σύμφωνα με τις διατάξεις του εδαφίου (1) και που αφορά διόρθωση παράλειψης ή ανακριβούς δήλωσης παραδίδεται από την Ν.Ε.Π.Ε. ή τον αιτητή στον Έφορο Ν.Ε.Π.Ε. μαζί με τον καθορισμένο τύπο και ο Έφορος Ν.Ε.Π.Ε. τροποποιεί το μητρώο επιβαρύνσεων, ανάλογα. | | |
|  |  | | |
| Αντίγραφα εγγράφων που συνιστούν επιβαρύνσεις και υποθήκες να φυλάσσονται από Ν.Ε.Π.Ε.. | **51**. Κάθε Ν.Ε.Π.Ε. μεριμνά όπως αντίγραφο οποιασδήποτε υποθήκης που χρειάζεται καταχώρηση με βάση το Μέρος αυτό φυλάσσεται στο εγγεγραμμένο γραφείο της Ν.Ε.Π.Ε.. | | |
|  |  | | |
| Μητρώο επιβαρύνσεων. | **52.** -(1) Κάθε Ν.Ε.Π.Ε. πρέπει να φυλάει στο εγγεγραμμένο γραφείο της μητρώο επιβαρύνσεων και καταχωρεί σε αυτό όλες τις επιβαρύνσεις της Ν.Ε.Π.Ε. δίδοντας σύντομη περιληπτική περιγραφή της επιβάρυνσης, του ποσού της επιβάρυνσης, και τα ονόματα των προσώπων που δικαιούνται σε αυτή. | | |
|  |  | | |
|  | (2) Αν οποιοσδήποτε αξιωματούχος της Ν.Ε.Π.Ε. εν γνώσει του και εσκεμμένα εξουσιοδοτεί ή επιτρέπει την παράλειψη καταχώρησης που απαιτείται σύμφωνα με το άρθρο αυτό, υπόκειται σε διοικητικό πρόστιμο. | | |
|  |  | | |
| Δικαίωμα επιθεώρησης. | **53.** -(1) Τα αντίγραφα εγγράφων που συνιστούν οποιαδήποτε επιβάρυνση που χρειάζονται εγγραφή και τα στοιχεία υποθηκών που χρειάζονται καταχώρηση από τον Έφορο Ν.Ε.Π.Ε. με βάση το Μέρος αυτό και το μητρώο επιβαρύνσεων που τηρείται σύμφωνα με το άρθρο 52, είναι ανοικτό για επιθεώρηση κατά την διάρκεια ωρών εργασίας από οποιοδήποτε πιστωτή ή μέτοχο της Ν.Ε.Π.Ε. χωρίς πληρωμή δικαιώματος (αλλά τηρουμένων τέτοιων εύλογων περιορισμών όπως η Ν.Ε.Π.Ε. δυνατό να επιβάλει σε γενική συνέλευση ώστε να επιτρέπονται για επιθεώρηση για όχι λιγότερες από δύο ώρες την ημέρα), και το μητρώο επιβαρύνσεων θα είναι επίσης ανοικτό για επιθεώρηση από οποιοδήποτε πρόσωπο με πληρωμή τέτοιου δικαιώματος που δεν θα υπερβαίνει τα δέκα ευρώ (€10) για κάθε επιθεώρηση όπως ήθελε καθορίσει η Ν.Ε.Π.Ε.. | | |
|  |  | | |
|  | (2) Αν δεν επιτρέπεται επιθεώρηση των πιο πάνω αντιγράφων ή μητρώου, η Ν.Ε.Π.Ε. και κάθε αξιωματούχος της που ευθύνεται για την παράλειψη υπόκειται σε διοικητικό πρόστιμο και σε περαιτέρω πρόστιμο που για κάθε ημέρα κατά την οποία συνεχίζεται η άρνηση. | | |
|  |  | | |
|  | (3) Αν σημειωθεί οποιαδήποτε τέτοια άρνηση σχετικά με Ν.Ε.Π.Ε. το Δικαστήριο δύναται με διάταγμα να επιβάλει άμεση επιθεώρηση των αντιγράφων μητρώου ή βιβλίου. | | |
|  |  | | |
|  | **ΜΕΡΟΣ Χ - ΔIOIKHΣΗ ΚΑΙ ΔΙΑΧΕΙΡΙΣΗ** | | |
|  |  | | |
| Εγγεγραμμένο γραφείο Ν.Ε.Π.Ε.. | **54.** -(1) Κάθε Ν.Ε.Π.Ε. από την ημέρα έκδοσης του πιστοποιητικού που αναφέρεται στο άρθρο 16 διατηρεί εγγεγραμμένο γραφείο στη Δημοκρατία, στο οποίο δύναται να απευθύνονται όλες οι κοινοποιήσεις και ειδοποιήσεις. | | |
|  |  |  | |
|  | (2) (α) Ειδοποίηση στον καθορισμένο τύπο για τον τόπο του εγγεγραμμένου γραφείου και οποιασδήποτε αλλαγής του, παραδίδεται για εγγραφή στον Έφορο Ν.Ε.Π.Ε. ταυτόχρονα με την καταχώριση του ιδρυτικού εγγράφου σύμφωνα με τις διατάξεις του άρθρου 15 ή μέσα σε δεκατέσσερις (14) ημέρες από την αλλαγή του, ανάλογα με την περίπτωση. | | |
|  |  | | |
|  | (β) Η περίληψη στην ετήσια έκθεση της Ν.Ε.Π.Ε. δήλωσης ως προς τη διεύθυνση του εγγεγραμμένου της γραφείου, δεν θεωρείται ότι ικανοποιεί την υποχρέωση που προβλέπεται από τις διατάξεις του παρόντος εδαφίου. | | |
|  |  | | |
|  | (3) Σε περίπτωση αλλαγής του εγγεγραμμένου γραφείου της Ν.Ε.Π.Ε., για περίοδο είκοσι ενός (21) ημερών από την ημερομηνία εγγραφής της αλλαγής από τον Έφορο Ν.Ε.Π.Ε., έγγραφα μπορούν να επιδίδονται, παραδίδονται και αποστέλλονται στην Ν.Ε.Π.Ε., ανάλογα με την περίπτωση, και στον τόπο του προηγούμενου εγγεγραμμένου γραφείου της. | | |
|  |  | | |
|  | (4) Αν υπάρξει παράλειψη συμμόρφωσης με το άρθρο αυτό, η Ν.Ε.Π.Ε. και κάθε αξιωματούχος της που ευθύνεται για την παράλειψη υπόκειται σε διοικητικό πρόστιμο. | | |
|  |  | | |
|  | (5) Ο Έφορος Ν.Ε.Π.Ε. επιβάλλει σε Ν.Ε.Π.Ε. που παραλείπει να παραδώσει ειδοποίηση σύμφωνα με τις πρόνοιες του παρόντος άρθρου εντός της χρονικής προθεσμίας που προβλέπεται στο εδάφιο (2), χρηματική επιβάρυνση με τη μορφή διοικητικού προστίμου και περαιτέρω χρηματική επιβάρυνση για κάθε ημέρα συνέχισης της παράβασης με ανώτατο όριο συνολικής επιβάρυνσης για κάθε παράβαση. | | |
|  |  | | |
| Δημοσίευση ονόματος από Ν.Ε.Π.Ε. και αναγραφή στοιχείων σε εμπορικά έγγραφα. | **55.** -(1) Κάθε Ν.Ε.Π.Ε. έχει γραμμένα με ευανάγνωστους χαρακτήρες πάνω σε όλες τις εμπορικές επιστολές της Ν.Ε.Π.Ε. και όλες τις ειδοποιήσεις και άλλες επίσημες δημοσιεύσεις της Ν.Ε.Π.Ε. και επί όλων των συναλλαγματικών, γραμματίων σε διαταγή, οπισθογραφήσεων, επιταγών και εντολών για χρήματα ή αγαθά που φέρονται ότι υπογράφτηκαν από ή εκ μέρους της Ν.Ε.Π.Ε. και  πάνω σε όλα τα δέματα, τιμολόγια, αποδείξεις και εγγυητικές επιστολές της Ν.Ε.Π.Ε.: | | |
|  |  | | |
|  | (i) το όνομα της Ν.Ε.Π.Ε.· | | |
|  |  | | |
|  | (ii) τον αριθμό εγγραφής της Ν.Ε.Π.Ε.· | | |
|  |  | | |
|  | (iii) το εγγεγραμμένο γραφείο της Ν.Ε.Π.Ε.· | | |
|  |  | | |
|  | (iv) εάν συντρέχει λόγος, την κατάσταση εκκαθαρίσεως στην οποία ευρίσκεται η Ν.Ε.Π.Ε.· | | |
|  |  | | |
|  | (2) Στην περίπτωση που Ν.Ε.Π.Ε. διαθέτει δικό της διαδικτυακό τόπο, ο εν λόγω διαδικτυακός τόπος περιλαμβάνει τα στοιχεία (i) μέχρι (iv) της παραγράφου (β) του εδαφίου (1). | | |
|  |  |  | |
|  | (3) Αν Ν.Ε.Π.Ε. ή αξιωματούχος Ν.Ε.Π.Ε. ή οποιοδήποτε πρόσωπο εκ μέρους της παραλείπει να συμμορφωθεί με οποιαδήποτε πρόνοια του εδάφιου (1), έκαστος υπόκειται σε διοικητικό πρόστιμο. | | |
|  |  |  | |
|  | (4) Ανεξάρτητα από τις διατάξεις του εδαφίου (3), σε περίπτωση που αξιωματούχος ή οποιοδήποτε πρόσωπο εκ μέρους της Ν.Ε.Π.Ε., παραλείπει να συμμορφωθεί με το εδάφιο (1), έκαστος θα έχει επιπρόσθετα προσωπική ευθύνη έναντι του κατόχου της συναλλαγματικής, γραμματίου σε διαταγή, επιταγής ή εντολής για χρήματα ή αγαθά για το ποσό αυτών, ανάλογα με την περίπτωση, εκτός αν πληρωθεί κατάλληλα από την Ν.Ε.Π.Ε.. | | |
|  |  | | |
|  | (5) Σε περίπτωση που, ο διαδικτυακός τόπος της ίδιας της Ν.Ε.Π.Ε. δεν περιλαμβάνει τα στοιχεία (i) μέχρι (vi) του εδαφίου (1), η εν λόγω Ν.Ε.Π.Ε. και κάθε αξιωματούχος που ευθύνεται για παράλειψη υπόκειται σε διοικητικό πρόστιμο. | | |
|  |  | | |
| Μητρώο Μετόχων. | **56.** -(1) Κάθε γραμματέας της Ν.Ε.Π.Ε. τηρεί μητρώο των μετόχων της και καταγράφει σε αυτό τα ακόλουθα στοιχεία: | | |
|  |  | | |
|  | (α) | τα ονόματα και διευθύνσεις των μετόχων και κατάσταση των μετοχών που κατέχει κάθε μέτοχος και του ποσού που καταβλήθηκε ή συμφωνήθηκε να υπολογιστεί ότι καταβλήθηκε πάνω στις μετοχές κάθε μέτοχου∙ | |
|  |  |  | |
|  | (β) | την ημερομηνία κατά την οποία κάθε πρόσωπο καταγράφηκε ως μέτοχος στο μητρώο∙ | |
|  |  |  | |
|  | (γ) | την ημερομηνία κατά την οποία οποιοδήποτε πρόσωπο έπαυσε να είναι μέτοχος. | |
|  |  |  | |
|  | (δ) | την ημερομηνία σύστασης και τα στοιχεία οποιασδήποτε ενεχυρίασης μετοχών Ν.Ε.Π.Ε. | |
|  |  |  | |
|  | (2) Το μητρώο μετόχων φυλάγεται στο εγγεγραμμένο γραφείο της Ν.Ε.Π.Ε.. | | |
|  |  | | |
| Επιθεώρηση μητρώου. | **57.** -(1) (α)Το μητρώο των μετόχων της Ν.Ε.Π.Ε. κατά τις ώρες εργασίας, (τηρουμένων τέτοιων εύλογων περιορισμών που η Ν.Ε.Π.Ε. ήθελε να επιβάλει σε γενική συνέλευση ή στο καταστατικό της Ν.Ε.Π.Ε. έτσι που να επιτρέπονται για επιθεώρηση όχι λιγότερο από δύο ώρες κάθε ημέρα) είναι ανοικτό για επιθεώρηση από οποιοδήποτε μέτοχο χωρίς επιβάρυνση και από οποιοδήποτε άλλο πρόσωπο με την πληρωμή δέκα ευρώ (€10) για κάθε επιθεώρηση. | | |
|  |  | | |
|  | (β) Όταν τηρείται το μητρώο μετόχων της Ν.Ε.Π.Ε. ηλεκτρονικά, τότε η επιθεώρηση θα γίνεται μέσω πρόσβασης σε ηλεκτρονικό μέσο του Γραμματέα ή με αποστολή από τον Γραμματέα ενός ηλεκτρονικού πιστοποιητικού μετόχων. | | |
|  |  | | |
|  | (2) Οποιοσδήποτε μέτοχος ή άλλο πρόσωπο δύναται να απαιτήσει αντίγραφο του μητρώου ή μέρους του. | | |
|  |  | | |
|  | (3) Η Ν.Ε.Π.Ε. μεριμνά, ώστε αντίγραφο που έχει απαιτηθεί με τον τρόπο αυτό από οποιοδήποτε πρόσωπο να αποσταλεί σε εκείνο το πρόσωπο μέσα σε δέκα ημέρες από την ημέρα της επόμενης ημέρας που η απαίτηση λήφθηκε από την Ν.Ε.Π.Ε. | | |
|  |  | | |
|  | (4) Αν δεν ήθελε επιτραπεί επιθεώρηση που ζητήθηκε με βάση το άρθρο αυτό ή αντίγραφο που ζητήθηκε με βάση το άρθρο αυτό και δεν αποσταλεί μέσα στην κατάλληλη περίοδο, η Ν.Ε.Π.Ε. και κάθε αξιωματούχος της που ευθύνεται για παράλειψη υπόκειται, σχετικά με κάθε παράλειψη σε διοικητικό πρόστιμο. | | |
|  |  | | |
|  | (5) Σε περίπτωση τέτοιας άρνησης ή παράλειψης, το Δικαστήριο δύναται με διάταγμα να επιβάλει άμεση επιθεώρηση του μητρώου ή να διατάξει τα αντίγραφα που απαιτούνται να αποσταλούν σε αυτά τα πρόσωπα που τα ζήτησαν. | | |
|  |  | | |
| Μητρώο αποτελεί μαρτυρία. | **58.** Το μητρώο μετόχων αποτελεί εκ πρώτης όψεως μαρτυρία οποιωνδήποτε θεμάτων που απαιτούνται ή εξουσιοδοτούνται από το Νόμο αυτό να καταχωρούνται σε αυτό. | | |
|  |  | | |
| Κοινοποίηση αλλαγής μετόχων. | **59.** -(1) Οποιαδήποτε μεταβίβαση μετοχών κοινοποιείται στον Έφορο Ν.Ε.Π.Ε. για εγγραφή, κατά τον καθοριζόμενο τύπο, μέσα σε δεκατέσσερις (14) ημέρες από την εγγραφή της μεταβίβασης αυτής στο μητρώο των μετόχων της: | | |
|  |  | | |
|  | Νοείται ότι, η περίληψη στην ετήσια έκθεση λεπτομερειών ως προς τους μετόχους, δεν  θεωρείται ότι ικανοποιεί την υποχρέωση που προβλέπεται από τις διατάξεις του παρόντος εδαφίου. | | |
|  |  | | |
|  | (2) Ο τύπος που αναφέρεται στο εδάφιο (1) περιλαμβάνει τα ακόλουθα στοιχεία: | | |
|  |  | | |
|  | (α) | Το όνομα και τον αριθμό ταυτότητας/διαβατηρίου/εγγραφής κάθε μεταβιβάζοντος και κάθε εκδοχέα, | |
|  |  |  | |
|  | (β) | τον αριθμό των μετοχών που μεταβιβάζονται και την ημερομηνία της μεταβίβασης. | |
|  |  |  | |
|  | (3) Οποιαδήποτε αλλαγή στα στοιχεία που βρίσκονται καταχωρημένα στο μητρώο μετόχων Ν.Ε.Π.Ε. η οποία διέπεται από τις διατάξεις του παρόντος άρθρου, κοινοποιείται στον Έφορο Ν.Ε.Π.Ε. για εγγραφή, σύμφωνα με τον καθορισμένο τύπο, μέσα σε δεκατέσσερις (14) ημέρες από την εγγραφή της αλλαγής αυτής στο μητρώο μετόχων. | | |
|  |  | | |
|  | (4) Ο Έφορος Ν.Ε.Π.Ε. επιβάλλει σε Ν.Ε.Π.Ε. που παραλείπει να παραδώσει οποιοδήποτε έγγραφο σύμφωνα με τις πρόνοιες του παρόντος άρθρου εντός της χρονικής προθεσμίας που προβλέπεται στο παρόν άρθρο, χρηματική επιβάρυνση με τη μορφή διοικητικού προστίμου και περαιτέρω χρηματική επιβάρυνση για κάθε ημέρα συνέχισης της παράβασης. | | |
|  |  | | |
| Ετήσια Έκθεση. | **60.** -(1) Κάθε Ν.Ε.Π.Ε. καταρτίζει μία φορά ανά ημερολογιακό έτος ετήσια έκθεση η οποία περιλαμβάνει τηρουμένων των αναλογιών τα στοιχεία και τα έγγραφα που προβλέπονται στις διατάξεις των άρθρων 118 μέχρι 122 του περί Εταιρειών Νόμου, Κεφ. 113 και τα οποία καθορίζονται με Γνωστοποίηση. | | |
|  |  | | |
|  | (2) Αν Ν.Ε.Π.Ε. παραλείπει να συμμορφωθεί με τις διατάξεις του παρόντος άρθρου, η Ν.Ε.Π.Ε. και κάθε αξιωματούχος της υπόκειται σε διοικητικό πρόστιμο. | | |
|  |  | | |
|  | Για τους σκοπούς του εδαφίου (2) ο όρος “αξιωματούχος” περιλαμβάνει οποιοδήποτε πρόσωπο σύμφωνα με τις οδηγίες ή εντολές του οποίου οι σύμβουλοι της Ν.Ε.Π.Ε. συνήθως ενεργούν. | | |
|  |  | | |
| Ετήσια γενική συνέλευση. | **61.** -(1) Ν.Ε.Π.Ε. συγκαλεί κάθε χρόνο γενική συνέλευση ως την ετήσια της συνέλευση επιπρόσθετα προς οποιεσδήποτε άλλες συνελεύσεις κατά το χρόνο εκείνο και ορίζει τη συνέλευση ως τέτοια στις ειδοποιήσεις που τη συγκαλούν και δεν πρέπει να περάσουν περισσότεροι από δεκαπέντε μήνες μεταξύ μιας ετήσιας γενικής συνέλευσης Ν.Ε.Π.Ε. και της επόμενης, και ο Έφορος Ν.Ε.Π.Ε διασφαλίζει ότι εφαρμόζονται τηρουμένων των αναλογιών οι διατάξεις της παραγράφου (α) του εδαφίου (2) του άρθρου 142 του περί Εταιρειών Νόμου, Κεφ. 113. | | |
|  |  | | |
|  | Νοείται ότι, εφόσον Ν.Ε.Π.Ε. συγκροτεί την πρώτη ετήσια συνέλευση της μέσα σε δεκαοκτώ μήνες από τη σύσταση της, δεν είναι αναγκαίο να τη συγκροτήσει κατά το χρόνο της σύστασης της ή τον επόμενο χρόνο. | | |
|  |  | | |
|  | Νοείται ότι ετήσια συνέλευση δύναται να λαμβάνει χώρα δια μέσω πρακτικού υπογεγραμμένου με οποιοδήποτε τρόπο από όλους τους μετόχους και αξιωματούχους της Ν.Ε.Π.Ε. | | |
|  |  | | |
|  | (2) Αν παραλειφθεί να συγκροτηθεί συνέλευση της Ν.Ε.Π.Ε. σύμφωνα με το εδάφιο (1), ο Έφορος Ν.Ε.Π.Ε. δύναται, με αίτηση οποιουδήποτε μέτοχου της Ν.Ε.Π.Ε., να δώσει οδηγίες για σύγκληση γενικής συνέλευσης της Ν.Ε.Π.Ε. και να δώσει τέτοιες βοηθητικές ή παρεμφερείς ή ακόλουθες οδηγίες όπως Έφορος Ν.Ε.Π.Ε. θεωρεί σκόπιμο, περιλαμβανομένων οδηγιών που μετατρέπουν ή συμπληρώνουν σχετικά με τη σύγκληση, συγκρότηση και διεξαγωγή της συνέλευσης, την εφαρμογή του καταστατικού της Ν.Ε.Π.Ε. και με το παρόν δηλώνεται ότι οι οδηγίες οι οποίες δυνατό να δοθούν σύμφωνα με το εδάφιο αυτό περιλαμβάνουν οδηγίες ότι ένας μέτοχος της Ν.Ε.Π.Ε. που παρίσταται προσωπικά ή με αντιπρόσωπο λογίζεται ότι αποτελεί συνέλευση. | | |
|  |  | | |
|  | (3) Γενική συνέλευση που συγκροτείται σύμφωνα με το εδάφιο (2), με την επιφύλαξη οποιωνδήποτε οδηγιών του Εφόρου Ν.Ε.Π.Ε., θεωρείται ως ετήσια γενική συνέλευση της Ν.Ε.Π.Ε. αλλά όταν συνέλευση που συγκροτείται με τον τρόπο αυτό, δεν συγκροτείται μέσα στο χρόνο που σημειώθηκε η παράλειψη της συγκρότησης της ετήσιας γενικής συνέλευσης της Ν.Ε.Π.Ε., η συνέλευση που συγκροτήθηκε με τον τρόπο αυτό δεν θεωρείται ως η ετήσια γενική συνέλευση για το χρόνο που συγκροτήθηκε, εκτός αν κατά τη συνέλευση αυτή η Ν.Ε.Π.Ε. αποφασίσει ότι θεωρείται με τον τρόπο αυτό. | | |
|  |  | | |
|  | (4) Όταν Ν.Ε.Π.Ε. αποφασίσει ότι συνέλευση θα θεωρηθεί με τον τρόπο αυτό ως ετήσια γενική συνέλευση, αντίγραφο του ψηφίσματος μέσα σε δεκαπέντε ημέρες από την έγκριση του, παραδίδεται στον Έφορο Ν.Ε.Π.Ε. και καταχωρείται από αυτόν. | | |
|  |  |  | |
|  | (5) Αν παραλειφθεί να συγκροτηθεί συνέλευση της Ν.Ε.Π.Ε. σύμφωνα με το εδάφιο (1), ή να υπάρξει συμμόρφωση με οποιεσδήποτε οδηγίες του Εφόρου Ν.Ε.Π.Ε. βάσει του εδαφίου (2), η Ν.Ε.Π.Ε και κάθε αξιωματούχος της Ν.Ε.Π.Ε. που ευθύνεται για παράλειψη υπόκειται σε διοικητικό πρόστιμο και αν υπάρξει παράλειψη συμμόρφωσης με το εδάφιο (4), η Ν.Ε.Π.Ε. και κάθε αξιωματούχος της Ν.Ε.Π.Ε. που ευθύνεται για παράλειψη, υπόκειται σε διοικητικό πρόστιμο. | | |
|  |  |  | |
| Σύγκληση έκτακτης γενικής συνέλευσης μετά από αίτηση. | **62.** -(1) Οι σύμβουλοι Ν.Ε.Π.Ε., ανεξάρτητα από οτιδήποτε περιλαμβάνεται στο καταστατικό της, μετά από αίτηση μετόχων της Ν.Ε.Π.Ε. που κατέχουν μετοχές κατά την ημερομηνία κατάθεσης της αίτησης όχι λιγότερες από το ένα δέκατο του πληρωμένου κεφαλαίου της Ν.Ε.Π.Ε. που έχουν δικαίωμα ψήφου σε γενικές συνελεύσεις της Ν.Ε.Π.Ε. κατά την ημερομηνία της κατάθεσης προχωρούν αμέσως στη σύγκληση έκτακτης γενικής συνέλευσης της Ν.Ε.Π.Ε.. | | |
|  |  | | |
|  | (2) Η αίτηση πρέπει να δηλώνει τους σκοπούς της συνέλευσης και πρέπει να υπογράφεται από τους αιτητές και να κατατίθεται στο εγγεγραμμένο γραφείο της Ν.Ε.Π.Ε. και δύναται να αποτελείται από διάφορα έγγραφα παρόμοιου τύπου του καθενός υπογραμμένου από έναν ή περισσότερους αιτητές. | | |
|  |  | | |
|  | (3) Αν οι σύμβουλοι μέσα σε είκοσι μια ημέρες από την ημερομηνία της κατάθεσης της αίτησης, δεν προχωρούν κατάλληλα στη σύγκληση της συνέλευσης, οι αιτητές ή οποιοιδήποτε από αυτούς που αντιπροσωπεύουν περισσότερο από το ένα δεύτερο του συνολικού αριθμού αυτών που έχουν δικαίωμα ψήφου, δύνανται οι ίδιοι να συγκαλέσουν συνέλευση αλλά οποιαδήποτε συνέλευση που συγκαλείται με τον τρόπο αυτό δεν συγκροτείται μετά την εκπνοή τριών μηνών από την αναφερόμενη ημερομηνία. | | |
|  |  | | |
|  | (4) Συνέλευση που συγκλήθηκε από τους αιτητές σύμφωνα με το άρθρο αυτό, συγκαλείται με τον ίδιο τρόπο, με τον πλησιέστερο δυνατό τρόπο, όπως συγκαλούνται οι συνελεύσεις από τους συμβούλους. | | |
|  |  | | |
|  | (5) Οποιεσδήποτε εύλογες δαπάνες που γίνονται από τους αιτητές λόγω της παράλειψης των συμβούλων να συγκαλέσουν συνέλευση, πληρώνονται στους αιτητές από την Ν.Ε.Π.Ε., και οποιοδήποτε ποσό που πληρώθηκε με τον τρόπο αυτό κρατείται από την Ν.Ε.Π.Ε. από τα οφειλόμενα ποσά ή τα ποσά που θα καταστούν από την Ν.Ε.Π.Ε. οφειλόμενα υπό τύπο δικαιωμάτων ή άλλης αμοιβής σχετικά με τις υπηρεσίες των διευθυντών αυτών που ευθύνονται για παράλειψη. | | |
|  |  | | |
|  | (6) Για τους σκοπούς του άρθρου αυτού οι σύμβουλοι, σε περίπτωση συνέλευσης που προτείνεται ψήφισμα ως ειδικό ψήφισμα, θεωρούνται ότι δεν συγκάλεσαν κατάλληλα τη συνέλευση αν δεν δώσουν τέτοια ειδοποίηση του ψηφίσματος όπως απαιτείται από το άρθρο 70 του παρόντος Νόμου. | | |
|  |  | | |
| Διάρκεια ειδοποίησης για σύγκληση συνελεύσεων. | **63.** -(1) Οποιαδήποτε διάταξη στο καταστατικό Ν.Ε.Π.Ε. είναι άκυρη κατά την έκταση που προνοεί τη σύγκληση συνέλευσης της Ν.Ε.Π.Ε., άλλης από συνέλευση που αναβλήθηκε, με συντομότερη ειδοποίηση από- | | |
|  |  | | |
|  | (α) | γραπτή ειδοποίηση είκοσι μιας (21) ημερών στην περίπτωση ετήσιας γενικής συνέλευσης ή συνέλευσης για την ψήφιση ειδικού ψηφίσματος και | |
|  |  |  | |
|  | (β) | γραπτή ειδοποίηση δεκατεσσάρων (14) ημερών στην περίπτωση άλλης από την ετήσια γενική συνέλευση, ή συνέλευση για την ψήφιση ειδικού ψηφίσματος. | |
|  |  |  | |
|  | (2) Συνέλευση Ν.Ε.Π.Ε. άλλη από τη συνέλευση που αναβλήθηκε δύναται να συγκληθεί, εκτός κατά την έκταση που το καταστατικό Ν.Ε.Π.Ε. προνοεί για αυτό διαφορετικά και η πρόνοια αυτή δεν ακυρώνεται από το εδάφιο (1) : - | | |
|  |  |  | |
|  | (α) | στην περίπτωση της ετήσιας γενικής συνέλευσης και συνέλευσης για ψήφιση ειδικού ψηφίσματος με γραπτή ειδοποίηση είκοσι μιας (21) ημερών και | |
|  |  |  | |
|  | (β) | στην περίπτωση συνέλευσης άλλης από ετήσια γενική συνέλευση ή συνέλευση για την ψήφιση ειδικού ψηφίσματος με γραπτή ειδοποίηση δεκατεσσάρων (14) ημερών. | |
|  |  |  | |
|  | (3) Ανεξάρτητα αν συνέλευση Ν.Ε.Π.Ε. συγκαλείται με πιο σύντομη ειδοποίηση από αυτή που ορίζεται στο εδάφιο (2) ή σε αυτή που ορίζεται στο καταστατικό της, ανάλογα με την περίπτωση, συνέλευση θεωρείται ότι συγκλήθηκε κατάλληλα αν συμφωνήθηκε- | | |
|  |  |  | |
|  | (α) | από όλους τους μέτοχους που δικαιούνται να παραστούν και να ψηφίσουν σε αυτή σε περίπτωση συνέλευσης που συγκλήθηκε ως η ετήσια γενική συνέλευση, και | |
|  |  |  | |
|  | (β) | σε περίπτωση οποιασδήποτε άλλης συνέλευσης, με πλειοψηφία του αριθμού των μετόχων που έχουν δικαίωμα να παραστούν και να ψηφίσουν σε αυτή και που είναι πλειοψηφία που κατέχει συνολικά όχι λιγότερο από ενενήντα πέντε τοις εκατό πάνω στην ονομαστική αξία των μετοχών που παρέχουν δικαίωμα παράστασης και ψήφου κατά τη συνέλευση. | |
|  |  | | |
|  | Νοείται ότι συνέλευση δύναται να λαμβάνει χώρα δια μέσω πρακτικού υπογεγραμμένου με οποιοδήποτε τρόπο από τα άτομα που θα ήταν προσωπικά παρόντα σε αυτή. | | |
|  |  | | |
| Γενικές διατάξεις σχετικά με συνεδριάσεις και ψήφους. | **64.** -(1) Τηρουμένων των διατάξεων του εδαφίου (2) οι ακόλουθες διατάξεις ισχύουν κατά την έκταση που δεν υπάρχει άλλη διάταξη για αυτές στο καταστατικό της Ν.Ε.Π.Ε.: | | |
|  |  | | |
|  | (α) | ειδοποίηση για τη συνέλευση Ν.Ε.Π.Ε. επιδίδεται σε κάθε μέτοχο της Ν.Ε.Π.Ε. με τον τρόπο που απαιτείται η επίδοση ειδοποιήσεων όπως καθορίζεται εκάστοτε με Γνωστοποίηση. | |
|  |  | | |
|  | (β) | οποιοσδήποτε μέτοχος που κατέχει όχι λιγότερες από το ένα δέκατο του εκδομένου μετοχικού κεφαλαίου δύναται να συγκαλέσει συνέλευση· | |
|  |  |  | |
|  | (γ) | απαρτία θεωρείται η παρουσία μετόχων που κατέχουν 50 συν 1 τοις εκατό του συνόλου εκδιδομένων μετοχών της Ν.Ε.Π.Ε.· | |
|  |  |  | |
|  | (δ) | οποιοσδήποτε μέτοχος που εκλέγεται, από τους υπόλοιπους μέτοχους που είναι παρόντες στη συνέλευση δύναται να είναι πρόεδρος της· | |
|  |  |  | |
|  | (ε) | κάθε μέτοχος θεωρείται ότι κατέχει μια ψήφο αναφορικά με κάθε μετοχή που κατέχει. | |
|  |  | | |
|  | (2) Σε περίπτωση Ν.Ε.Π.Ε. με ένα και μοναδικό μέτοχο, ο μέτοχος αυτός θα ασκεί όλες τις εξουσίες της γενικής συνέλευσης, δυνάμει του παρόντος Νόμου, νοουμένου πάντοτε ότι οι αποφάσεις που θα λαμβάνονται από το μέτοχο αυτό σε γενικές συνελεύσεις θα καταγράφονται σε πρακτικά, ή θα καταρτίζονται γραπτώς. | | |
|  |  | | |
|  |  | | |
| Συμμετοχή στη γενική συνέλευση με ηλεκτρονικά μέσα. | **65.** Εκτός εάν προβλέπεται ρητώς διαφορετικά στο καταστατικό Ν.Ε.Π.Ε., γενική συνέλευση Ν.Ε.Π.Ε., δύναται να πραγματοποιείται τηλεφωνικώς ή με οποιαδήποτε άλλα μέσα με τα οποία, πρόσωπα που συμμετέχουν σε αυτήν, μπορούν παράλληλα να ακούσουν και να ακούγονται από όλα τα άλλα πρόσωπα που συμμετέχουν σε αυτήν και τα πρόσωπα που  συμμετέχουν σε αυτήν με τον τρόπο αυτό συνυπολογίζονται για σκοπούς διαπίστωσης απαρτίας και για κάθε άλλο σκοπό ως παρόντα στη γενική συνέλευση: | | |
|  |  | | |
|  | Νοείται ότι, στην πιο πάνω περίπτωση η γενική συνέλευση θεωρείται ότι έχει πραγματοποιηθεί εκεί όπου ευρίσκεται το πρόσωπο το οποίο τήρησε τα πρακτικά της εν λόγω γενικής συνέλευσης. | | |
|  |  | | |
| Εξουσία Δικαστηρίου να διατάσσει συνέλευση. | **66.** -(1) Αν για οποιοδήποτε λόγο δεν είναι πρακτικό να κληθεί συνέλευση Ν.Ε.Π.Ε. με οποιοδήποτε τρόπο με τον οποίο συνελεύσεις της Ν.Ε.Π.Ε. εκείνης δύνανται να καλούνται, ή η διεξαγωγή της συνέλευσης της Ν.Ε.Π.Ε. κατά τον καθορισμένο από το καταστατικό ή το Νόμο αυτό τρόπο, το Δικαστήριο δύναται με αίτηση οποιουδήποτε συμβούλου ή μέτοχου της Ν.Ε.Π.Ε. που θα είχε δικαίωμα να ψηφίσει στη συνέλευση, να διατάξει όπως συνέλευση της εταιρείας κληθεί, συγκροτηθεί και διεξαχθεί με τέτοιο τρόπο που το Δικαστήριο ήθελε κρίνει ορθό και όταν εκδίδεται οποιοδήποτε τέτοιο διάταγμα, το Δικαστήριο δύναται να δώσει τέτοιες παρεμφερείς ή επακόλουθες οδηγίες, όπως ήθελε θεωρήσει σκόπιμο και με το παρόν δηλώνεται ότι οι οδηγίες που δύνανται να δοθούν σύμφωνα με το εδάφιο αυτό, περιλαμβάνουν οδηγίες ότι ένας μέτοχος της Ν.Ε.Π.Ε. που είναι παρόν προσωπικά ή με αντιπρόσωπο θεωρείται ότι αποτελεί συνέλευση. | | |
|  |  | | |
|  | (2) Οποιαδήποτε συνέλευση που καλείται, συγκροτείται και διεξάγεται σύμφωνα με διάταγμα με βάση το εδάφιο (1) λογίζεται για όλους τους σκοπούς ως συνέλευση της Ν.Ε.Π.Ε. που συγκλήθηκε κατάλληλα, συγκροτήθηκε και διεξάχθηκε. | | |
|  |  | | |
| Αντιπρόσωποι. | **67.** -(1) Οποιοσδήποτε μέτοχος Ν.Ε.Π.Ε. που δικαιούται να παραστεί και να ψηφίσει σε συνέλευση της Ν.Ε.Π.Ε. δικαιούται να διορίσει αντιπρόσωπο του να παραστεί, να μιλήσει και να ψηφίσει αντί αυτού. | | |
|  |  | | |
|  | Νοείται ότι - | | |
|  |  | | |
|  | (α) | μέτοχος δεν δικαιούται να διορίσει περισσότερους από έναν αντιπρόσωπο για να παραστεί στην ίδια περίπτωση, και | |
|  |  |  | |
|  | (β) | αντιπρόσωπος δεν δύναται να ψηφίσει εκτός σε ψηφοφορία με βάση τον αριθμό ψήφων. | |
|  |  | | |
|  | (2) Σε κάθε ειδοποίηση που καλεί συνέλευση Ν.Ε.Π.Ε. πρέπει να παρουσιάζεται με εύλογη διάκριση, δήλωση ότι ο μέτοχος που δικαιούται να παραστεί και να ψηφίσει δικαιούται να διορίσει αντιπρόσωπο να παραστεί και να ψηφίσει αντί αυτού, και δεν είναι απαραίτητο ο αντιπρόσωπος αυτός να είναι επίσης μέτοχος σε περίπτωση παράλειψης συμμόρφωσης με το εδάφιο αυτό αναφορικά με οποιαδήποτε συνέλευση, κάθε αξιωματούχος της Ν.Ε.Π.Ε. που ευθύνεται για παράλειψη υπόκειται σε διοικητικό πρόστιμο που δεν υπερβαίνει τα τετρακόσια πενήντα ευρώ (€450). | | |
|  |  | | |
|  | (3) Αν για το σκοπό οποιασδήποτε συνέλευσης Ν.Ε.Π.Ε. εκδίδονται προσκλήσεις για το διορισμό αντιπροσώπου προσώπου ή ενός από αριθμό προσώπων που ορίζονται στις προσκλήσεις με έξοδα της Ν.Ε.Π.Ε. προς μερικούς μόνο από τους μετόχους που δικαιούνται να πάρουν ειδοποίηση για τη συνέλευση και να ψηφίσουν σε αυτή με αντιπρόσωπο, κάθε αξιωματούχος της Ν.Ε.Π.Ε. που εν γνώσει του και εσκεμμένα εξουσιοδοτεί ή επιτρέπει την έκδοση τους όπως προαναφέρθηκε, υπόκειται σε διοικητικό πρόστιμο που δεν υπερβαίνει τα τετρακόσια πενήντα ευρώ (€450). | | |
|  |  | | |
|  | Νοείται ότι αξιωματούχος δεν ευθύνεται βάσει του εδαφίου αυτού με μόνο το λόγο την έκδοση σε μέτοχο κατόπιν γραπτής παράκλησης του τύπου διορισμού που κατονομάζει τον αντιπρόσωπο ή κατάλογο προσώπων που είναι πρόθυμοι να ενεργήσουν ως αντιπρόσωποι αν ο τύπος ή κατάλογος είναι διαθέσιμος κατόπιν γραπτής παράκλησης σε κάθε μέλος που δικαιούται να ψηφίσει με αντιπρόσωπο στη συνέλευση. | | |
|  |  | | |
| Δικαίωμα αίτησης για ψηφοφορία με βάση τον αριθμό ψήφων. | **68.** -(1) Οποιαδήποτε διάταξη που περιέχεται στο καταστατικό Ν.Ε.Π.Ε. είναι άκυρη κατά την έκταση που θα είχε ως αποτέλεσμα είτε- | | |
|  |  | | |
|  | (α) τον αποκλεισμό του δικαιώματος για αίτημα για ψηφοφορία με βάση τον αριθμό ψήφων σε γενική συνέλευση πάνω σε οποιοδήποτε άλλο θέμα άλλο από την εκλογή προέδρου της συνέλευσης ή την αναβολή της συνέλευσης, ή | | |
|  |  | | |
|  | (β) να καταστήσει χωρίς αποτέλεσμα αίτημα που υποβάλλεται για ψηφοφορία με βάση τον αριθμό ψήφων πάνω σε οποιοδήποτε θέμα που γίνεται είτε- | | |
|  |  | |  |
|  |  | | (i) από πέντε τουλάχιστο μέτοχοι που έχουν δικαίωμα ψήφου στη συνέλευση, ή |
|  |  | |  |
|  |  | | (ii) από μέτοχο ή μετόχους που αντιπροσωπεύουν το ένα δέκατο τουλάχιστο του συνόλου των δικαιωμάτων ψήφου όλων των μετόχων που δικαιούνται ψήφο στη συνέλευση, ή |
|  |  | |  |
|  |  | | (iii) από μέτοχο ή μετόχους που κατέχουν μετοχές της Ν.Ε.Π.Ε. που παρέχουν δικαίωμα ψήφου στη συνέλευση, οι οποίες είναι μετοχές για τις οποίες καταβλήθηκε συνολικό ποσό ίσο με το ένα δέκατο τουλάχιστο του συνολικού ποσού που καταβλήθηκε για όλες τις μετοχές που παρέχουν εκείνο το δικαίωμα. |
|  |  | | |
|  | (2) Το έγγραφο που διορίζει πληρεξούσιο αντιπρόσωπο για να ψηφίσει σε συνέλευση Ν.Ε.Π.Ε. λογίζεται επίσης ότι παρέχει εξουσία να ζητήσει ή συμμετάσχει σε αίτηση για τη διεξαγωγή ψηφοφορίας, με βάση τον αριθμό ψήφων, και για τους σκοπούς του εδαφίου (1) αίτηση από πρόσωπο ως πληρεξούσιου αντιπρόσωπου μετόχου είναι η ίδια όπως αν ήταν αίτηση από μέτοχο. | | |
|  |  | | |
| Έκτακτα και ειδικά ψηφίσματα. | **69.** -(1) Έκτακτο ψήφισμα είναι το ψήφισμα που εγκρίθηκε με πλειοψηφία όχι λιγότερη των τριών τετάρτων των μετόχων, που δικαιούνται να ψηφίσουν με τον τρόπο αυτό, ψηφίζουν προσωπικά, ή όταν επιτρέπονται αντιπρόσωποι, διά αντιπροσώπου, σε γενική συνέλευση, για την οποία ειδοποίηση, στην οποία ορίζεται η πρόθεση όπως το ψήφισμα προταθεί ως έκτακτο ψήφισμα, δόθηκε κατάλληλα. | | |
|  |  | | |
|  | (2) Ειδικό ψήφισμα είναι το ψήφισμα που εγκρίθηκε με τέτοια πλειοψηφία που απαιτείται για τη λήψη έκτακτου ψηφίσματος και σε γενική συνέλευση για την οποία έχει δοθεί κατάλληλη ειδοποίηση είκοσι μιας τουλάχιστον ημερών που ορίζει την πρόθεση ότι το ψήφισμα θα προταθεί ως ειδικό ψήφισμα: | | |
|  |  | | |
|  | Νοείται ότι, ψήφισμα δύναται να προταθεί και εγκριθεί ως ειδικό σε συνέλευση για την οποία δόθηκε ειδοποίηση συντομότερη από τις είκοσι μια ημέρες αν έτσι συμφωνήθηκε από την πλειοψηφία του αριθμού των μετόχων που έχουν δικαίωμα να παραστούν και να ψηφίσουν σε οποιαδήποτε τέτοια συνέλευση, που είναι πλειοψηφία που κατέχει συνολικά όχι λιγότερο από το ενενήντα πέντε τοις εκατό της ονομαστικής αξίας των μετοχών που παρέχουν εκείνο το δικαίωμα. | | |
|  |  | | |
|  | (3) Σε οποιαδήποτε συνέλευση που υποβάλλεται για έγκριση έκτακτο ή ειδικό ψήφισμα, δήλωση του προέδρου ότι το ψήφισμα εγκρίθηκε, αποτελεί αμάχητη μαρτυρία για το γεγονός χωρίς απόδειξη του αριθμού ή αναλογίας των ψήφων που καταγράφονται υπέρ ή κατά του ψηφίσματος εκτός αν ήθελε ζητηθεί ψηφοφορία με βάση τον αριθμό ψήφων. | | |
|  |  | | |
|  | (4) Κατά τον υπολογισμό της πλειοψηφίας στην ψηφοφορία με βάση τον αριθμό ψήφων που ζητήθηκε  για το σκοπό έγκρισης έκτακτου ή ειδικού ψηφίσματος πρέπει να αναφέρεται ο αριθμός αυτών που ψήφισαν υπέρ και κατά του ψηφίσματος. | | |
|  |  | | |
|  | (5) Για τους σκοπούς του άρθρου αυτού, ειδοποίηση συνέλευσης λογίζεται ότι δόθηκε κατάλληλα και ότι η συνέλευση έγινε όπως πρέπει όταν η ειδοποίηση δόθηκε και η συνέλευση έγινε με τον τρόπο που προνοεί ο Νόμος αυτός ή το καταστατικό. | | |
|  |  | | |
| Ψηφίσματα για τα οποία απαιτείται ειδική ειδοποίηση. | **70.** Όταν με οποιαδήποτε διάταξη που περιλαμβάνεται πιο κάτω στο Νόμο αυτό απαιτείται ειδική ειδοποίηση ψηφίσματος, το ψήφισμα δεν αποκτά αποτέλεσμα εκτός αν ειδοποίηση για την πρόθεση ότι θα προταθεί έχει δοθεί στην Ν.Ε.Π.Ε. τουλάχιστον είκοσι οκτώ ημέρες πριν από τη συνέλευση στην οποία προτείνεται, και η Ν.Ε.Π.Ε. δίνει στους μετόχους της ειδοποίηση για οποιοδήποτε τέτοιο ψήφισμα κατά τον ίδιο χρόνο και τρόπο όπως η ειδοποίηση για τη συνέλευση, ή αν αυτό δεν είναι πρακτικά δυνατό, δίνει ειδοποίηση για αυτό, τουλάχιστον είκοσι μια ημέρες πριν από τη συνέλευση, είτε με δημοσίευμα σε εφημερίδα που έχει ικανοποιητική κυκλοφορία ή με οποιοδήποτε άλλο τρόπο που επιτρέπει το καταστατικό. | | |
|  |  | | |
|  | Νοείται ότι αν, μετά την επίδοση στην Ν.Ε.Π.Ε. ειδοποίησης για την πρόθεση ότι το ψήφισμα αυτό θα προταθεί, συγκληθεί συνέλευση για ημερομηνία είκοσι οκτώ ή λιγότερες ημέρες από την επίδοση της ειδοποίησης, η ειδοποίηση λογίζεται ότι δόθηκε κατάλληλα για τους σκοπούς της αν και αυτή δεν δόθηκε μέσα στον απαιτούμενο από το άρθρο αυτό χρόνο. | | |
|  |  | | |
| Ψηφίσματα για τα οποία απαιτείται μεγαλύτερη πλειοψηφία στο καταστατικό. | **71.** Ανεξαρτήτως οποιασδήποτε διάταξης του παρόντος Νόμου δυνάμει της οποίας επιτρέπεται σε Ν.Ε.Π.Ε. να λαμβάνει απόφαση με ψήφισμα της γενικής συνέλευσης που εγκρίνεται με συγκεκριμένη πλειοψηφία, καταστατικό Ν.Ε.Π.Ε. δύναται να απαιτεί όπως σχετικό ψήφισμα της γενικής συνέλευσης της Ν.Ε.Π.Ε. εγκρίνεται με πλειοψηφία μεγαλύτερη από αυτήν που προβλέπεται από τις διατάξεις του παρόντος Νόμο: | | |
|  |  | | |
|  | Νοείται ότι, οι διατάξεις του παρόντος άρθρου δεν εφαρμόζονται αναφορικά με τις περιπτώσεις που προβλέπονται στο άρθρο 79 του παρόντος Νόμου. | | |
|  |  | | |
| Εγγραφή και αντίγραφα ορισμένων ψηφισμάτων. | **72.** -(1) Αντίγραφο κάθε ψηφίσματος που υπόκειται στις διατάξεις του παρόντος άρθρου, παραδίδεται στον Έφορο Ν.Ε.Π.Ε. για εγγραφή μέσα σε δεκαπέντε (15) ημέρες από την έγκρισή του. | | |
|  |  | | |
|  | (2) Εάν το ψήφισμα τροποποιεί το καταστατικό, μαζί με το αντίγραφο που αναφέρεται στο εδάφιο (1), παραδίδεται στον Έφορο Ν.Ε.Π.Ε. και αντίγραφο του καταστατικού στο οποίο είναι ενσωματωμένη η τροποποίηση, το οποίο εγγράφεται από τον Έφορο Ν.Ε.Π.Ε.. | | |
|  |  | | |
|  | (3) Αντίγραφο κάθε εκάστοτε εν ισχύι ψηφίσματος ενσωματώνεται ή επισυνάπτεται σε κάθε αντίγραφο του καταστατικού που εκδίδεται μετά την έγκριση του ψηφίσματος. | | |
|  |  | | |
|  | (4)  Οι διατάξεις του παρόντος άρθρου τυγχάνουν εφαρμογής στις περιπτώσεις- | | |
|  |  | | |
|  | (α) | Ειδικών ψηφισμάτων, | |
|  |  |  | |
|  | (β) | έκτακτων ψηφισμάτων, | |
|  |  |  | |
|  | (γ) | ψηφισμάτων που εγκρίθηκαν ομόφωνα από όλους τους μέτοχους της Ν.Ε.Π.Ε., αλλά των οποίων ο σκοπός δεν θα είχε αποτέλεσμα αν αυτά δεν εγκρίνονταν ομόφωνα, εκτός αν ψηφίζονταν ως ειδικά ή έκτακτα ψηφίσματα, ανάλογα με την περίπτωση, | |
|  |  |  | |
|  | (δ) | ψηφισμάτων που απαιτούν εκούσια εκκαθάριση Ν.Ε.Π.Ε., τα οποία ψηφίστηκαν ως αποτέλεσμα της εφαρμογής, τηρουμένων των αναλογιών, των διατάξεων της παραγράφου (α) του εδαφίου (1) του άρθρου 261 του περί Εταιρειών Νόμου, Κεφ.113. | |
|  |  | | |
|  | (5) Αν Ν.Ε.Π.Ε. παραλείψει να συμμορφωθεί με το εδάφιο (1), η Ν.Ε.Π.Ε. και κάθε αξιωματούχος της που ευθύνεται για παράλειψη υπόκειται σε διοικητικό πρόστιμο. | | |
|  |  | | |
|  | (6) Αν Ν.Ε.Π.Ε. παραλείψει να συμμορφωθεί με το εδάφιο (2) ή το εδάφιο (3) του άρθρου αυτού, η Ν.Ε.Π.Ε. και καθένας αξιωματούχος της που ευθύνεται για παράλειψη υπόκειται σε διοικητικό πρόστιμο. για κάθε αντίγραφο αναφορικά με το οποίο γίνεται η παράλειψη. | | |
|  |  | | |
|  | (7) Για τους σκοπούς των εδαφίων (5) και (6) εκκαθαριστής της Ν.Ε.Π.Ε. λογίζεται ως αξιωματούχος της Ν.Ε.Π.Ε.. | | |
|  |  | | |
| Ψηφίσματα που εγκρίνονται σε αναβληθείσα συνέλευση. | **73.** Όταν ψήφισμα εγκρίνεται σε αναβληθείσα συνέλευση- | | |
|  | (α) Ν.Ε.Π.Ε., | | |
|  |  | | |
|  | (β) των συμβούλων Ν.Ε.Π.Ε., | | |
|  |  | | |
|  | το ψήφισμα λογίζεται για όλους τους σκοπούς ότι λήφθηκε την ημερομηνία που λήφθηκε στην πραγματικότητα, και δεν θα λογίζεται ότι λήφθηκε σε οποιαδήποτε προηγούμενη ημερομηνία. | | |
|  |  | | |
| Πρακτικά διαδικασιών συνελεύσεων συνεδριών Ν.Ε.Π.Ε. και συμβούλων και διαχειριστών. | **74.** -(1) Κάθε Ν.Ε.Π.Ε. μεριμνά για να καταχωρούνται σε βιβλία που τηρούνται για το σκοπό αυτό τα πρακτικά των διαδικασιών γενικών συνελεύσεων, όλων των διαδικασιών των συνελεύσεων των συμβούλων της, και όταν υπάρχουν διαχειριστές, όλων των διαδικασιών των διαχειριστών της. | | |
|  |  | | |
|  | (2) Κάθε τέτοιο πρακτικό αποτελεί απόδειξη της διαδικασίας αν φέρεται ότι είναι υπογραμμένο από τον πρόεδρο της συνέλευσης στην οποία έγινε η διαδικασία, ή από τον πρόεδρο της επόμενης συνέλευσης. | | |
|  |  | | |
|  | (3) Όταν τηρήθηκαν πρακτικά της διαδικασίας γενικής συνέλευσης της Ν.Ε.Π.Ε. ή συνέλευσης των συμβούλων ή διαχειριστών, σύμφωνα με τις διατάξεις του άρθρου αυτού τότε μέχρι να αποδειχτεί το αντίθετο, η συνέλευση λογίζεται ότι συγκλήθηκε και έγινε κατάλληλα και ότι η διαδικασία σε αυτή έγινε κατάλληλα και όλοι οι διορισμοί συμβούλων, διαχειριστών ή εκκαθαριστών λογίζονται έγκυροι. | | |
|  |  | | |
|  | (4) Αν Ν.Ε.Π.Ε. παραλείψει να συμμορφωθεί με το εδάφιο (1) η Ν.Ε.Π.Ε. και κάθε αξιωματούχος της που ευθύνεται για την παράλειψη υπόκειται σε διοικητικό πρόστιμο. | | |
|  |  | | |
| Επιθεώρηση πρακτικών της γενικής συνέλευσης. | **75.** -(1) Τα βιβλία, σε έντυπη ή ηλεκτρονική μορφή, που περιέχουν τα πρακτικά διαδικασίας γενικής συνέλευσης Ν.Ε.Π.Ε., φυλάγονται από το Γραμματέα στο εγγεγραμμένο γραφείο της Ν.Ε.Π.Ε., και είναι διαθέσιμα για επιθεώρηση από οποιοδήποτε μέτοχο χωρίς πληρωμή δικαιώματος κατά τη διάρκεια των εργάσιμων ωρών (με την επιφύλαξη τέτοιων εύλογων περιορισμών που η Ν.Ε.Π.Ε. δυνατό να επιβάλει με το καταστατικό της ή σε γενική συνέλευση με τρόπο ώστε η επιθεώρηση να επιτρέπεται τουλάχιστο δύο ώρες για κάθε ημέρα). | | |
|  |  | | |
|  | (2) Μέτοχος δικαιούται μέσα σε επτά ημέρες από την ημέρα που υπέβαλε αίτηση για αυτό στη Ν.Ε.Π.Ε. να πάρει αντίγραφο οποιωνδήποτε τέτοιων πρακτικών όπως προαναφέρθηκε. | | |
|  |  | | |
|  | (3) Αν υπάρξει άρνηση επιθεώρησης με βάση το άρθρο αυτό ή αν αντίγραφο που ζητήθηκε σύμφωνα με το άρθρο αυτό δεν αποσταλεί μέσα στον κατάλληλο χρόνο, η Ν.Ε.Π.Ε. και κάθε αξιωματούχος της Ν.Ε.Π.Ε. που ευθύνεται για παράλειψη υπόκειται σε διοικητικό πρόστιμο αναφορικά με κάθε παράλειψη. | | |
|  |  | | |
|  | (4) Σε περίπτωση τέτοιας άρνησης ή παράλειψης το Δικαστήριο δύναται με διάταγμα να επιβάλει άμεση επιθεώρηση των βιβλίων σχετικά με κάθε διαδικασία γενικών συνελεύσεων ή να διατάξει όπως τα αντίγραφα που απαιτούνται αποσταλούν στα πρόσωπα που τα απαιτούν. | | |
|  |  | | |
| Οικονομικές καταστάσεις και Έλεγχος N.E.Π.Ε.. | **76.** Τηρουμένων των διατάξεων του άρθρου 77 του παρόντος Νόμου, οι οικονομικές καταστάσεις της Ν.Ε.Π.Ε. καταχωρούνται στον Έφορο Ν.Ε.Π.Ε. και οι πρόνοιες των άρθρων 141, 142, 143, 148, 149, 151, 151Α, 151Β, 152, 152Α, 153, 154 και 155 του περί Εταιρειών Νόμου, Κεφ. 113 εφαρμόζονται, τηρουμένων των αναλογιών, σε Ν.Ε.Π.Ε.. | | |
|  |  | | |
| Μεγέθη εταιρειών Ν.Ε.Π.Ε. και ειδικές ρυθμίσεις για οικονομικές καταστάσεις. | **77.** **-** (1) Για τους σκοπούς κατάρτισης των οικονομικών καταστάσεων Ν.Ε.Π.Ε. εφαρμόζονται τηρουμένων των αναλογιών οι διατάξεις των άρθρων του Κεφ.113 ως προβλέπονται στο άρθρο 76 του παρόντος Νόμου και στα πιο κάτω μεγέθη Ν.Ε.Π.Ε.: | | |
|  |  | | |
|  | (α) «Ν.Ε.Π.Ε. πολύ μικρού μεγέθους» είναι οι Ν.Ε.Π.Ε. οι οποίες κατά την ημερομηνία κλεισίματος του ισολογισμού δεν υπερβαίνουν τα όρια τουλάχιστον των δύο από τα ακόλουθα τρία κριτήρια: | | |
|  |  | | |
|  | (i) σύνολο ισολογισμού: €350,000, | | |
|  |  | | |
|  | (ii) καθαρό ύψος κύκλου εργασιών: €750,000, και | | |
|  |  | | |
|  | (iii) μέσος όρος απασχολουμένων κατά τη διάρκεια της χρήσης: 10. | | |
|  |  | | |
|  | (β) «Ν.Ε.Π.Ε. μικρού μεγέθους» είναι οι Ν.Ε.Π.Ε. οι οποίες κατά την ημερομηνία κλεισίματος του ισολογισμού δεν υπερβαίνουν τα όρια τουλάχιστον των δύο από τα ακόλουθα τρία κριτήρια: | | |
|  |  | | |
|  | (i) σύνολο ισολογισμού: €6,000,000, | | |
|  |  | | |
|  | (ii) καθαρό ύψος κύκλου εργασιών: €12,000,000, και | | |
|  |  | | |
|  | (iii) μέσος όρος απασχολουμένων κατά τη διάρκεια της χρήσης: 50. | | |
|  |  | | |
|  | (γ) «Ν.Ε.Π.Ε. μεσαίου μεγέθους» είναι οι Ν.Ε.Π.Ε. οι οποίες κατά την ημερομηνία κλεισίματος του ισολογισμού δεν υπερβαίνουν τα όρια τουλάχιστον των δύο από τα ακόλουθα τρία κριτήρια: | | |
|  |  | | |
|  | (i) σύνολο ισολογισμού: €20,000,000, | | |
|  |  | | |
|  | (ii) καθαρό ύψος κύκλου εργασιών: €40,000,000, και | | |
|  |  | | |
|  | (iii) μέσος όρος απασχολουμένων κατά τη διάρκεια της χρήσης: 250. | | |
|  |  | | |
|  | (δ) «Ν.Ε.Π.Ε. μεγάλου μεγέθους» είναι οι Ν.Ε.Π.Ε. οι οποίες κατά την ημερομηνία κλεισίματος του ισολογισμού υπερβαίνουν τα όρια τουλάχιστον των δύο από τα ακόλουθα τρία κριτήρια: | | |
|  |  | | |
|  | (i) σύνολο ισολογισμού: €20,000,000, | | |
|  |  | | |
|  | (ii) καθαρό ύψος κύκλου εργασιών: €40,000,000, και | | |
|  |  | | |
|  | (iii) μέσος όρος απασχολουμένων κατά τη διάρκεια της χρήσης: 250. | | |
|  |  | | |
|  | (2) (α) Ν.Ε.Π.Ε. πολύ μικρού μεγέθους απαλλάσσονται από την υποχρέωση δημοσίευσης των οικονομικών τους καταστάσεων που προνοείται στο άρθρο 92 του παρόντος Νόμου και στο άρθρο 36 της Οδηγίας 2013/34/EE. | | |
|  |  | | |
|  | (β) Ν.Ε.Π.Ε. πολύ μικρού μεγέθους δύνανται να συντάσσουν συνοπτικό μόνο ισολογισμό και να καταρτίζουν συνοπτικά μόνο αποτελέσματα χρήσεως. | | |
|  |  | | |
|  | (3) (α) Ν.Ε.Π.Ε. μικρού μεγέθους απαλλάσσονται από την υποχρέωση δημοσίευσης των αποτελεσμάτων χρήσης και της έκθεσης διαχείρισης. | | |
|  |  | | |
|  | (β) Ν.Ε.Π.Ε. μικρού μεγέθους δύνανται να συντάσσουν συνοπτικό ισολογισμό και να καταρτίζουν συνοπτικά αποτελέσματα. | | |
|  |  | | |
|  | (4) Ν.Ε.Π.Ε. μεσαίου μεγέθους δύνανται να καταρτίζουν συνοπτικό ισολογισμό και συνοπτικά αποτελέσματα, | | |
|  |  | | |
|  | (5) Νοείται ότι όταν Ν.Ε.Π.Ε., κατά την ημερομηνία κλεισίματος του ισολογισμού, υπερβαίνει ή παύει να υπερβαίνει τα όρια που καθορίζονται στα εδάφια (2), (3) και (4) του παρόντος άρθρου, επί δύο τουλάχιστον συνεχείς χρήσεις, το γεγονός αυτό συνεπάγεται την μη εφαρμογή των παρεκκλίσεων που προβλέπονται στο παρόν άρθρο. | | |
|  |  | | |
|  | **ΜΕΡΟΣ ΧΙ - ΣΥΜΒΟΥΛΟΙ ΚΑΙ ΑΛΛΟΙ ΑΞΙΩΜΑΤΟΥΧΟΙ** | | |
|  |  |  | |
| Σύμβουλοι. | **78.-** (1) Κάθε Ν.Ε.Π.Ε., πρέπει να έχει τουλάχιστον ένα σύμβουλο. | | |
|  |  | | |
|  | (2) Απαγορεύεται να διορίζεται ή να ενεργεί ως σύμβουλος Ν.Ε.Π.Ε.:- | | |
|  |  | | |
|  | (α) μη αποκατασταθέν πτωχεύσαν πρόσωπο, ή | | |
|  |  | | |
|  | (β) πρόσωπο που καταδικάζεται ή υπήρξε ένοχο για αδίκημα σε σχέση με την προαγωγή, σύσταση ή διαχείριση εταιρείας, ή | | |
|  |  | | |
|  | (γ) πρόσωπο που υπήρξε ένοχο οποιασδήποτε απάτης σε σχέση με εταιρεία ή Ν.Ε.Π.Ε. ή για παράβαση του καθήκοντος του προς εταιρεία ή τη Ν.Ε.Π.Ε.. | | |
|  |  | | |
|  | (3) Αν οποιοδήποτε πρόσωπο ενεργεί κατά παράβαση του εδαφίου (2) θα υπόκειται σε αδίκημα και σε περίπτωση καταδίκης του υπόκειται σε ποινή φυλάκισης που δεν υπερβαίνει τα δύο (2) έτη ή σε χρηματική ποινή που δεν υπερβαίνει τα δύο χιλιάδες εξακόσια ευρώ (€2,600) ή και στις δύο αυτές ποινές. | | |
|  |  | | |
| Γραμματέας. | **79.** -(1) Κάθε Ν.Ε.Π.Ε. έχει ένα γραμματέα, ο οποίος είναι δικηγόρος και εκτελεί τα προβλεπόμενα από τον παρόντα Νόμο καθήκοντα αποτελεσματικά, και ο μόνος σύμβουλος δεν δύναται να είναι επίσης γραμματέας: | | |
|  |  |  | |
|  | Νοείται ότι σε περίπτωση Ν.Ε.Π.Ε. με ένα και μοναδικό μέτοχο, ο μόνος σύμβουλος δύναται να είναι επίσης γραμματέας. | | |
|  |  |  | |
|  | (2) Απαγορεύεται σε: | | |
|  |  | | |
|  |  | (α) μη αποκατασταθέν πτωχεύσαν πρόσωπο, ή | |
|  |  |  | |
|  |  | (β) πρόσωπο που καταδικάζεται ή υπήρξε ένοχο για αδίκημα σε σχέση με την προαγωγή, σύσταση ή διαχείριση εταιρείας, ή | |
|  |  |  | |
|  |  | (γ) πρόσωπο που υπήρξε ένοχο οποιασδήποτε απάτης σε σχέση με εταιρεία ή Ν.Ε.Π.Ε. ή για παράβαση του καθήκοντος του προς την εταιρεία ή Ν.Ε.Π.Ε.. | |
|  |  |  | |
|  | να διορίζεται ή να ενεργεί ως γραμματέας Ν.Ε.Π.Ε.. | | |
|  |  |  | |
|  | (3) Αν οποιοδήποτε πρόσωπο ενεργεί κατά παράβαση του εδαφίου (2) θα υπόκειται σε αδίκημα και σε περίπτωση καταδίκης του υπόκειται σε ποινή φυλάκισης που δεν υπερβαίνει τα δύο (2) έτη ή σε χρηματική ποινή που δεν υπερβαίνει τα δύο χιλιάδες εξακόσια ευρώ (€2,600) ή και στις δύο αυτές ποινές. | | |
|  |  |  | |
|  | (4) Οτιδήποτε απαιτείται ή εξουσιοδοτείται να γίνει από ή στο γραμματέα δύναται, αν η θέση είναι κενή ή για οποιοδήποτε λόγο δεν υπάρχει γραμματέας αρμόδιος να ενεργεί, να γίνει από ή σε οποιοδήποτε βοηθό ή αναπληρωτή γραμματέα ή, αν δεν υπάρχει βοηθός ή αναπληρωτής γραμματέας ικανός να ενεργεί, από ή σε οποιοδήποτε αξιωματούχο της Ν.Ε.Π.Ε. που είναι εξουσιοδοτημένος γενικά ή ειδικά για αυτό από τους συμβούλους ή από το σύμβουλο τον ίδιο εντός περιόδου δεκαπέντε (15) ημερών. | | |
|  |  | | |
| Απαγόρευση σε ορισμένα πρόσωπα να είναι μοναδικοί σύμβουλοι ή γραμματείς. | **80.** Καμιά Ν.Ε.Π.Ε. - | | |
|  | (α) | δεν έχει ως γραμματέα της Ν.Ε.Π.Ε. οργανισμό, ο μοναδικός σύμβουλος του οποίου είναι ο μοναδικός σύμβουλος της Ν.Ε.Π.Ε. ή | |
|  |  |  | |
|  | (β) | δεν έχει ως μοναδικό σύμβουλο της Ν.Ε.Π.Ε. οργανισμό ο μοναδικός σύμβουλος του οποίου είναι γραμματέας της Ν.Ε.Π.Ε.. | |
|  |  |  | |
|  | Νοείται ότι οι διατάξεις του παρόντος άρθρου δεν εφαρμόζονται επί της Ν.Ε.Π.Ε. με ένα και μοναδικό μέτοχο. | | |
|  |  | | |
| Ακύρωση πράξεων που έγιναν από πρόσωπο με διπλή ιδιότητα συμβούλου και γραμματέα. | **81.** Διάταξη που απαιτεί ή εξουσιοδοτεί να γίνει κάτι από ή σε σύμβουλο και το γραμματέα δεν εκπληρώνεται αν αυτό εκτελεστεί από ή στο ίδιο πρόσωπο που ενεργεί τόσο ως σύμβουλος όσο και ως ή στη θέση, του γραμματέα. | | |
|  |  |  | |
|  | Νοείται ότι οι διατάξεις του παρόντος άρθρου δεν εφαρμόζονται στην Ν.Ε.Π.Ε. με ένα και μοναδικό μέτοχο. | | |
|  |  |  | |
| Εγκυρότητα πράξεων συμβούλων. | **82.** Οι πράξεις συμβούλου ή διαχειριστή είναι έγκυρες ανεξάρτητα από οποιαδήποτε έλλειψη η οποία δυνατό να αποκαλυφθεί αργότερα στο διορισμό ή προσόντα του. | | |
|  |  | | |
| Παύση συμβούλων. | **83.** (1) Η Ν.Ε.Π.Ε. δύναται με σύνηθες ψήφισμα να παύσει σύμβουλο πριν από τη λήξη της θητείας του, ανεξάρτητα από οτιδήποτε περιλαμβάνεται στο καταστατικό της ή σε οποιαδήποτε συμφωνία μεταξύ της Ν.Ε.Π.Ε.. | | |
|  |  | | |
|  | (2) Απαιτείται ειδική ειδοποίηση δεκαπέντε (15) ημερών για οποιοδήποτε ψήφισμα για παύση συμβούλου με βάση το άρθρο αυτό ή για το διορισμό κάποιου στη θέση συμβούλου που παύθηκε με τον τρόπο αυτό στη συνέλευση που αυτός παύεται, και με την παραλαβή ειδοποίησης του προτεινόμενου ψηφίσματος για την παύση συμβούλου με βάση το άρθρο αυτό, η Ν.Ε.Π.Ε. αποστέλλει αμέσως στον ενδιαφερόμενο σύμβουλο, αντίγραφο της και ο σύμβουλος δικαιούται να ακουστεί στη συνέλευση για το ψήφισμα είτε αυτός είναι μέτοχος της Ν.Ε.Π.Ε. είτε όχι. | | |
|  |  | | |
|  | (3) Όταν δίνεται ειδοποίηση προτεινόμενου ψηφίσματος για την παύση συμβούλου με βάση το άρθρο αυτό και ο ενδιαφερόμενος σύμβουλος κάνει γραπτές παραστάσεις εύλογης διάρκειας προς την Ν.Ε.Π.Ε. σχετικά με αυτή και ζητά την  κοινοποίηση τους στα μέλη της Ν.Ε.Π.Ε., η Ν.Ε.Π.Ε., εκτός αν οι παραστάσεις λήφθηκαν αργά για να δυνηθεί η Ν.Ε.Π.Ε. να ενεργήσει με τον τρόπο αυτό- | | |
|  |  | | |
|  | (α) δηλώνει το γεγονός ότι έγιναν οι παραστάσεις σε οποιαδήποτε ειδοποίηση για το ψήφισμα που δόθηκε στους μετόχους της Ν.Ε.Π.Ε. και | | |
|  |  | | |
|  | (β) αποστέλλει αντίγραφο των παραστάσεων σε κάθε μέτοχο της Ν.Ε.Π.Ε. στο οποίο αποστέλλεται ειδοποίηση της συνέλευσης (πριν από ή μετά τη λήψη των παραστάσεων από την Ν.Ε.Π.Ε.), | | |
|  |  | | |
|  | και αν δεν αποσταλεί αντίγραφο των παραστάσεων όπως προαναφέρθηκε λόγω της καθυστέρησης της παραλαβής τους ή λόγω παράλειψης από την Ν.Ε.Π.Ε., ο σύμβουλος δύναται, χωρίς βλάβη του δικαιώματος του να ακουστεί προφορικά, να απαιτήσει να αναγνωστούν στη συνέλευση οι παραστάσεις: | | |
|  |  | | |
|  | Νοείται ότι δεν υπάρχει ανάγκη να αποσταλούν αντίγραφα των παραστάσεων και δεν υπάρχει ανάγκη να διαβαστούν οι παραστάσεις κατά τη συνέλευση αν, με αίτηση της Ν.Ε.Π.Ε. ή οποιουδήποτε άλλου προσώπου που ισχυρίζεται ότι είναι δυσαρεστημένο, το Δικαστήριο ικανοποιηθεί ότι έγινε κατάχρηση των δικαιωμάτων που χορηγούνται από το άρθρο αυτό για την εξασφάλιση περιττής δημοσιότητας σε δυσφημιστικό θέμα, το δε Δικαστήριο δύναται να διατάξει να καταβληθούν τα έξοδα της Ν.Ε.Π.Ε. εξολοκλήρου ή μερικώς σε αίτηση με βάση το άρθρο αυτό από το σύμβουλο ανεξάρτητα του ότι αυτός δεν είναι μέρος στην αίτηση. | | |
|  |  | | |
|  | (4) Στην περίπτωση που η Ν.Ε.Π.Ε. έχει ένα σύμβουλο μόνο, τότε το ψήφισμα πρέπει να διορίζει πάρα ταύτα νέο σύμβουλο στη θέση του συμβούλου που έχει παυτεί. | | |
|  |  | | |
|  | (5) Πρόσωπο που διορίστηκε σύμβουλος στη θέση προσώπου που παύθηκε με βάση το άρθρο αυτό, για το σκοπό προσδιορισμού του χρόνου που αυτός ή οποιοσδήποτε άλλος σύμβουλος θα αποχωρήσει, θεωρείται ότι έγινε σύμβουλος την ημέρα που το πρόσωπο στη θέση του οποίου διορίζεται, διορίστηκε ως σύμβουλος για τελευταία φορά. | | |
|  |  | | |
| Βαθμός επιμέλειας. | **84.-** (1) Οι αξιωματούχοι της Ν.Ε.Π.Ε. έχουν υποχρέωση να εκπληρώνουν τα καθήκοντα των αντίστοιχων θέσεων τους με καλή πίστη και στο βαθμό επιμέλειας, φροντίδας και δεξιοτήτων που συνήθως θα έπρεπε να ασκούν συνετά άτομα υπό παρόμοιες συνθήκες σε παρόμοιες θέσεις. Κατά την εκπλήρωση των καθηκόντων τους, οι αξιωματούχοι, όταν ενεργούν με καλή πίστη, μπορούν να βασίζονται ότι οι οικονομικές καταστάσεις της Ν.Ε.Π.Ε. είναι ορθές και ετοιμάστηκαν από το υπεύθυνο πρόσωπο της Ν.Ε.Π.Ε. που έχει την ευθύνη των βιβλίων ή των λογαριασμών της, ή που αναφέρεται σε γραπτή έκθεση από πιστοποιημένο λογιστή ή εταιρεία τέτοιων λογιστών ώστε να αντικατοπτρίζει την οικονομική κατάσταση μιας τέτοιας Ν.Ε.Π.Ε.. | | |
|  |  | | |
|  | (2) Αναφορικά με την ευθύνη και τα καθήκοντα των αξιωματούχων της Ν.Ε.Π.Ε. έναντι αυτής και έναντι τρίτων, εφαρμόζονται τηρουμένων των αναλογιών τα άρθρα 180 μέχρι 191 και τα άρθρα 193 μέχρι 198 του περί Εταιρειών Νόμου, Κεφ. 113. | | |
|  |  | | |
| Συνεδρίες  και συμμετοχή στη συνεδρία των συμβούλων με ηλεκτρονικά μέσα. | **85.-** (1) Οι συνεδρίες των συμβούλων της Ν.Ε.Π.Ε. γίνονται σύμφωνα με το καταστατικό της. | | |
|  |  | | |
|  | (2) Οι συνεδρίες των συμβούλων της Ν.Ε.Π.Ε. δύνανται να πραγματοποιούνται τηλεφωνικώς ή διαδικτυακά με οποιαδήποτε άλλα μέσα με τα οποία πρόσωπα που συμμετέχουν σε αυτές μπορούν παράλληλα να ακούσουν και να ακούγονται από όλα τα άλλα πρόσωπα που συμμετέχουν σε αυτές και τα πρόσωπα που συμμετέχουν με τον τρόπο αυτό συνυπολογίζονται για σκοπούς διαπίστωσης απαρτίας και για κάθε άλλο σκοπό ως παρόντα στη συνεδρίαση των συμβούλων: | | |
|  |  | | |
|  | Νοείται ότι, στην πιο πάνω περίπτωση η συνεδρίαση των συμβούλων θεωρείται ότι έχει πραγματοποιηθεί εκεί όπου ευρίσκεται το πρόσωπο το οποίο τήρησε τα πρακτικά της σχετικής συνεδρίασης των συμβούλων. | | |
|  |  | | |
| Μητρώο διευθυντών και γραμματέων. | **86.-**(1) Κάθε Ν.Ε.Π.Ε. τηρεί στο εγγεγραμμένο γραφείο της μητρώο των συμβούλων και γραμματέων της. | | |
|  |  | | |
|  | (2) Το αναφερόμενο μητρώο περιέχει τις ακόλουθες λεπτομέρειες αναφορικά με κάθε σύμβουλο, δηλαδή:- | | |
|  |  | | |
|  | (α) σε περίπτωση φυσικού προσώπου, το όνομα και επίθετο του, τη συνηθισμένη διεύθυνση διαμονής του, την υπηκοότητά του· | | |
|  |  | | |
|  | (β) σε περίπτωση νομικού προσώπου, την εταιρική επωνυμία και το εγγεγραμμένο ή κεντρικό γραφείο του· | | |
|  |  | | |
|  | (γ) κατά πόσο δύναται να ενεργεί εκ μέρους της Ν.Ε.Π.Ε. από μόνος του, ή κατά πόσο οφείλει να ενεργεί από κοινού με τους άλλους συμβούλους. | | |
|  |  | | |
|  | (3) Το αναφερόμενο μητρώο περιέχει τις ακόλουθες λεπτομέρειες αναφορικά με το γραμματέα, δηλαδή: - | | |
|  |  | | |
|  | (α) στην περίπτωση φυσικού προσώπου, το όνομα και επίθετό του και τη συνηθισμένη διεύθυνση διαμονής του· και | | |
|  |  | | |
|  | (β) στην περίπτωση νομικού προσώπου, την εταιρική επωνυμία και το εγγεγραμμένο γραφείο του. | | |
|  |  | | |
|  | (4) Η Ν.Ε.Π.Ε. παραδίδει στον Έφορο Ν.Ε.Π.Ε. έκθεση στον καθορισµένο τύπο που περιλαµβάνει τις ορισµένες στο µητρώο που αναφέρεται στο εδάφιο (1), λεπτοµέρειες, καθώς και γνωστοποίηση στον καθορισµένο τύπο οποιασδήποτε αλλαγής στους συμβούλους ή στο γραµµατέα της ή σε οποιεσδήποτε λεπτοµέρειες περιλαµβάνονται στο µητρώο, εντός των προβλεπόμενων στο εδάφιο (5) προθεσμιών, αντίστοιχα, και ο Έφορος Ν.Ε.Π.Ε. προβαίνει στην εγγραφή των λεπτομερειών και/ή της γνωστοποίησης, ανάλογα με την περίπτωση, ορίζοντας την ηµεροµηνία της αλλαγής: | | |
|  |  | | |
|  | Νοείται ότι, η περίληψη στην ετήσια έκθεση Ν.Ε.Π.Ε., λεπτομερειών σε σχέση με τους συμβούλους ή το γραμματέα, δεν θεωρείται ως συμμόρφωση προς την υποχρέωση που προβλέπεται από τις διατάξεις του παρόντος εδαφίου. | | |
|  |  | | |
|  | (5) Οι προθεσμίες που αναφέρονται στο εδάφιο (4) είναι οι ακόλουθες, δηλαδή- | | |
|  |  | | |
|  | (α) η έκθεση που προβλέπεται στο εδάφιο (4) σε σχέση με το διορισμό των πρώτων συμβούλων της Ν.Ε.Π.Ε. παραδίδεται στον Έφορο Ν.Ε.Π.Ε. σε δεκατέσσερις (14) ημέρες· και | | |
|  |  | | |
|  | (β) η προθεσμία εντός της οποίας πρέπει να παραδοθεί η γνωστοποίηση αλλαγής που προβλέπεται στο εδάφιο (4) ορίζεται σε δεκατέσσερις (14) ημέρες από την ημέρα της αλλαγής. | | |
|  |  | | |
|  | (6) Σε περίπτωση που μετά την κένωση θέσης αξιωματούχου για οποιοδήποτε λόγο, η Ν.Ε.Π.Ε. παραλείπει να παραδώσει στον Έφορο Ν.Ε.Π.Ε. τη γνωστοποίηση που προβλέπεται στο εδάφιο (4) εντός της προθεσμίας που προβλέπεται στο εδάφιο (5), ο αξιωματούχος του οποίου η θέση κενώθηκε, ή σε περίπτωση θανάτου του, ο προσωπικός του αντιπρόσωπος δύναται να παραδώσει στον Έφορο Ν.Ε.Π.Ε. τη σχετική γνωστοποίηση στον καθορισμένο τύπο μαζί με ένορκη δήλωση που να βεβαιώνει το ακριβές της έκθεσης και ο Έφορος Ν.Ε.Π.Ε. προβαίνει στην εγγραφή της γνωστοποίησης. | | |
|  |  | | |
|  | (7) Το μητρώο που πρέπει να τηρείται με βάση το άρθρο αυτό είναι ανοικτό κατά τη διάρκεια των εργάσιμων ωρών (με την επιφύλαξη τέτοιων εύλογων περιορισμών που η Ν.Ε.Π.Ε. δυνατό να επιβάλει σύμφωνα με το καταστατικό της ή σε γενική συνέλευση, με τρόπο ώστε να επιτρέπεται η επιθεώρηση για δύο τουλάχιστον ώρες κάθε ημέρα), για επιθεώρηση από οποιοδήποτε μέτοχο της Ν.Ε.Π.Ε. χωρίς επιβάρυνση. | | |
|  |  | | |
|  | (8) Αν δεν επιτραπεί επιθεώρηση που απαιτείται σύμφωνα με το άρθρο αυτό ή αν σημειωθεί παράλειψη συμμόρφωσης με το εδάφιο (1), (2), (3) ή (4), η Ν.Ε.Π.Ε. και κάθε αξιωματούχος της Ν.Ε.Π.Ε. που ευθύνεται για παράλειψη υπόκειται σε διοικητικό πρόστιμο. | | |
|  |  | | |
|  | (9) Σε περίπτωση οποιασδήποτε τέτοιας άρνησης, το Δικαστήριο δύναται με διάταγμα να διατάξει άμεση επιθεώρηση του μητρώου. | | |
|  |  | | |
|  | (10) Για τους σκοπούς του άρθρου αυτού: - | | |
|  |  | | |
|  | (α) πρόσωπο που σύμφωνα με τις οδηγίες ή εντολές του οι σύμβουλοι Ν.Ε.Π.Ε. πρέπει να ενεργούν λογίζεται ως σύμβουλος και αξιωματούχος της Ν.Ε.Π.Ε., | | |
|  |  | | |
|  | (β) η έκφραση “όνομα” περιλαμβάνει μικρό όνομα. | | |
|  |  | | |
|  | (11) Ο Έφορος Ν.Ε.Π.Ε. επιβάλλει στη Ν.Ε.Π.Ε. που παραλείπει να παραδώσει έκθεση σύμφωνα με τις πρόνοιες του εδαφίου (4) εντός της χρονικής προθεσμίας που προβλέπεται στο εδάφιο (5)(β), χρηματική επιβάρυνση με τη μορφή διοικητικού προστίμου και περαιτέρω χρηματική επιβάρυνση για κάθε ημέρα συνέχισης της παράβασης για κάθε παράβαση: | | |
|  |  | | |
|  | Νοείται ότι, η χρηματική επιβάρυνση που προβλέπεται από το παρόν εδάφιο, δεν εισπράττεται από αξιωματούχο ή προσωπικό αντιπρόσωπο αυτού που παραδίδει στον Έφορο Ν.Ε.Π.Ε. γνωστοποίηση σύμφωνα με το εδάφιο (6). | | |
|  |  | | |
|  | **ΜΕΡΟΣ ΧΙΙ - ΔΙΟΡΙΣΜΟΣ ΕΞΕΤΑΣΤΗ - ΕΚΚΑΘΑΡΙΣΗ – ΠΑΡΑΛΗΠΤΕΣ ΚΑΙ ΔΙΑΧΕΙΡΙΣΤΕΣ – ΠΡΟΣΤΑΣΙΑ ΜΕΙΟΝΟΤΗΤΑΣ** | | |
|  |  | | |
| Διορισμός Εξεταστή, Εκκαθάριση, Παραλήπτες και Διαχειριστές, Προστασία Μειονότητας. | **87.** Οι πρόνοιες των Μερών IVA (Διορισμός εξεταστή), V(Εκκαθάριση), VI (Παραλήπτες και διαχειριστές) καθώς και του άρθρου 202 (προστασία της μειονότητας) του περί Εταιρειών Νόμου, Κεφ. 113, εφαρμόζονται, τηρουμένων των αναλογιών, σε Ν.Ε.Π.Ε.. | | |
|  |  | | |
|  | **ΜΕΡΟΣ ΧΙΙΙ - ΓΕΝΙΚΕΣ ΔΙΑΤΑΞΕΙΣ ΑΝΑΦΟΡΙΚΑ ΜΕ ΕΓΓΡΑΦΗ** | | |
|  |  | | |
| Γραφεία  εγγραφής. | **88.** -(1) Για τους σκοπούς εγγραφής Ν.Ε.Π.Ε. με βάση το Νόμο αυτό, θα λειτουργεί γραφείο εντός της Δημοκρατίας σε τέτοιο μέρος που το Υπουργικό Συμβούλιο θεωρεί πρέπον. | | |
|  |  | | |
|  | (2) Το Υπουργικό Συμβούλιο δύναται να διορίσει βοηθούς εφόρους Ν.Ε.Π.Ε και υπαλλήλους που το Υπουργικό Συμβούλιο θεωρεί αναγκαίους για την εγγραφή Ν.Ε.Π.Ε. με βάση το Νόμο αυτό, και δύναται να εκδίδει κανονισμούς σχετικά με τα καθήκοντα τους, και δύναται να παύει οποιαδήποτε πρόσωπα που διορίστηκαν με τον τρόπο αυτό. | | |
|  |  | | |
|  | (3) Το Υπουργικό Συμβούλιο δύναται να αποφασίζει την ετοιμασία σφραγίδας ή σφραγίδων για την επικύρωση εγγράφων που απαιτούνται ή συνδέονται µε την εγγραφή Ν.Ε.Π.Ε. ή οποιωνδήποτε άλλων εγγράφων που χορηγούνται από τον Έφορο Ν.Ε.Π.Ε. σύμφωνα με τις διατάξεις του παρόντος Νόμου. | | |
|  |  | | |
| Τέλη και δικαιώματα που καταβάλλονται στον Έφορο Ν.Ε.Π.Ε.. | **89.** Όλα τα τέλη και δικαιώματα που καταβάλλονται στον Έφορο Ν.Ε.Π.Ε καθορίζονται εκάστοτε με Γνωστοποίηση. | | |
|  |  | | |
| Επιθεώρηση, παρουσίαση και απόδειξη εγγράφων που φυλάγονται από τον Έφορο Ν.Ε.Π.Ε.. | **90.** –(1) Οποιοδήποτε πρόσωπο δύναται: | | |
|  |  | | |
|  | (α) | να επιθεωρήσει τα έγγραφα που φυλάγονται από τον Έφορο Ν.Ε.Π.Ε  με πληρωμή τέτοιου δικαιώματος που ήθελε οριστεί με Κανονισμούς εκδιδομένους δυνάμει  του παρόντος Νόμου· | |
|  |  |  | |
|  | (β) | να ζητήσει πιστοποιητικό σύστασης οποιασδήποτε Ν.Ε.Π.Ε, ή αντίγραφο ή απόσπασμα οποιουδήποτε άλλου εγγράφου ή οποιοδήποτε μέρος οποιουδήποτε άλλου εγγράφου, πιστοποιημένο από τον Έφορο Ν.Ε.Π.Ε, με πληρωμή για το πιστοποιητικό, πιστοποιημένο αντίγραφο ή απόσπασμα, τέτοιων δικαιωμάτων που ήθελαν οριστεί με Κανονισμούς εκδιδομένους δυνάμει  του παρόντος Νόμου· | |
|  |  |  | |
|  | (γ) | τηρουμένων των προνοιών του εδαφίου (3), να ζητήσει όπως τα αντίγραφα, τα οποία αναφέρονται στην παράγραφο (β), εκδοθούν χωρίς πιστοποίηση από τον Έφορο Ν.Ε.Π.Ε.. | |
|  |  | | |
|  | (2) Κανένα ένταλμα που να εξαναγκάζει την παρουσίαση οποιουδήποτε εγγράφου, το οποίο φυλάγεται από τον ‘Έφορο Ν.Ε.Π.Ε δεν εκδίδεται από οποιοδήποτε Δικαστήριο εκτός μετά από άδεια του Δικαστηρίου εκείνου, και οποιοδήποτε τέτοιο ένταλμα αν εκδοθεί φέρει δήλωση ότι εκδόθηκε μετά από άδεια του Δικαστηρίου. | | |
|  |  | | |
|  | (3) Αντίγραφο, ή απόσπασμα από, οποιοδήποτε έγγραφο που φυλάγεται και γράφτηκε στο γραφείο εγγραφής Ν.Ε.Π.Ε, πιστοποιημένο ότι είναι πιστό αντίγραφο από τον Έφορο Ν.Ε.Π.Ε. ή άλλο λειτουργό κατάλληλα εξουσιοδοτημένο από αυτόν (η επίσημη θέση του οποίου δεν χρειάζεται απόδειξη) ή από το γραμματέα της Ν.Ε.Π.Ε., είναι αποδεκτό ως μαρτυρία σε οποιαδήποτε νομική διαδικασία ότι έχει ισάξια εγκυρότητα με το πρωτότυπο έγγραφο. | | |
|  |  | | |
|  | (4) Τηρουμένων των διατάξεων του άρθρου 30 οποιαδήποτε αναφορά στον παρόντα Νόμο σε πιστοποίηση από τον Έφορο Ν.Ε.Π.Ε περιλαμβάνει και αναφορά σε οποιοδήποτε άλλο λειτουργό κατάλληλα εξουσιοδοτημένο από τον Έφορο Ν.Ε.Π.Ε.. | | |
|  |  | | |
|  | (5) Οποιοδήποτε πρόσωπο που δηλώνει ψευδώς, γραπτώς ότι το ίδιο για τους σκοπούς της επιφύλαξης (ii) του εδαφίου (1) είναι μέτοχος ή πιστωτής Ν.Ε.Π.Ε. διαπράττει αδίκημα και σε περίπτωση καταδίκης του υπόκειται σε χρηματική ποινή που δεν υπερβαίνει τα τετρακόσια τριάντα ευρώ (€430). | | |
|  |  | | |
| Ειδοποίηση από τον Έφορο Ν.Ε.Π.Ε. περί  της φυλάξεως εγγράφων – Αντιταξιμότητα των καταχωρηθέντων στο Μητρώο ή δημοσιευθέντων στην Επίσημη Εφημερίδα της Δημοκρατίας στοιχείων. | **91.** (1) Με επιμέλεια του Εφόρου Ν.Ε.Π.Ε. δημοσιεύεται στην Επίσημη Εφημερίδα της Δημοκρατίας ανακοίνωση περί της αναλήψεως από αυτόν, προς φύλαξη και παρουσίαση ως ορίζεται από το άρθρο 90, όλων των εγγράφων τα οποία παραδίδονται προς αυτόν από τις Ν.Ε.Π.Ε. κατ' επιταγήν των διατάξεων του παρόντος Νόμου. | | |
|  |  | | |
|  | (2) Η ανακοίνωση περιέχει υποχρεωτικώς: | | |
|  |  | | |
|  | (α) | το όνομα της Ν.Ε.Π.Ε., | |
|  | (β) | την αναφορά του είδους του εγγράφου και του θέματος, εις το οποίο αναφέρεται, | |
|  | (γ) | την ημερομηνία της καταθέσεως. | |
|  |  | | |
|  | (3) Η ανακοίνωση συντάσσεται με επιμέλεια της καταθέτουσας Ν.Ε.Π.Ε. Στην περίπτωση αυτή ελέγχεται από τον Έφορο Ν.Ε.Π.Ε. για την πληρότητα και ακρίβειά της. | | |
|  |  | | |
|  | (4) Σε περίπτωση ασυμφωνίας μεταξύ της καταχωρήσεως στο Μητρώο και της δημοσιεύσεως σύμφωνα με το εδάφιο (1), το δημοσιευθέν κείμενο δεν δύναται να αντιταχθεί κατά τρίτων από την Ν.Ε.Π.Ε.∙ οι τρίτοι ωστόσο δύνανται να το επικαλεσθούν, εκτός εάν η Ν.Ε.Π.Ε. αποδείξει ότι οι τρίτοι γνώριζαν το κείμενο που  καταχωρήθηκε στο Μητρώο. | | |
|  |  | | |
|  | (5) Όλες οι πράξεις και όλα τα στοιχεία που κατ' επιταγήν των διατάξεων του παρόντος Νόμου παραδίδονται από Ν.Ε.Π.Ε. στον Έφορο Ν.Ε.Π.Ε. και καταχωρούνται στο Μητρώο, αντιτάσσονται κατά τρίτων από την εταιρεία μόνο μετά την στο εδάφιο(1) ρυθμιζόμενη δημοσίευση, εκτός εάν η εταιρεία αποδείξει ότι οι εν λόγω τρίτοι ήσαν εν γνώσει αυτών των καταχωρημένων πράξεων ή στοιχείων: | | |
|  |  | | |
|  | Νοείται ότι, για τις ενέργειες που συντελούνται πριν από την δέκατη έκτη ημέρα μετά τη δημοσίευση, οι εν λόγω πράξεις και τα εν λόγω στοιχεία δεν αντιτάσσονται κατά τρίτων οι οποίοι αποδεικνύουν ότι δεν ήταν δυνατό να είναι εν γνώσει αυτών των καταχωρημένων πράξεων ή στοιχείων. | | |
|  |  | | |
|  | (6) Οι τρίτοι δύνανται να επικαλούνται σε κάθε περίπτωση πράξεις και στοιχεία, για τα οποία δεν έχουν ακόμη συμπληρωθεί οι διατυπώσεις δημοσιότητας στο Μητρώο και την Επίσημη Εφημερίδα της Δημοκρατίας, εκτός αν λόγω ελλείψεως δημοσιότητας οι πράξεις και τα στοιχεία στερούνται ισχύος. | | |
|  |  | | |
|  | (7) Ανεξάρτητα από τις διατάξεις του παρόντος άρθρου ο Έφορος Ν.Ε.Π.Ε. δύναται κατόπιν απόφασης του Υπουργικού Συμβουλίου, που δημοσιεύεται στην Επίσημη Εφημερίδα της Δημοκρατίας, να αντικαταστήσει τη δημοσίευση στην Επίσημη Εφημερίδα της Δημοκρατίας που προβλέπεται από το εδάφιο (1) με δημοσίευση σε ηλεκτρονική εφημερίδα την οποία διατηρεί και διαχειρίζεται ο Έφορος Ν.Ε.Π.Ε., η οποία θα επιτρέπει στο κοινό την πρόσβαση και τη διαδικτυακή περιήγηση στις δημοσιευμένες πληροφορίες κατά χρονολογική σειρά μέσω της ιστοσελίδας του Εφόρου Ν.Ε.Π.Ε. και σε τέτοια περίπτωση κάθε αναφορά στο παρόν άρθρο στην Επίσημη Εφημερίδα της Δημοκρατίας θα νοείται ότι αποτελεί αναφορά στην εν λόγω ηλεκτρονική εφημερίδα. | | |
|  |  | | |
| Μετατροπή και φύλαξη εγγράφων στο Μητρώο Ν.Ε.Π.Ε., σε ηλεκτρονική μορφή. | **92.** -(1) Τα έγγραφα που παραδίνονται από τις Ν.Ε.Π.Ε. στον Έφορο Ν.Ε.Π.Ε. καταχωρούνται στο Μητρώο Ν.Ε.Π.Ε. σε ηλεκτρονική μορφή. | | |
|  |  | | |
|  | (2) Στις περιπτώσεις που τα έγγραφα που αναφέρονται στο εδάφιο (1), παραδίδονται στον Έφορο Ν.Ε.Π.Ε. σε έγγραφη μορφή, ο Έφορος Ν.Ε.Π.Ε. τα μετατρέπει σε ηλεκτρονική μορφή με την καταβολή σχετικού τέλους. | | |
|  |  | | |
|  | (3) Στο Μητρώο Ν.Ε.Π.Ε. που τηρείται δυνάμει των διατάξεων του εδαφίου (1) δημοσιεύονται σε ηλεκτρονική μορφή τα ακόλουθα έγγραφα και/ή στοιχεία που παραδίνονται ή καταχωρούνται στον Έφορο Ν.Ε.Π.Ε. σύμφωνα με τις διατάξεις του παρόντος Νόμου, τα οποία στο εξής θα αναφέρονται ως “στοιχεία υποχρεωτικής δημοσιότητας”- | | |
|  |  | | |
|  | (α) | Το ιδρυτικό έγγραφο, | |
|  |  |  | |
|  | (β) | το καταστατικό, εφόσον αποτελεί αντικείμενο ιδιαιτέρας πράξεως, | |
|  |  |  | |
|  | (γ) | οποιαδήποτε τροποποίηση στο ιδρυτικό έγγραφο, | |
|  |  |  | |
|  | (δ) | οποιαδήποτε τροποποίηση στο καταστατικό, περιλαμβανομένου κάθε ψηφίσματος που απαιτείται από τις διατάξεις του παρόντος Νόμου να ενσωματωθεί ή να επισυναφθεί στο καταστατικό, | |
|  |  |  | |
|  | (ε) | κατόπιν τροποποίησης του ιδρυτικού εγγράφου ή καταστατικού, το κείμενο του τροποποιημένου εγγράφου στη νέα διατύπωσή του, | |
|  |  |  | |
|  | (στ) | το πιστοποιητικό σύστασης και κάθε αλλαγής ονόματος, | |
|  |  |  | |
|  | (ζ) | ο διορισμός, η αποχώρηση, καθώς και τα ατομικά στοιχεία, περιλαμβανομένης οποιασδήποτε αλλαγής των στοιχείων αυτών, των προσώπων, τα οποία είτε ως όργανο προβλεπόμενο από τον Νόμο, είτε ως μέτοχοι τέτοιου οργάνου- | |
|  |  |  | |
|  |  | (i) έχουν την εξουσία να δεσμεύουν την Ν.Ε.Π.Ε. έναντι τρίτων και να την εκπροσωπούν ενώπιον δικαστηρίου. τα αναφερόμενα στη δημοσιότητα στοιχεία πρέπει να διευκρινίζουν κατά πόσο τα πρόσωπα που έχουν την εξουσία να δεσμεύουν την Ν.Ε.Π.Ε., δύνανται να ενεργούν μόνα τους ή αν οφείλουν να ενεργούν από κοινού, | |
|  |  |  | |
|  |  | (ii) συμμετέχουν στη διοίκηση, στην εποπτεία ή στον έλεγχο της Ν.Ε.Π.Ε., | |
|  |  |  | |
|  | (η) | τις οικονομικές καταστάσεις, | |
|  |  |  | |
|  | (θ) | την ετήσια έκθεση που καταχωρείται δυνάμει του άρθρου 60 του παρόντος Νόμου, | |
|  |  |  | |
|  | (ι) | λεπτομέρειες για το εγγεγραμμένο γραφείο της Ν.Ε.Π.Ε. και οποιασδήποτε αλλαγής αυτού, | |
|  |  |  | |
|  | (ια) | οποιαδήποτε μεταφορά της έδρας της Ν.Ε.Π.Ε., | |
|  |  |  | |
|  | (ιβ) | κάθε διάταγμα εκκαθάρισης, συνέχισης εκκαθάρισης υπό την εποπτεία του δικαστηρίου ή αναστολής εκκαθάρισης, | |
|  |  |  | |
|  | (ιγ) | γνωστοποιήσεις διορισμού εκκαθαριστή και τα ατομικά στοιχεία αυτού, | |
|  |  |  | |
|  | (ιδ) | τη διάλυση και κάθε διάταγμα διάλυσης Ν.Ε.Π.Ε., | |
|  |  |  | |
|  | (ιε) | κάθε ψήφισμα εκούσιας εκκαθάρισης, | |
|  |  |  | |
|  | (ιστ) | έκθεση εκκαθαριστή μετά από τελική συνέλευση, | |
|  |  |  | |
|  | (ιζ) | η διαγραφή Ν.Ε.Π.Ε. από το μητρώο, | |
|  |  |  | |
|  | (ιη) | οποιαδήποτε έκθεση ή πιστοποιητικό κεφαλαίου, | |
|  |  |  | |
|  | (ιθ) | οποιαδήποτε έκθεση παραχώρησης μετοχών, | |
|  |  |  | |
|  | (κ) | αντίγραφο ψηφίσματος για αύξηση ή μείωση του κεφαλαίου Ν.Ε.Π.Ε. | |
|  |  |  | |
|  | (4) Τυχόν αλλαγές στις πράξεις και στα στοιχεία που αναφέρονται στο εδάφιο (2), εγγράφονται με ευθύνη των αξιωματούχων της Ν.Ε.Π.Ε. στο μητρώο και δημοσιοποιούνται σύμφωνα με τις διατάξεις του εδαφίου (1) του άρθρου 91, υπό κανονικές συνθήκες, εντός είκοσι μιας (21) ημερών από την παραλαβή της πλήρους τεκμηρίωσης για τις εν λόγω αλλαγές: | | |
|  |  | | |
|  | Νοείται ότι, τα ανωτέρω δεν ισχύουν για τα λογιστικά έγγραφα κάθε χρήσεως, των οποίων η δημοσίευση είναι υποχρεωτική βάση του παρόντος Νόμου. | | |
|  |  | | |
|  | (4) Σε περίπτωση που οι αξιωματούχοι της Ν.Ε.Π.Ε. παραλείψουν να συμμορφωθούν με την υποχρέωση που αναφέρεται στο εδάφιο (3), οι εμπλεκόμενοι αξιωματούχοι της Ν.Ε.Π.Ε. είναι ένοχοι αδικήματος που τιμωρείται, σε περίπτωση καταδίκης τους, με χρηματική ποινή που δεν υπερβαίνει τις τρεις χιλιάδες (€3.000) ευρώ. | | |
|  |  | | |
|  | (5) Ο Έφορος Ν.Ε.Π.Ε. αναρτά στο μητρώο εγγραφής Ν.Ε.Π.Ε. σε ηλεκτρονική μορφή, το οποίο διασυνδέεται με την πλατφόρμα, όλες τις επικαιροποιημένες πληροφορίες που επεξηγούν τις διατάξεις της νομοθεσίας, με βάση τις οποίες τρίτα μέρη μπορούν να εμπιστεύονται στοιχεία και παντός είδους πράξεις που αναφέρονται στο εδάφιο (2). | | |
|  |  | | |
|  | (6) Τα ηλεκτρονικά αντίγραφα των πράξεων και των στοιχείων που αναφέρονται στο εδάφιο (2) διατίθενται δημοσίως μέσω του συστήματος διασύνδεσης των μητρώων. | | |
|  |  | | |
|  | (7) Ο Έφορος Ν.Ε.Π.Ε. διασφαλίζει ότι οι πράξεις και τα στοιχεία που αναφέρονται στο εδάφιο (2) είναι διαθέσιμα, μέσω του συστήματος διασύνδεσης των μητρώων, σε τυποποιημένο μορφότυπο μηνύματος και είναι προσβάσιμα με ηλεκτρονικά μέσα και μεριμνά για την τήρηση των ελάχιστων απαιτήσεων ασφάλειας διαβίβασης δεδομένων. | | |
|  |  | | |
| Πιστοποιημένα αντίγραφα εγγράφων σε ηλεκτρονική μορφή. | **93.** -(1) Πιστοποιημένα αντίγραφα ή αποσπάσματα των στοιχείων υποχρεωτικής δημοσιότητας τα οποία έχουν καταχωρηθεί στο μητρώο χορηγούνται κατόπιν αίτησης είτε εντύπως είτε με ηλεκτρονικά μέσα, κατ’ επιλογήν του αιτούντος. | | |
|  |  | | |
|  | (2) Τα παρεχόμενα αντίγραφα και αποσπάσματα των στοιχείων υποχρεωτικής δημοσιότητας δύναται να χορηγηθούν χωρίς πιστοποίηση, εκτός εάν ο αιτητής το ζητήσει ρητώς. | | |
|  |  | | |
|  | (3) Κατά την πιστοποίηση ηλεκτρονικών αντιγράφων και αποσπασμάτων γίνεται χρήση τουλάχιστον μιας προηγμένης ηλεκτρονικής υπογραφής, όπως αυτή ορίζεται στον περί του Νομικού Πλαισίου για τις Ηλεκτρονικές Υπογραφές καθώς και για Συναφή Θέματα Νόμο. | | |
|  |  | | |
|  | (4) Για τους σκοπούς ερμηνείας του παρόντος άρθρου, «ηλεκτρονικά μέσα» σημαίνει ότι η αρχική αποστολή καθώς και η παραλαβή των στοιχείων στον προορισμό τους γίνεται μέσω ηλεκτρονικού εξοπλισμού που χρησιμεύει για την επεξεργασία (περιλαμβανομένης της ψηφιακής συμπίεσης) και την αποθήκευση δεδομένων και ότι τα στοιχεία διαβιβάζονται, μεταφέρονται και παραλαμβάνονται με ενσύρματα ή ασύρματα μέσα ή με οπτικά μέσα ή με άλλα ηλεκτρομαγνητικά μέσα. | | |
|  |  | | |
| Μοναδικός ταυτοποιητής των Ν.Ε.Π.Ε.. | **94.** Οι Ν.Ε.Π.Ε. πρέπει να διαθέτουν μοναδικό ταυτοποιητή που τους επιτρέπει την αδιαμφισβήτητη ταυτοποίησή τους κατά την επικοινωνία μεταξύ του Μητρώου Ν.Ε.Π.Ε. και του συστήματος διασύνδεσης των μητρώων. | | |
|  |  | | |
| Τέλη και δωρεάν παραχώρηση στοιχείων. | **95.** -(1) Υπό την επιφύλαξη του εδαφίου (2), τα τέλη που χρεώνονται για την πρόσβαση στις πράξεις και τα στοιχεία που αναφέρονται στο άρθρο 92, μέσω του συστήματος διασύνδεσης των μητρώων, καθορίζονται εκάστοτε σε Γνωστοποίηση. | | |
|  |  | | |
|  | (2) Τα πιο κάτω στοιχεία διατίθενται δωρεάν μέσω του συστήματος διασύνδεσης των μητρώων: | | |
|  |  | | |
|  | (α) | Η επωνυμία και η νομική μορφή της Ν.Ε.Π.Ε., | |
|  |  |  | |
|  | (β) | το εγγεγραμμένο γραφείο της Ν.Ε.Π.Ε. και το κράτος μέλος στο οποίο είναι καταχωρημένη, και | |
|  |  |  | |
|  | (γ) | ο αριθμός μητρώου της Ν.Ε.Π.Ε.. | |
|  |  |  | |
| Παροχή πληροφοριών στο μητρώο σχετικά με την εκκαθάριση και την αφερεγγυότητα της Ν.Ε.Π.Ε.. | **96.** Το μητρώο της Ν.Ε.Π.Ε. πρέπει να διαθέτει μέσω του συστήματος διασύνδεσης των μητρώων, τις πληροφορίες σχετικά με την έναρξη ή τη λήξη οιασδήποτε διαδικασίας εκκαθάρισης ή αφερεγγυότητας της Ν.Ε.Π.Ε. και διαγραφής της Ν.Ε.Π.Ε. από το μητρώο. | | |
|  |  | | |
|  |  | | |
| Διασφάλιση διαλειτουργικότητας του μητρώου Ν.Ε.Π.Ε.. | **97.** Ο Έφορος Ν.Ε.Π.Ε. διασφαλίζει τη διαλειτουργικότητα του μητρώου Ν.Ε.Π.Ε. στο σύστημα διασύνδεσης των μητρώων μέσω της πλατφόρμας. | | |
|  |  | | |
| Παράδοση, καταχώριση, κοινοποίηση και γνωστοποίηση εγγράφων στον Έφορο Ν.Ε.Π.Ε.. | **98.**-(1)  Τηρουμένων των διατάξεων του παρόντος άρθρου, κάθε στοιχείο ή έγγραφο το οποίο σύμφωνα με τον παρόντα Νόμο παραδίδεται, καταχωρείται, κοινοποιείται, γνωστοποιείται ή δίδεται στον Έφορο Ν.Ε.Π.Ε., θεωρείται ότι έχει ληφθεί δεόντως από τον Έφορο Ν.Ε.Π.Ε. εφόσον παραδόθηκε σε καθορισμένο τρόπο εγγραφής ή υποβλήθηκε με ηλεκτρονικά μέσα, σύμφωνα με τις εκάστοτε σε ισχύ οδηγίες του Εφόρου Ν.Ε.Π.Ε. και εφόσον καταβλήθηκε το καθορισμένο τέλος. | | |
|  |  | | |
|  | (2) Εκτός αν ρητά προβλέπεται διαφορετικά στον παρόντα Νόμο, στοιχεία ή έγγραφα που παραδίδονται στον Έφορο Ν.Ε.Π.Ε. σύμφωνα με τις διατάξεις του εδαφίου (1), μπορούν να παραδοθούν μόνο από ή εκ μέρους του γραμματέα της. | | |
|  |  | | |
|  | (3) Ο Έφορος Ν.Ε.Π.Ε. δύναται να εκδίδει οδηγίες με τις οποίες να διευκρινίζει- | | |
|  |  | | |
|  | (α) | Τον τρόπο πιστοποίησης εγγράφων που παραδίδονται στον Έφορο Ν.Ε.Π.Ε., σύμφωνα με τις διατάξεις του παρόντος άρθρου, | |
|  |  |  | |
|  | (β) | τις διαδικασίες επιβεβαίωσης της εξουσιοδότησης του Γραμματέα που παραδίδει ή υποβάλλει έγγραφα, σύμφωνα με τις διατάξεις του παρόντος άρθρου, | |
|  |  |  | |
|  | (γ) | τις διαδικασίες αναγνώρισης και/ή επιβεβαίωσης της ταυτότητας προσώπων που παραδίδουν ή υποβάλλουν έγγραφα, σύμφωνα με τις διατάξεις του παρόντος άρθρου, | |
|  |  |  | |
|  | (δ) | τα ελάχιστα στοιχεία και συνοδευτικά έγγραφα που θεωρούνται ως υποχρεωτικά ή υποχρεωτικά σε συγκεκριμένες περιπτώσεις από τον Έφορο Ν.Ε.Π.Ε., κατά την παράδοση, καταχώριση, κοινοποίηση ή γνωστοποίηση στον Έφορο Ν.Ε.Π.Ε., οποιουδήποτε στοιχείου ή εγγράφου δυνάμει των διατάξεων του παρόντος Νόμου, | |
|  |  |  | |
|  | (ε) | τα κριτήρια που λαμβάνει υπόψη προκειμένου να κρίνει το όνομα Ν.Ε.Π.Ε. ως ανεπιθύμητο σύμφωνα με τις διατάξεις του εδαφίου (1) του άρθρου 23. | |
|  |  |  | |
|  | (4)  Οι  οδηγίες του Εφόρου Ν.Ε.Π.Ε. που αναφέρονται στο εδάφιο (3) δημοσιεύονται στην επίσημη ιστοσελίδα του Υφυπουργείου Ναυτιλίας. | | |
|  |  |  | |
| Εφαρμογή καθήκοντος Ν.Ε.Π.Ε. να υποβάλλει εκθέσεις στον Έφορο Ν.Ε.Π.Ε.. | **99.**-(1) Αν Ν.Ε.Π.Ε., παραλείψει να συμμορφωθεί με οποιαδήποτε διάταξη του Νόμου αυτού η οποία απαιτεί από αυτή να καταχωρήσει, παραδώσει ή αποστείλει στον Έφορο Ν.Ε.Π.Ε. οποιαδήποτε έκθεση, λογαριασμό ή άλλο έγγραφο, ή να ειδοποιήσει για οποιοδήποτε  θέμα, παραλείπει να επανορθώσει την παράλειψη μέσα σε δεκατέσσερις ημέρες μετά την επίδοση προς την Ν.Ε.Π.Ε. ειδοποίησης που να της ζητεί να επανορθώσει, το Δικαστήριο δύναται, με αίτηση που γίνεται σε αυτό από οποιοδήποτε μέτοχο ή πιστωτή της Ν.Ε.Π.Ε. ή από τον Έφορο Ν.Ε.Π.Ε., να εκδώσει διάταγμα που να διατάσσει την Ν.Ε.Π.Ε. και οποιοδήποτε αξιωματούχο της να επανορθώσει την παράλειψη μέσα σε τέτοιο χρόνο που δυνατό να οριστεί στο διάταγμα. | | |
|  |  | | |
|  | (2) Οποιοδήποτε τέτοιο διάταγμα δύναται να ορίζει ότι όλα τα έξοδα και τα συναφή της αίτησης θα πληρωθούν από την Ν.Ε.Π.Ε. ή από οποιουσδήποτε αξιωματούχους της Ν.Ε.Π.Ε που ευθύνονται για την παράλειψη. | | |
|  |  | | |
|  | (3) Καμιά διάταξη στο άρθρο αυτό δεν εκλαμβάνεται ότι παραβλάπτει τη λειτουργία οποιουδήποτε νόμου που επιβάλλει ποινές σε Ν.Ε.Π.Ε ή στους αξιωματούχους της σχετικά με τέτοια παράλειψη όπως αναφέρθηκε πιο πάνω. | | |
|  |  | | |
|  | **ΜΕΡΟΣ ΧIV – ΠΟΙΚΙΛΕΣ ΔΙΑΤΑΞΕΙΣ** | | |
|  |  |  | |
| Εφαρμογή διατάξεων του περί Εταιρειών Νόμου. | **100**.-(1) Οι πρόνοιες του Μέρους ΧI του περί Εταιρειών Νόμου, Κεφ.113, εφαρμόζονται, τηρουμένων των αναλογιών, σε Ν.Ε.Π.Ε.. | | |
|  |  | | |
|  | (2) Σε περίπτωση διαφωνίας ή απουσίας ειδικής ρύθμισης στον παρόντα Νόμο, εφαρμόζονται κατ’ αναλογία οι διατάξεις του περί Εταιρειών Νόμου, Κεφ. 113. | | |
|  |  | | |
| Διάφορες εξαιρέσεις. 111 του 1985. | **101.-**  (1) Οι Ν.Ε.Π.Ε. εξαιρούνται από την καταβολή οιωνδήποτε τελών και δικαιωμάτων που προβλέπονται από τον περί Δήμων Νόμο του 1985 όπως τροποποιήθηκε.  (2) Η σύσταση ενεχυρίασης μετοχών Ν.Ε.Π.Ε. εξαιρείται από τις διατάξεις του άρθρου 138 του περί Συμβάσεων Νόμου και η σύμβαση της επιβάρυνσης συνομολογείται με έγγραφο δεόντως συνταγμένο και υπογραμμένο από τα μέρη και καταχωρημένο στο μητρώο μετοχών της Ν.Ε.Π.Ε.. | | |
|  |  | | |
|  | **ΜΕΡΟΣ XV – ΜΕΤΑΦΟΡΑ ΕΤΑΙΡΕΙΑΣ ΣΤΟ ΜΗΤΡΩΟ Ν.Ε.Π.Ε.** | | |
|  |  | | |
| Εφαρμογή των άρθρων 102 έως 110. | **102.** Τα άρθρα 103 έως 110 εφαρμόζονται σε όλες τις εταιρείες, οι οποίες συστάθηκαν ή ενεγράφηκαν δυνάμει του περί Εταιρειών Νόμου, Κεφ. 113 στις οποίες παρέχεται η δυνατότητα να συνεχίζουν να υπάρχουν ως Ν.Ε.Π.Ε. δυνάμει του παρόντος Νόμου. | | |
|  |  | | |
| Καταλληλόλητα για εγγραφή ως Ν.Ε.Π.Ε.. | **103.** Οποιαδήποτε εταιρεία δύναται να ζητήσει από τον Έφορο Ν.Ε.Π.Ε. να εγγραφεί ως συνεχίζουσα στο Μητρώο Ν.Ε.Π.Ε. δυνάμει των διατάξεων του παρόντος Νόμου. | | |
|  |  | | |
| Αίτηση για εγγραφή. | **104.-** (1) Η αίτηση από την εταιρεία για εγγραφή ως συνεχίζουσα στο Μητρώο Ν.Ε.Π.Ε. καταχωρείται στον Έφορο Ν.Ε.Π.Ε. και συνοδεύεται από τα ακόλουθα έγγραφα: | | |
|  |  | | |
|  | (α) Ειδικό ψήφισμα των μετόχων της εταιρείας που εγκρίνει την εγγραφή της ως συνεχίζουσα στο Μητρώο Ν.Ε.Π.Ε. | | |
|  |  | | |
|  | (β) ένα αντίγραφο του αναθεωρημένου Ιδρυτικού Εγγράφου και Καταστατικού της εταιρείας που να ικανοποιεί τις προϋποθέσεις που τίθενται από τις περί σύστασης Ν.Ε.Π.Ε. διατάξεις του παρόντος Νόμου. | | |
|  |  | | |
|  | (γ) αντίγραφα πιστοποιητικών του Εφόρου Εταιρειών που βεβαιώνουν τα πιο κάτω: | | |
|  |  | | |
|  | (i) την ημερομηνία σύστασης της εταιρείας και ότι ακόμα υφίσταται, | | |
|  | (ii) το εγγεγραμμένο γραφείο της εταιρείας, | | |
|  | (iii) το εγκεκριμένο και εκδοθέν μετοχικό κεφάλαιο της εταιρείας, | | |
|  | (iv) τον/ τους μέτοχο/μέτοχους της εταιρείας, | | |
|  | (v) τους αξιωματούχους της εταιρείας, και | | |
|  | (vi) τις εγγεγραμμένες επιβαρύνσεις της εταιρείας. | | |
|  |  | | |
|  | (δ) ένορκη δήλωση από διοικητικό σύμβουλο της εταιρείας, αρμόδια εξουσιοδοτημένο από το διοικητικό της συμβούλιο που να επιβεβαιώνει τη φερεγγυότητα της εταιρείας και με την οποία ο υπογράφων να δηλώνει ότι δεν γνωρίζει οποιεσδήποτε περιστάσεις οι οποίες θα μπορούσαν να επηρεάσουν αρνητικά κατά ουσιαστικό τρόπο, την κατάσταση φερεγγυότητας της εταιρείας μέσα σε περίοδο δώδεκα μηνών από την ημερομηνία υποβολής της σχετικής αίτησης για εγγραφή στο Μητρώο Ν.Ε.Π.Ε.. | | |
|  |  | | |
|  | (ε) έγκριση από τους πιστωτές. | | |
|  |  | | |
|  | (στ) βεβαίωση του Εφόρου Εταιρειών ότι η εταιρεία έχει καταβάλει όλα τα τέλη και είναι πλήρως συμμορφούμενη με όλες τις υποχρεώσεις της που απορρέουν από τις διατάξεις του περί Εταιρειών Νόμου, Κεφ. 113. | | |
|  |  | | |
|  | (2) Κάθε σύμβουλος της εταιρείας όταν προβαίνει σε δήλωση φερεγγυότητας δυνάμει της παραγράφου (δ) του εδαφίου (1), χωρίς τα γεγονότα που έχει ή έπρεπε να είχε υπόψη του να δικαιολογούν τη δήλωση αυτή, είναι ένοχος αδικήματος και, σε περίπτωση καταδίκης, υπόκεινται σε ποινή φυλάκισης που δεν υπερβαίνει το ένα έτος και σε χρηματική ποινή που δεν υπερβαίνει τα είκοσι χιλιάδες ευρώ (€20.000). | | |
|  |  | | |
| Εγγραφή στο Μητρώο Ν.Ε.Π.Ε.. | **105.-** (1) Τα έγγραφα που αναφέρονται στο άρθρο 104 πρέπει να παραδίδονται για καταχώρηση στον Έφορο Ν.Ε.Π.Ε. ο οποίος, με επιφύλαξη του εδαφίου (2) αφού ικανοποιηθεί ότι είναι σύμφωνα με τις διατάξεις του παρόντος Νόμου, τα καταχωρεί προσωρινά και πιστοποιεί ότι η εταιρεία είναι προσωρινά εγγεγραμμένη ως συνεχίζουσα στο Μητρώο Ν.Ε.Π.Ε. από την ημερομηνία, της εγγραφής. Η εν λόγω ημερομηνία πρέπει να εμφαίνεται στο Προσωρινό Πιστοποιητικό Συνέχισης της εταιρείας ως Ν.Ε.Π.Ε. που εκδίδει ο Έφορος Ν.Ε.Π.Ε. (στο εξής αναφερόμενο ως το «Προσωρινό Πιστοποιητικό Συνέχισης»). | | |
|  |  | | |
|  | (2) Σε περίπτωση που το όνομα της εταιρείας κατά την άποψη του Εφόρου Ν.Ε.Π.Ε. δημιουργεί κίνδυνο σύγχυσης ή παραπλάνησης με το όνομα ήδη εγγεγραμμένης Ν.Ε.Π.Ε., ο Έφορος Ν.Ε.Π.Ε. απευθύνει οδηγίες για τροποποίηση του ονόματος της και, δεν εγγράφει προσωρινά την εν λόγω εταιρεία ως Ν.Ε.Π.Ε. σύμφωνα με το εδάφιο (1) παρά μόνο όταν ικανοποιηθεί ότι, το όνομα με το οποίο η εταιρεία θα συνεχίσει τις δραστηριότητές της, έχει τροποποιηθεί κατά τρόπο που να μην δημιουργεί κίνδυνο σύγχυσης ή παραπλάνησης. | | |
|  |  | | |
| Αποτελέσματα εγγραφής. | **106.** Από την ημερομηνία έκδοσης του Προσωρινού Πιστοποιητικού Συνέχισης που εκδίδεται από τον Έφορο Ν.Ε.Π.Ε. σύμφωνα με το άρθρο 105 πιο πάνω: | | |
|  |  | | |
|  | (α) η εταιρεία που αναφέρεται στο Προσωρινό Πιστοποιητικό Συνέχισης: | | |
|  |  | | |
|  | (i) θεωρείται ότι είναι νομικό πρόσωπο που συστάθηκε δυνάμει του παρόντος Νόμου και θεωρείται ως προσωρινά εγγεγραμμένη στο Μητρώο Ν.Ε.Π.Ε. για τους σκοπούς του παρόντος Νόμου, | | |
|  |  | | |
|  | (ii) υπόκειται σε όλες τις υποχρεώσεις και είναι ικανή να ασκεί όλες τις εξουσίες μιας Ν.Ε.Π.Ε. που είναι εγγεγραμμένη δυνάμει του παρόντος Νόμου. | | |
|  |  | | |
|  | (β) το ιδρυτικό έγγραφο και καταστατικό, όπως αναθεωρήθηκαν σύμφωνα με την παράγραφο (β) του άρθρου 104 του παρόντος Νόμου, θεωρείται ως το ιδρυτικό έγγραφο και καταστατικό της Ν.Ε.Π.Ε.· | | |
|  |  | | |
|  | (γ) η εγγραφή της εταιρείας στο Μητρώο Ν.Ε.Π.Ε. είναι άκυρη και χωρίς έννομο αποτέλεσμα, δυνάμει του παρόντος Νόμου, εάν αυτή γίνεται με σκοπό: | | |
|  |  | | |
|  | (i) να ζημιώσει ή να επηρεάσει τη συνέχεια της εταιρείας ως νομικό προσώπο· | | |
|  |  | | |
|  | (ii) να επηρεάσει την περιουσία της εταιρείας και τον τρόπο που η εταιρεία αυτή θα διατηρήσει όλα τα περιουσιακά της στοιχεία, δικαιώματα, οφειλές και υποχρεώσεις· | | |
|  |  | | |
|  | (iii) να καταστήσει αναποτελεσματικές οποιεσδήποτε νομικές ή άλλες διαδικασίες που εγέρθηκαν ή που πρόκειται να εγερθούν εναντίον της· | | |
|  |  | | |
|  | (iν) να απαλλάξει ή να εμποδίσει οποιαδήποτε καταδίκη, απόφαση, γνωμάτευση, διάταγμα, χρέος, οφειλή ή υποχρέωση που είναι απαιτητή ή που θα καταστεί απαιτητή ή οποιαδήποτε αιτία που υφίσταται εναντίον της εταιρείας ή εναντίον οποιουδήποτε μέλους, συμβούλου, αξιωματούχου ή προσώπων που τους ανατίθεται η διοίκηση ή η εκπροσώπηση της εταιρείας. | | |
|  |  | | |
| Μη αφαίρεση από το μητρώο του Εφόρου Εταιρειών. | **107.** Εντός περιόδου έξι μηνών από την ημερομηνία της έκδοσης από τον Έφορο Ν.Ε.Π.Ε. του Προσωρινού Πιστοποιητικού Συνέχισης, η εταιρεία υποβάλλει αποδεικτικά στοιχεία στον Έφορο Ν.Ε.Π.Ε. από τον Έφορο Εταιρειών, ότι είναι πλήρως συμμορφούμενη με όλες τις υποχρεώσεις της που πηγάζουν από τις διατάξεις του περί Εταιρειών Νόμου, Κεφ. 113. και ότι έχει διαγραφεί από το Μητρώο Εταιρειών. Σε περίπτωση που η εταιρεία δεν υποβάλει τέτοια αποδεικτικά στοιχεία, ο Έφορος Ν.Ε.Π.Ε. δύναται: | | |
|  |  | | |
|  | (α) να διαγράψει το όνομα της εταιρείας από το Μητρώο Ν.Ε.Π.Ε. και να πληροφορήσει τον Έφορο Εταιρειών ότι, η εταιρεία δεν είναι εγγεγραμμένη στο Μητρώο Ν.Ε.Π.Ε., ή | | |
|  |  | | |
|  | (β) μετά από αίτηση της εταιρείας για παράταση του χρόνου υποβολής των απαιτούμενων αποδεικτικών στοιχείων, να επιτρέψει περαιτέρω περίοδο τριών μηνών, εντός της οποίας να παρασχεθούν τα εν λόγω στοιχεία: | | |
|  |  | | |
|  | Νοείται ότι, σε περίπτωση που τα στοιχεία δεν παρασχεθούν εντός της περιόδου αυτής, ουδεμία περαιτέρω περίοδος παράτασης παραχωρείται εκτός και αν εξασφαλιστεί σχετικό διάταγμα δικαστηρίου και ακολουθείται αμέσως η διαδικασία που προβλέπεται στην παράγραφο (α). | | |
|  |  | | |
| Πιστοποιητικό Συνέχισης. | **108.** Με την παρουσίαση στον Έφορο Ν.Ε.Π.Ε. των αποδεικτικών στοιχείων που αποδεικνύουν ότι η εταιρεία έχει παύσει να είναι εταιρεία εγγεγραμμένη στο Μητρώο Εταιρειών και με την παράδοση στον Έφορο Ν.Ε.Π.Ε. του Προσωρινού Πιστοποιητικού Συνέχισης ο Έφορος Ν.Ε.Π.Ε. εκδίδει το Πιστοποιητικό Συνέχισης το οποίο επιβεβαιώνει ότι η εταιρεία έχει εγγραφεί ως συνεχίζουσα στο Μητρώο Ν.Ε.Π.Ε.. | | |
|  |  | | |
| Περιπτώσεις απόρριψης της αίτησης. | **109.** Αίτηση για την εγγραφή εταιρείας ως συνεχίζουσα στο Μητρώο Ν.Ε.Π.Ε. απορρίπτεται στις περιπτώσεις που: | | |
|  |  | | |
|  | (α) έχει αρχίσει η διάλυση ή η εκκαθάριση της εταιρείας ή έχουν αρχίσει διαδικασίες αφερεγγυότητας, διευθέτησης ή συμβιβασμού, διαδικασίες εκτέλεσης αποφάσεως δικαστηρίου ή άλλες ανάλογες διαδικασίες από ή εναντίον της εταιρείας· | | |
|  |  | | |
|  | (β) έχει διοριστεί εκκαθαριστής ή ειδικός διαχειριστής της εταιρείας ή παραλήπτης της περιουσίας της· | | |
|  |  | | |
|  | (γ) υπάρχει οποιαδήποτε απόφαση ή διάταγμα με το οποίο τα δικαιώματα των πιστωτών της αναστέλλονται ή περιορίζονται· ή | | |
|  |  | | |
|  | (δ) έχουν αρχίσει εναντίον της διαδικασίες για παραβίαση των νόμων της Δημοκρατίας ή της δικαιοδοσίας σύστασής της. | | |
|  |  | | |
| Συνέχιση της Ν.Ε.Π.Ε.. | **110.** Τα δικαιώματα και οι υποχρεώσεις της συνεχίζουσας εταιρείας δεν επηρεάζονται από την εγγραφή της εταιρείας ως συνεχίζουσας στο Μητρώο Ν.Ε.Π.Ε. | | |
|  |  | | |
|  | **ΜΕΡΟΣ ΧVΙ – ΤΕΛΙΚΕΣ ΔΙΑΤΑΞΕΙΣ** | | |
|  |  | | |
| Διοικητικό πρόστιμο. | **111.-**(1) Οποιαδήποτε παράβαση των διατάξεων των άρθρων 18(2), 19(2), 34(3), 35(5), 42(2), 43(2), 52(2), 53(2), 54(4), 54(5), 55(3), 55(5), 57(4), 59(4), 60(2), 61(5), 72(5), 72(6), 74(4), 75(3), 86(8), 86(11) του παρόντος Νόμου και των δυνάμει αυτού εκδιδόμενων Κανονισμών τιμωρείται, ανεξάρτητα από το αν συντρέχει ποινική ή πειθαρχική ευθύνη δυνάμει του παρόντος ή άλλου Νόμου, με διοικητικό πρόστιμο μέχρι πέντε χιλιάδες ευρώ (€5.000), ανάλογα με τη βαρύτητα της παράβασης. | | |
|  |  | | |
|  | (2) Το διοικητικό πρόστιμο επιβάλλεται στην Ν.Ε.Π.Ε. ή/και στους αξιωματούχους της ανάλογα με την περίπτωση, με αιτιολογημένη απόφαση του Εφόρου Ν.Ε.Π.Ε. που βεβαιώνει την παράβαση. | | |
|  |  | | |
|  | (3) Προτού επιβάλει διοικητικό πρόστιμο, ο Έφορος Ν.Ε.Π.Ε. ειδοποιεί την Ν.Ε.Π.Ε. ή/και τους αξιωματούχους της ανάλογα με την περίπτωση, για την πρόθεσή του να επιβάλει το διοικητικό πρόστιμο, ενημερώνοντάς τους για τους λόγους για τους οποίους προτίθεται να ενεργήσει τοιουτοτρόπως και παρέχοντας σε αυτούς το δικαίωμα υποβολής παραστάσεων, μέσα σε προθεσμία δεκαπέντε (15) ημερών από την ημέρα της ειδοποίησης. | | |
|  |  | | |
|  | (4) Τα κριτήρια υπολογισμού του ύψους του κατά περίπτωση επιβαλλόμενου δυνάμει του εδαφίου (2) προστίμου θα καθορίζονται ενδεικτικά σε οδηγίες του Υφυπουργού, χωρίς τούτο να περιορίζει, μέσα στα πλαίσια των οδηγιών, τη διακριτική ευχέρεια του Εφόρου Ν.Ε.Π.Ε., που βεβαιώνει τη συγκεκριμένη παράβαση, να αποφασίζει ελεύθερα με βάση τα κατά περίπτωση πραγματικά περιστατικά. | | |
|  |  | | |
|  | (5) Ο Έφορος Ν.Ε.Π.Ε. κοινοποιεί στη Ν.Ε.Π.Ε. ή/και στους αξιωματούχους της ανάλογα με την περίπτωση την περί επιβολής διοικητικού προστίμου απόφασή του. | | |
|  |  | | |
| Ιεραρχική προσφυγή. | **112.** -(1) Η Ν.Ε.Π.Ε. ή/και οι αξιωματούχοι της ανάλογα με την περίπτωση έχουν δικαίωμα ιεραρχικής προσφυγής ενώπιον του Υφυπουργού κατά απόφασης επιβολής διοικητικού προστίμου, μέσα σε προθεσμία τριάντα (30) ημερών από την κοινοποίηση της απόφασης. | | |
|  |  | | |
|  | (2) Η άσκηση προσφυγής σύμφωνα με το εδάφιο (1) δεν αναστέλλει την εκτέλεση της απόφασης. | | |
|  |  | | |
|  | (3) Ο Υφυπουργός εξετάζει την προσφυγή και, αφού ακούσει τους ενδιαφερόμενους ή δώσει την ευκαιρία σ’ αυτούς να εκθέσουν τις απόψεις τους γραπτώς, αποφασίζει επί αυτής σύμφωνα με το εδάφιο (4) το αργότερο εντός προθεσμίας δέκα (10) ημερών. | | |
|  |  | | |
|  | (4) Ο Υφυπουργός δύναται να εκδώσει μία (1) από τις ακόλουθες αποφάσεις: | | |
|  |  | | |
|  | (α) Να επικυρώσει την προσβληθείσα απόφαση· | | |
|  |  | | |
|  | (β) να ακυρώσει την προσβληθείσα απόφαση· | | |
|  |  | | |
|  | (γ) να τροποποιήσει την προσβληθείσα απόφαση· ή | | |
|  |  | | |
|  | (δ) να προβεί σε έκδοση νέας απόφασης σε αντικατάσταση της προσβληθείσας. | | |
|  |  | | |
|  | (5) Με την επιβολής διοικητικού προστίμου, η Ν.Ε.Π.Ε. ή/και οι αξιωματούχοι της, ανάλογα με την περίπτωση, ενημερώνονται δεόντως για το κατά το εδάφιο (1) δικαίωμα προσφυγής. | | |
|  |  | | |
|  | (6) Το ποσό του διοικητικού προστίμου ή η τραπεζική εγγύηση καταπίπτει και περιέρχεται οριστικά στη Δημοκρατία, αν περάσει άπρακτη η προς άσκηση προσφυγής ενώπιον του Διοικητικού Δικαστηρίου προθεσμία των εβδομήντα πέντε (75) ημερών, είτε από την κοινοποίηση της απόφασης για την επιβολή διοικητικού προστίμου είτε, σε περίπτωση που ασκείται προσφυγή ενώπιον του Υφυπουργού, από την κοινοποίηση της επί της προσφυγής απορριπτικής απόφασης του Υφυπουργού. | | |
|  |  | | |
| Πραγματικοί Δικαιούχοι Ν.Ε.Π.Ε..  188(I) του 2007  58(I) του 2010  80(I) του 2012  192(Ι) του 2012  101(I) του 2013  184(Ι) του 2014  18(I) του 2016  13(I) του 2018  158(I) του 2018  81(I) του 2019  13(I) του 2021. | **113.** (α)Εφαρμόζονται σε Ν.Ε.Π.Ε. τηρουμένων των αναλογιών οι διατάξεις των περί Παρεμπόδισης και Καταπολέμησης της Νομιμοποίησης Εσόδων από Παράνομες Δραστηριότητες Νόμων του 2007 έως 2021 καθώς και η δευτερογενής νομοθεσία που εκδίδεται δυνάμει αυτών σε σχέση με το κεντρικό μητρώο πραγματικών δικαιούχων που προβλέπεται στο άρθρο 61Α των πιο πάνω Νόμων. | | |
|  |  | | |
|  | (β) Την αρμοδιότητα για την εφαρμογή των εν λόγω διατάξεων στις Ν.Ε.Π.Ε. έχει ο Έφορος Ν.Ε.Π.Ε.. | | |
|  |  | | |
| Έκδοση Κανονισμών. | **114.** Το Υπουργικό Συμβούλιο έχει εξουσία να εκδίδει Κανονισμούς δημοσιευόμενους στην Επίσημη Εφημερίδα της Δημοκρατίας για την καλύτερη εφαρμογή των διατάξεων του παρόντος Νόμου. | | |
|  |  | | |
| Έναρξη ισχύος Νόμου. | **115** -(1). Ο παρών Νόμος τίθεται σε ισχύ σε ημερομηνία που καθορίζεται με απόφαση του Υπουργικού Συμβουλίου, που δημοσιεύεται στην Επίσημη Εφημερίδα της Δημοκρατίας. | | |
|  |  | | |
|  | (2) Το Υπουργικό Συμβούλιο δύναται να καθορίσει διαφορετική ημερομηνία έναρξης της ισχύος των διατάξεων του εδαφίου (1) του άρθρου 101 του παρόντος Νόμου. | | |

ΒΧ1462022